
INTRODUCERE 
CE PRET ARE UN NUME? 


Un gen de viata simplu este dificil 
astăzi, este nevoie de mult mai multă 
reflecţie si spirit inventiv decât cel pe 
care-l au oameni poate foarte inteligenți. 
Cel mai cinstit dintre ei va mai zice 
poate: „N-am vreme să reflectez atât la 
această chestiune. Genul de viata simplu 
e pentru mine un scop prea nobil, vreau 
să aştept până ce oameni mai înţelepţi 
decât mine îl găsesc.“ — Friedrich 
Nietzsche, Călătorul şi umbra sa! 


Pentru multi, confuzia şi nesiguranța 
nasc dorinţa de simplitate, care, la rândul 
ei, conduce la nevoia zadarnică de 
întoarcere la valorile de bază şi la 
credințele fundamentale. Cu toate 
acestea, în lumea de azi, simplitatea a 
devenit un vis inutil, ce nu mai poate fi 
împlinit. — Mark C. Taylor The 
Moment of Complexity? 


Această carte se adresează celor care 
continuă să creadă cá a duce o viata simplă 
nu înseamnă nici doar unul din acele scopuri 
grandioase pe potriva inteleptilor, nici un 
simplu vis cu ochii deschişi. Altfel spus, ar 


putea fi un sâmbure de adevăr în afirmația 
lui Nietzsche, dar numai dacă aspiraţia unei 
vieţi simple tinteste atât de sus, încât 
simplitatea trebuie să rămână un ideal, şi 
numai dacă suntem dispuşi să lăsăm în 
seama inteleptilor, oricare ar fi ei, sarcina de 
a reflecta asupra unui mod de viata simplu. 
Dar noi nu trăim într-o vreme a scopurilor 
de neatins şi nici a acceptării pasive a 
ideilor. Există suficiente dovezi care ne 
arată că orbirea tipică donquijotismului nu 
sfârşeşte bine; pasivitatea nici ea nu 
prevesteşte ceva bun. Vremea în care trăim 
este o vreme a acțiunii. Această carte s-a 
născut din convingerea că o viata simplă — 
sau mai simplă — nu este doar posibilă, ci şi 
de dorit, pentru că, printre altele, reprezintă 
viata pe care ne-o alegem. 

Mai e ceva care m-a motivat să scriu 
aceste pagini. De mii de ani, au existat 
oameni care s-au dedicat vieții simple. Unii 
dintre ei s-au retras din lume pentru a trăi 
astfel; alții au atins un grad de simplitate 
activă aproape de martiriu; iar alţii au ales 
să scrie cărți sau să pună bazele unei 
filozofii a simplităţii, în timp ce foarte mulți 
au trăit o viata simplă fără să şi-o asume 
explicit sau să dea dovadă de vreo erudiție. 
Simplitatea vieții lor, concepţiile lor despre 
viata simplă, precum şi ideile sau teoriile lor 


au inspirat cartea de fatá. Aceste vieti, dintre 
care unele sunt pur si simplu exceptionale, 
stau márturie pentru marea varietate de 
experienţe şi de idei cuprinse în sintagma 
viață simplă. Unele teme comune se nasc 
din teoriile şi practica simplităţii; cu toate 
acestea, nu am avut intenţia să dezvolt o 
teorie generală sau să scriu o mare poveste 
despre viata simplă. Pentru a studia 
„neutrul“, Roland Barthes a ales să compare 
sensurile termenului — să îl numească mai 
degrabă decât să îl definească.” Intenţia mea 
a fost una similară. O definiție normativă a 
traiului în simplitate care să stabilească nişte 
reguli culminând cu o listă de lucruri de 
bifat ar fi ceva limitativ. Mai curând mă 
interesează manifestările variate ale vieţii 
simple în diferite momente ale istoriei, 
diferitele tipuri de experiențe trăite şi 
discursuri care au de-a face cu viața simplă. 
„Se pare că de simplitate nu ne putem 
apropia decât indirect, pe alte căi decât prin 
ea însăşi“, afirma André Compte-Sponville 
in Mic tratat despre marile virtuţi. Cartea 
mea poate oferi exact acest lucru: o 
abordare indirectă a simplităţii aşa cum se 
manifestă ea în viata trăită simplu. 

Sintagma viață simplă adună laolaltă 
ideile de trăire, de viata şi de simplitate. 
Luate împreună şi la prima vedere, aceste 


trei idei par a se lega ugor, formánd un lant 
cauzal logic: trăirea în simplitate conduce la 
o viata simplă. Totuşi, cele trei idei nu 
coexistă într-o armonie perfectă în această 
sintagmă. De fapt, disparitatea dintre viata 
şi simplitate nu a fost niciodată mai clar 
marcată ca acum. lar, după cum ştim, 
trăirea presupune mai mult decât a fi viu. 
Distincția dintre trăire şi viaţă are o istorie 
lungă şi complicată. În cercetările lor asupra 
naturii vieții, filozofii greci, de la Thales 
până la Aristotel, au încercat să identifice 
principiile generale care animă toate ființele 
vii. Au ajuns la concluzii diferite. În secolul 
al VI-lea î.Cr., Thales, de pildă, a descoperit 
cá apa este arché, sau unica origine si 
principiul neschimbátor al tuturor lucrurilor; 
pentru Anaximene, aerul are acest rol. 
Pentru Descartes, în secolul al XVII-lea, 
viaţa izvora din interacțiunea dintre 
mecanismele fizice si minte. Împotriva unei 
viziuni mecaniciste asupra vieții s-au 
pronunțat adepții vitalismului din epoca de 
început a modernității, care susțineau că 
viața este activată de un principiu non-fizic. 
Astăzi, viața este în general înțeleasă ca un 
sistem complex care se întreține, se 
construieşte şi se reproduce singur. 
Organismele vii supuse selecției naturale 
răspund mediului complex în care se nasc. 


Biologia moleculará ne furnizeazá astázi 
răspunsuri care, se pare, transformă în ceva 
desuet vechea întrebare filozofică: „Ce este 
viata?“ Ideea care domină comunitatea 
ştiinţifică este cea potrivit căreia 
complexitatea vieții nu se poate reduce la un 
singur principiu. Pe de altă parte, noțiunea 
pare să-i determine pe mulți oameni 
obişnuiţi să renunțe la efortul de a o 
înțelege: „Viaţa este atât de complexă! Sá 
lăsăm înțelegerea ei pe seama oamenilor de 
ştiinţă.“ Consensul ştiinţific, acapararea si 
sistematizarea cunoaşterii, precum şi 
respingerea întrebărilor legate de viață 
subminează in mod periculos ideea si chiar 
posibilitatea de a duce o viață simplă. Dacă 
viața este complexă la nivelul biologiei, 
poate fi ea trăită în simplitate? Oare viață 
trăită simplu ține de teoriile născocite ale 
trecutului? Oare viața si simplitatea sunt cu 
adevărat ireconciliabile? 

Timp de secole, cercetătorii stiintelor 
naturii s-au întrebat dacă viața este 
guvernată de reguli simple. „Povestea 
stiintei este cea a unor revoluții repetate ale 
concepției noastre despre simplitate“, scriau 
Jack Cohen si Ian Stewart în cartea lor The 
Collapse of Chaos: Discovering Simplicity 
in a Complex World („Prăbuşirea haosului: 
descoperirea — simplitátii într-o lume 


complexa“).° Până recent, simplitatea unei 
teorii ştiinţifice era criteriul pentru a fi 
acceptată sau respinsă. Reductionismul a 
fost multă vreme şi va continua să fie mărul 
discordiei pentru cercetătorii şi istoricii 
ştiinţei în cuvintele celebre ale lui Isaac 
Newton, „Căci, natura este simplă si nu face 
lux cu cauze superflue ale lucrurilor.“® 
Totuşi, deja din secolul al XVIII-lea, 
cercetătorii îşi puneau întrebări în legătură 
cu validitatea simplităţii înţelese ca virtute 
epistemologică. Georg Christoph 
Lichtenberg, fizician german cunoscut 
pentru descoperirea principiilor de bază ale 
copierii xerografice, dar şi pentru aforismele 
sale, afirma provocator: „Simplitatea nobilă 
a naturii este adeseori doar simplitatea ca 
atare a celui care crede că o vede.“ 
Universul lui Newton si metoda lui 
Descartes, ambele bazate pe principiul 
simplităţii, au fost considerate de unii 
filozofi ai naturii din secolul al XVIII-lea ca 
fiind fondate pe nişte prejudecăți. 

Una dintre cele mai convingătoare şi 
scrupuloase provocări la adresa simplităţii 
carteziene a fost lansată de filozoful francez 
Gaston Bachelard la începutul secolului 
XX. Pentru Descartes, un enunț sau un 
fenomen trebuie să fie evident pentru a fi 
simplu. Bachelard spune că nu există 


fenomene simple, ci cá fiecare fenomen este 
compus dintr-o țesătură de relaţii. În 
consecință, nu există nimic din ceea ce se 
numeşte natură simplă sau substanță simplă: 
o substanță este mai degrabă o reţea de 
atribute. El adaugă că nu există ceea ce se 
numeşte idei simple, pentru că nici o idee nu 
poate fi înțeleasă decât dacă este integrată 
într-un sistem complex de gânduri şi 
experiențe. Pentru Bachelard, nu există 
simplitate per se; există doar simplificări. În 
vreme ce pot avea anumite valori euristice 
sau pedagogice, ideile simple nu pot sluji ca 
bază pentru cunoaşterea ştiinţifică sau 
pentru cunoaşterea adevărului. În cuvintele 
lui Bachelard, „ideile simple sunt de fapt 
simplificări ale unor adevăruri mai 
complexe. În 1928, el afirma că 
simplitatea nu este niciodată o stare a 
lucrurilor, naturale sau de alt fel, ci o stare a 
minţii, aducându-ne aminte astfel de ideile 
fizicianului german Georg Christoph 
Lichtenberg. Un lucru e considerat simplu 
nu fiindcă este simplu, ci este simplu fiindcă 
aşa e considerat.” Pentru Bachelard şi multi 
alții care i-au urmat, simplitatea este un 
sistem de credințe eronate susținut fără 
rezerve de minţi nestiintifice. El nu a pus 
însă capăt dezbaterii. Lawrence B. 
Slobodkin, unul dintre precursorii ecologiei 


moderne, a afirmat cá „nici un organism nu 
ráspunde complexitátii depline a mediului 
sau“.'° Simplificám lucrurile când ascultăm, 
simțim si privim." Fie cá este un element 
constitutiv al vietii biologice sau o náscocire 
a imaginatiei noastre bogate — stiintifice sau 
nu —, Simplitatea ne afectează în moduri 
care depăşesc domeniul abordat de acest 
studiu. Este suficient să ne oprim la 
concluzia provizorie potrivit căreia viaţa 
este complexă, iar percepțiile noastre asupra 
ei s-ar putea să rezulte din simplificări ce 
compromit în mod semnificativ înţelegerea 
holistică a vieţii înseși. 

În vreme ce ştiinţele naturale se ocupă de 
viaţa de ordin biologic, filozofia şi-a 
îndreptat atenţia în mod traditional spre ceea 
ce numim „viață buna“. Viaţa buna 
constituie telos-ul eticii, care reglementează 
comportamentul individual. Este, de 
asemenea, idealul către care se presupune că 
se îndreaptă politica. Încă din primele pagini 
ale Politicii, Aristotel ia în considerare 
corelatia dintre viaţa biologică, descrisă ca 
„viață“, şi „viaţa bună“: „Comunitatea 
deplină, pentru a spune astfel, formată din 
mai multe sate, este cetatea, care atinge 
limita totalei autarhii şi care se creează în 
vederea vieţii, deşi dăinuie în vederea vieții 
bune.“!? În acest exemplu şi mai departe în 


Politica, viaţa cea bună (bios) se naşte din 
nevoile elementare ale vieții (zoē).® Deşi 
viata politică derivă din această „viață 
elementară“, vechii greci i-au interzis masiv 
prezenţa în politică, restrângând-o la oikos, 
casă. Giorgio Agamben vede în această 
excludere una dintre diferenţele existente 
între ideile antice si cele moderne 
referitoare la democraţie: 


O caracteristică a democraţiei moderne, în 
opoziţie cu cea clasică, este aceea că prima se 
prezintă de la început ca o justificare şi o 
eliberare a lui zoe, încercând în mod constant 
să-şi transforme propria viata elementară intr- 
un mod de viata şi să găsească, pentru a 
spune aşa, partea de bios din zoé.'* 


on 


Transformarea „vieţii elementare“ într-un 
mod de viaţă organizat nu este nici pentru 
individ, nici pentru comunitate un proces de 
asimilare lin, cu un rezultat clar. Uneori, 
acest proces a condus, în mod paradoxal, la 
supunerea şi anihilarea vieţii biologice de 
dragul unei „vieţi mai bune“. Dezastrele 
ecologice rezultate de pe urma deciziilor 
politice furnizează multe exemple de 
distrugere a vieţii umane şi non-umane. 
Înregistrarea ADN-ului copiilor cu un 
comportament ce are un potenţial de 
evoluţie către acţiuni criminale este un 
exemplu de politizare a vieţii biologice 


studiat de Agamben. În astfel de cazuri, 
viaţa este expusă la săvârşirea de potenţiale 
acte violente prin intermediul puterii 
politice. 

Politica vieţii — sau „biopolitica“ —, si 
anume crearea, reglementarea şi distrugerea 
vieții în numele vieţii înseși, reprezintă o 
aporie pentru democratiile moderne. 
Conflictul vizibil dintre cele două aspecte 
ale „vieţii“ — viaţa văzută ca un sistem 
complex, mereu schimbător, şi viaţa cea 
bună, văzută ca un sistem politic complex 
care aspiră la stabilitate — nu va dispărea 
prea curând. În realitate, sistemele politice 
şi-au justificat existența şi metodele prin 
recursul la caracterul pretins natural al 
nevoilor pe care, de fapt, le produc şi le 
promovează. Dacă proprietatea privată s-ar 
găsi ca atare în natură, atunci cu siguranță 
capitalismul ar fi ceva natural. Tensiunea 
reală dintre idealul fabricat şi prezentat ca 
necesar pentru viaţa comunităţii şi viaţa care 
nu se lasă descrisă în mod empiric sau 
cercetată din punct de vedere ştiinţific 
rămâne o problemă nerezolvată. 

Mai există o diferență între cele două 
concepţii asupra vieţii, relevantă pentru 
discuţia noastră despre simplitate. Viaţa la 
nivelul proceselor metabolice care se 
desfăşoară fără ca noi să-i dăm prea multă 


atenţie — cu excepția cazurilor în care suferă 
dezechilibre sau se apropie de sfârşit —, este 
eclipsată de ideea unei vieţi ce transcende 
lumea organică şi care se extinde în marele 
univers înconjurător. Aceasta poartă nume 
diverse — „viața sufletului“ reprezintă un 
exemplu; este acea viata veşnic imaterială 
care priveşte condescendent la viața 
inferioară a lumii fizice perisabile. Această 
formă superioară de viata ce o transcende pe 
cea care pulsează în vene a fost mult timp 
un jalon pentru cei care căutau să trăiască în 
simplitate, indiferent de preferințele lor de 
ordin religios. De pildă, în simplitatea lor, 
călugării se străduiesc să imite viața simplă 
a Dumnezeului lor. În monahism, viaţa ce 
are ca final moartea este trăită ca un 
exerciţiu de pregătire a sufletului pentru 
viaţa veşnică. 

În cartea sa, The Philosophy of Living 
(„Filozofia vieţii“), Francois Jullien distinge 
între viaţa care este determinată din exterior 
şi trăire. Determinările externe, precum 
naşterea, moartea, biologia, elementul etic, 
cel politic şi viaţa veşnică, ne ajută să 
conceptualizăm viața. Aceasta se poate 
organiza în categorii distincte, fiecare dintre 
ele având propriul obiect şi propria formă de 
cunoaştere. Trăirea, potrivit lui Jullien, se 
află dincolo de determinări şi categorii: 


„Trăirea“ nu permite disocierea pe mai multe 
niveluri, şi nici nu îngăduie o privire din 
exterior; nu poti face un pas înapoi să o 
priveşti. Oare nu am experimentat această 
„trăire“, izolaţi şi fără repere, încă din ceea ce 
sunt, pentru fiecare dintre noi, zorii timpului, 
şi fără să ne imaginăm măcar că ar fi putut fi 
altfel? Nu putem concepe ne-trăirea. Întrucât 
„a trăi“, la infinitiv, este acel nume anonim 
care-şi retrage de îndată susținerea când 
exprimăm o diferență în gândire — fie ea a 
subiectului sau a verbului conjugat -, 
retinand doar ideea de acţiune; dar o face într- 
un mod atât de fluid şi discret, încât nu o 
percepem ca pe o acţiune. Trăirea este acea 
tăcere perpetuă, implicată de însăşi ființa 
noastră, fără ca noi s-o intelegem.'® 


Trăirea acţionează în tăcere înăuntrul 
nostru, atât de liniştit, încât este uşor să n-o 
mai auzi şi să n-o mai percepi. Cei care au 
ales să trăiască simplu rămân conectaţi la 
acțiunea tăcută a trăirii care se manifestă în 
jurul lor şi în ei. În multe dintre cazurile 
studiate aici, trăirea în simplitate înseamnă 
potolirea zgomotului unei vieți agitate, 
pentru a putea percepe sunetele fine emise 
de viaţă. De îndată ce este auzită, acţiunea 
tăcută care animă toate ființele vii şterge 
diferențele, pentru a crea o lume care este 
percepută ca o unitate — etimologic, ca o 
lume simplă. Cuvântul „simplitate“ vine din 


latinescul simplex — prin intermediul 
termenului francez simplicité. La origine, el 
vine din proto-indo-europeanul sem 
„unul“) + plek („a îndoi o singură dată, a 
plia“2), trimițând la ceva ce este unitar, 
întreg.” Când este perceput, sunetul fin al 
trăirii din noi şi din jurul nostru adună 
laolaltă tot ceea ce este separat prin 
categorii conceptuale. 

Energia tăcută adusă la viaţă şi 
experimentată în practica simplităţii ca mod 
de viață poartă numele de „trăire“. Atenţia 
acordată tuturor formelor de viata, nu doar 
celor care sunt socotite sacre, reprezintă un 
prim pas către atingerea unei trăiri în 
simplitate. Această aplecare către toate 
formele de viață ne dezvăluie o lume locuită 
de ființe care nu există pe Pământ numai 
pentru a sluji capriciilor şi intereselor 
omeneşti. Aceia care, asemenea quakerului 
John Woolman, sunt atenţi la tot ce e viu în 
cele mai mărunte manifestări înțeleg că 
purtarea de grijă se dezvoltă şi înfloreşte 
prin ajutor reciproc şi interdependentá. 
Astfel, atenţia se concentrează pe grija 
pentru orice este viu. Ca principiu 
terapeutic, simplitatea vindecă făcând să fie 
din nou întreg ceva ce a fost fracturat: 
cuvintele „vindecare“ (healing), şi „întreg“ 
(whole) sunt înrudite semantic. Termenul 


englezesc simples, rareori folosit azi, ne 
evocă proprietățile tămăduitoare ale 
simplităţii. Simples se referă la o mulțime de 
plante medicinale utilizate din vechime 
pentru efectele lor terapeutice: grădinile 
mânästirilor medievale, de pildă, aveau o 
porțiune alocată pentru ele. Simples erau 
remediile derivate dintr-o singură sursă, 
nealterată, de cele mai multe ori vegetală, 
dar puteau avea si origine animală sau 
minerală. Ele erau diferite de composita sau 
electuare, remedii în care, de pildă, un 
singur element farmaceutic este amestecat 
cu miere pentru a se obține un preparat 
gustos. Remediile simple prescrise de 
vânzătorii de plante medicinale erau 
guvernate de principiul asemănării, similia 
similibus curantur („cele asemenea se 
tratează cu cele asemenea“). În secolul al 
XVI-lea, alchimistul elvețian Paracelsus a 
dezvoltat doctrina „semnăturilor“ sau signa 
naturae, care afirmá cá aspectul fizic al unei 
plante sau habitatul sáu îi dictează virtuțile 
medicinale: asemănarea dintre forma sau 
culoarea plantei şi trăsăturile bolii sau rănii 
care trebuie vindecată determină alegerea 
remediului. În spiritul vindecării prin 
reciprocitate, susținută de teoriile 
medicinale ale remediilor cu sursă unică 
(simples), toate ființele vii se ajută unele pe 


altele. Viaţa támáduieste viata în chip 
holistic. Unitatea (întregul), asemănarea şi 
simplitatea sunt toate legate, atât din punct 
de vedere semantic, cât şi în ştiinţa plantelor 
medicinale, de ideea de sănătate, vigoare şi 
energie vitală — energie care este reînnoită şi 
conservată de simples.'® 

Trăirea în simplitate a mai fost asociată 
cu perturbarea sistematică a unității sociale 
şi a progresului, aşa cum sunt ele percepute 
de obicei. Conventiile sociale, care 
alcătuiesc fundamentul vieţii înțeles ca un 
set de reguli şi obiceiuri, au fost puse sub 
semnul întrebării de adepţii unei vieţi 
simple. Cinicii secolului al IV-lea î.Cr. ne 
furnizează unul dintre primele şi cele mai 
cunoscute exemple de trăire în simplitate, 
prin neobosita lor contestare a obiceiurilor 
şi valorilor consacrate. De-a lungul istoriei, 
numele lui Diogene a căpătat o conotație 
peiorativă, cu referire la susținătorii vieții 
simple, având ca scop să scoată în evidență 
pretinsa lor lipsă de adaptare la viata trăită 
în societate. Întrucât cinicii, cum au fost 
numiți mai târziu, erau suspiciosi în privinţa 
convențiilor adoptate în mod direct de mulți 
oameni, au ajuns să fie ei înşişi bánuiti de 
comportament antisocial şi de îndoctrinare. 
Adesea, au fost acuzaţi că preferă un ideal 
realităţii, când, de fapt, ei căutau realitatea 


din spatele falsitatii convențiilor. Nu se 
încredeau în idealuri de neatins; si nici în 
lumea convențiilor arbitrare şi a mecanizarii 
rapide, care înăbuşă viata. Tráind cu 
simplitate, au descoperit smerenia in 
caracterul organic şi palpabil al vieţii şi în 
echilibrul ei. 

În multe cazuri, traiul în simplitate începe 
cu hotărârea de a-ți reforma viața. 
Îmbrăţişarea sanctitátii vieţii din toate 
ființele şi punerea sub semnul întrebării a 
convențiilor îi motivează pe unii oameni să- 
şi schimbe cursul vieţii. Schimbările din 
viaţa lor i-au dus la concluzia că traiul în 
simplitate nu este acelaşi lucru cu a trăi pur 
şi simplu. De fapt, traiul în simplitate se 
naşte din hotărârea de a trăi în mod 
conştient, şi nu în mod pasiv. În acest sens, 
traiul în simplitate rămâne un act inerent 
politic. Constiinta unei astfel de vieţi, când 
este implicată în fiecare decizie pe care o 
luăm, nu mai este redusă la tăcere de 
aglomeraţia faptelor de zi cu zi sau de 
obiceiuri. Traiul în simplitate, ca mişcare 
care se naşte acum, poate fi descris ca 
voinţa de a asculta murmurul vieţii, slujita 
de angajamentul de a acţiona. Gradul de 
activism al celor care au ales să ducă o viata 
simplă variază într-o mare măsură. Unii 
oameni s-au retras dintr-o lume a 


consumerismului; alții şi-au limitat doar 
impulsul de a cumpăra. Este un început. 
Totuşi, politizarea deciziei de a trái în 
simplitate poate fi o chestiune urgentă. 
Filozofia simplităţii voluntare, ca mişcare, 
câştigă tot mai mult teren, dar este deturnată 
de manevre prezentate drept viata dedicată 
simplităţii. Anumiți  falgi  profeti ai 
simplităţii sunt probabil emblematici pentru 
vremurile în care trăim, însă afirmaţiile şi 
acțiunile lor sunt respinse de un număr tot 
mai mare de oameni cu adevărat dedicati 
simplităţii. Capitolul cinci stă mărturie 
pentru această tendinţă. 

Cartea de fata descrie multe forme de 
simplitate înțeleasă ca mod de viata. Ideile 
care organizează viata simplă au devenit 
uneori ideologii, iar unele dintre acestea au 
avut consecințe imediate şi au făcut mult 
rău. Însă marea majoritate a oamenilor care 
imbratiseaza acest mod de viata susţin 
dreptatea socială şi etica grijii şi a 
preocupării pentru toate fiinţele vii. Uneori, 
rezerva manifestată fata de lucrurile 
neinsufletite se traduce prin îngrijorarea fata 
de tehnologia care se dezvoltă necontrolat. 
Înfrânarea de la orice fel de exces în toate 
formele lui este una dintre valorile perene 
ale traiului în simplitate. Altă valoare este 
inventivitatea, care este capacitatea de a 


vedea dincolo de scopul exclusiv atribuit in 
mod conventional obiectelor. Utilizarea 
lucrurilor în scopuri diferite a fost prezentă 
în acest mod de viata încă de la început. 
Până la urmă, Diogene locuia într-un pithos, 
într-un butoi. La fel, spiritul inventiv animă 
vieţile shakerilor americani. În această carte 
discut şi despre crearea sau adaptarea 
lucrurilor în vederea simplificării vieții. 

Pe 29 martie 1827, Goethe i-a scris 
compozitorului şi vechiului său prieten Carl 
Friedrich Zelter: 


Recent, am zis: „Il faut croire à la simplicité", 
ceea ce înseamnă cá trebuie să crezi în 
simplitate, în ceea ce este simplu, în ceea ce 
este productiv de la natură, dacă vrei să mergi 
pe drumul corect. Acest lucru nu este însă dat 
oricui; ne-am născut într-o stare artificială şi 
este mult mai uşor să o facem şi mai 
artificială decât sa ne întoarcem la 
simplitate.'? 


Simplitatea estetică, nici chiar cea 
definită — precum în această scrisoare — 
drept energie creatoare originară de care se 
bucură doar câţiva, nu este abordată în 
cartea de față. Minimalismul în artă 
depăşeşte ceea ce mi-am propus în acest 
studiu despre traiul în simplitate. 
Minimalismul poate să contribuie la o viață 
trăită simplu şi într-o anumită măsură o 


poate sustine; el poate, de asemenea, sá se 
lege de anumite idei exprimate aici, dar nu 
contribuie direct la problemele filozofice 
presante pe care aceastá carte sperá sá le 
abordeze. 

O omisiune mai evidentá din prezentarea 
vieţii trăite în simplitate este tratarea 
acesteia potrivit bogăției tradițiilor 
filozofice orientale. Cartea mea se 
concentrează pe episoade din lunga istorie a 
simplităţii ca mod de viață în Europa, în 
America şi în acele părți ale lumii 
colonizate de acestea. Unii cititori se vor 
întreba, de asemenea, de ce simplitatea ca 
virtute teoretică primeşte atât de puțină 
atenție. Mă concentrez mai degrabă asupra 
experiențelor trăite ale simplitátii si asupra 
câtorva idei care le susțin, decât asupra 
validității sau elegantei argumentelor si 
teoriilor. În mod asemănător, am evitat să 
fac judecăți morale cu privire la relatările si 
teoriile despre traiul în simplitate din 
paginile următoare. 

Mai sunt câteva lucruri pe care această 
carte nu pretinde a le face: nu este o privire 
nostalgică spre zilele de mult apuse când 
oamenii se presupune că trăiau mai simplu. 
Dacă unele dintre relatările din această carte 
vor inspira cititorii să ducă o viață mai 
simplă, cu atât mai bine. Însă prozelitismul 


nu a fost in intentia mea si nici nu am vrut 
sá creez o carte de tip self-help despre cum 
să-ţi pui ordine în viata. În sfârşit, cartea nu 
se ocupă de istoria vieţii sustenabile. Pentru 
o mare parte din istoria umanităţii, viaţa 
simplă nu a avut legătură cu preocupările 
imediate privind mediul, pentru că până la 
sfârşitul secolului al XVIII-lea, lumea nu a 
fost obiectul lácomiei insatiabile la un nivel 
atât de agresiv ca în prezent. Printre altele, 
sintagma „trai în simplitate“ surprinde ideile 
de autosuficientá si autonomie, deliberare şi 
eliberare, vecinátate si integritate, atentie si 
grijă, precum si numirea lucrurilor aşa cum 
sunt cu adevărat. „Salvarea planetei“ este 
strigătul insufletit şi îndreptăţit al celor care 
vor să trăiască în simplitate. Dar viata trăită 
în acest mod valorizează şi libertatea, 
dreptatea, smerenia, gândirea critică şi grija 
pentru ceilalți, fie ei oameni sau fiinţe vii în 
general. Viaţa în simplitate înseamnă multe 
lucruri, pentru că este trăită în moduri 
diverse. 

Cel mai vechi oracol din Grecia antică era 
comunicat prin foşnetul frunzelor unui stejar 
sacru dedicat Geei, zeița Pământului. 
Începând cu lumea antică din Dodona, 
această carte trece prin viata simplă a 
călugărilor creştinismului timpuriu, viata al 
cărei scop se reflectă în scrierile creştine 


impotriva tehnologiei din secolul trecut. 
Capitolul trei se concentreazá asupra vietii 
in simplitate tráite de shakeri si quakeri in 
cursul secolelor al XVII-lea si al XVIII-lea 
in Anglia si America si pe traditia pe care au 
initiat-o. Odatá cu revolutia industrialá, cei 
care au pledat pentru vieti mai simple au 
fost Rousseau şi Thoreau: ideile şi 
experimentele lor alcătuiesc esența 
capitolului patru. Ultimul capitol 
examinează contribuţiile importante ale 
celor care îşi simplifică viața pentru o 
societate mai bună şi pentru asigurarea 
viitorului planetei. Astăzi, mai mult ca 
oricând, simplitatea a fost vândută clienţilor 
care aveau nevoie acută de a duce o viaţă de 
acest fel. Pentru a obţine un profit mare, 
simplitatea a fost făcută accesibilă tuturor. 
Ca sintagmă, „traiul în simplitate“ nu este 
afectat de idealurile inaccesibile şi 
controversate evocate de substantivul 
„Viață“, si nici nu exprimă preocuparea 
pentru complexitatea impenetrabilă — de la 
nivelul biologic — a vieții. Ca idee, traiul în 
simplitate nu are pretenția că oferă soluții 
pentru tensiunile dintre viața biologică si 
viața bună, fie ea politică, etică sau 
religioasă. Nu plănuieşte să elimine o 
anumită viață în numele alteia. Traiul în 
simplitate se referă la un mod de existență 


in care biologia si  politicul sunt 
complementare, unde viata şi „viaţa buna“ 
lucrează în tandem pentru a crea vieți noi si 
pentru a le păstra intacte pe cele existente. 
Ca practică, acest mod de a trăi începe prin 
ascultarea sunetului fin al vieţii în tot ce este 
viu. 


1. În original „What's in a name?“, replică 
din piesa lui William Shakespeare Romeo şi 
Julieta: „Ce pret are un nume? Trandafirul, / 
Oricum i-ai spune, tot aşa-şi împarte / Mireasma 
dulce“, trad. de Virgil Teodorescu, în William 
Shakespeare, Opere complete, vol. 5, Editura 
Fundaţiei Naţionale pentru Ştiinţă şi Artă, 
Bucuresti, 2016, p. 58 (n. tr.). 

2. În latină, acest termen desemna, în jargonul 
vestimentar, cel mai simplu mod de a plia o 
mantie. În română, „a îndoi“ nu sugerează ideea 
de simplitate (n. tr.). 


CAPITOLUL 1 
ÎNCEPUTURILE SIMPLITÁTII 


Se spune cá Theuth, zeul egiptean al 
invenţiei, i-a făcut un dar regelui Thamus. 
„Priveşte, rege“, zise Theuth, „ştiinţa 
aceasta îi va face pe egipteni mai înţelepţi si 
mai cu tinere de minte; găsit a fost leacul 
uitării şi, deopotrivă, al nestiintei.“' Potiunea 
magică este cuvântul scris. Regele însă nu i- 
a împărtăşit entuziasmul. Theuth, cel care 
născocise elixirul, nu putea avea o privire 
obiectivă asupra propriei invenţii, se gândea 
regele, şi nici nu putea hotărî fără pártinire 
care sunt avantajele darului reprezentat de 
cuvântul scris; numai un „judecător din 
exterior“ s-ar putea pronunţa asupra lui şi ar 
putea delibera asupra proprietăţilor si 
virtuţilor sale. Thamus se temea că, în ciuda 
promisiunii zeului, cuvântul scris ar putea 
favoriza uitarea în loc să îmbunătăţească 
ţinerea de minte. Pentru că cititorii, gândea 
el, ar ajunge să se bizuie pe propoziţiile şi 
pe cunoştinţele pe care nu doar le-au citit, ci 
pe care le-au produs ei înşişi. „Cât despre 
înțelepciune, invátáceilor tái tu nu le dai 
decát una párelnicá, si nicidecum pe cea 
adevărată“, a obiectat Thamus. „Ei vor 


socoti cá sunt înţelepţi nevoie mare, când de 
fapt cei mai multi n-au nici măcar un gând 
care să fie al lor. Thamus spune care este 
diferența dintre învăţătura care vine din 
interior — cunoştinţele pe care le ţinem 
minte —, şi învăţătura care se bazează pe 
semne din afară — cunoştinţele pe care ni le 
readucem în memorie. Adevărata 
înțelepciune, spune el în concluzie, nu este 
nici împărtăşită de cineva, nici dobândită de 
la cineva, ci îşi are originea în noi înşine. 
Dialogul dintre zeu şi rege despre natura, 
fundamentul si împărtăşirea învăţăturii a 
început cu un dar pe care noi astăzi îl luăm 
ca atare, un elixir căruia valorile noastre 
cele mai de preţ, cum ar fi libertatea 
cuvântului tipărit, îi sunt îndatorate. Dar 
aceste poveşti ale unor invenţii precum 
scrisul, care aduc cu ele promisiunea 
îndrăzneață a unei vieţi mai bune, au produs 
mereu o mulțime de nesfârşite complicaţii, 
cum ar fi dispariţia totală a unor vechi căi de 
cunoaştere sau modificarea ireversibilă a 
unor capacităţi, fie ele fizice sau mentale. 
Povestea lui Theuth şi a lui Thamus nu face 
excepţie. 

Istoria darului divin al scrisului, povestită 
de Socrate, apare în Phaidros, dialogul lui 
Platon. Înainte ca Socrate şi tânărul său 
interlocutor, Phaidros, să discute despre 


avantajele şi dezavantajele cuvântului scris, 
elevul îşi întreabă profesorul dacă povestea 
lui Theuth şi a lui Thamus este adevărată 
sau dacă a creat-o cu singurul scop de a-şi 
argumenta ideea: 


Prietene, preoţii de la templul lui Zeus din 
Dodona spuneau că primele rostiri divinatorii 
au venit de la un stejar. Pentru oamenii de pe 
atunci, care nu erau înţelepţi precum voi, 
tinerii de astăzi, era de ajuns, dată fiind 
simplitatea lor, să asculte ce spunea stejarul 
sau o piatră; tot ce avea însemnătate era ca 
spusa acestora să fie adevărată. Pentru tine, în 
schimb, important e să afli cine e cel care 
povesteşte şi de prin ce locuri se trage; nu te 
multumesti doar să vezi lucrurile dacă stau 
într-adevăr aşa sau dacă ele arată altminteri.” 


În mod tradițional, oracolele sau rostirile 
divinatorii din Dodona erau mai simple 
decât cele pronunţate la Delphi, care se 
refereau la probleme statale. Oracolele din 
Dodona erau exprimate fără echivoc prin da 
sau nu. Ele se refereau la subiecte simple 
din domeniul vieţii obişnuite. Preoţii zeiţei 
Diona şi ai lui Zeus din Dodona se spune că 
dormeau direct pe pământ. Nu îşi spălau 
tárána de pe picioare, pentru a rămâne în 
contact direct şi permanent cu pământul.“ 
Philostratus cel Bătrân (secolul al III-lea 
d.Cr.) îi descrie ca „trăind de pe o zi pe 


alta“; „traiul pe care şi l-au ales“, ne 
relatează el, era pe placul zeităților tutelare.° 
Modul lor de viață simplu permitea ca 
mesajele ezoterice de la zei să fie primite 
fără ca în calea lor să se interpună grijile 
materiale sau învățătura scrisă. Nimic din 
viaţa lor simplă nu constituia un obstacol în 
căile de comunicare cu Zeus şi cu zeița 
Diona, ale căror mesaje puteau fi auzite în 
foşnetul frunzelor şi în zgomotul vântului 
printre copaci. Pentru preoţi, viata dădea 
posibilitatea existenţei cunoaşterii, o idee 
care ne este străină astăzi. Pentru noi, 
cunoaşterea dă posibilitatea existenţei vieţii. 
Ceea ce ştim ne dictează modul în care 
trăim. Pentru ei, trăirea unei vieţi simple 
făcea posibile cunoaşterea adevărurilor şi 
descifrarea mesajelor. 

Copacii şi pietrele revelau adevărul celor 
care trăiau în simplitate. Cuvântul grecesc 
pentru simplitate în acest citat din Phaidros 
este «e, un termen ambivalent care 
înseamnă „sinceritate“ şi „naivitate“, dar şi 
„prostie“. În contextul argumentului lui 
Socrate, cuvântul poate fi înţeles ca o 
înclinare naturală spre naivitate şi 
simplitate. O persoană simplă, căreia nu-i 
pasă în ce mod sunt comunicate mesajele 
sau de unde vin, va fi mai dispusă să 
recunoască adevărul revelat oriunde, 


oricând si oricum s-ar manifesta acesta. 
Oamenii care trăiesc în simplitate, precum 
preoţii, acceptă adevărul aşa cum este, 
neîmpodobit şi simplu în formă şi conţinut. 
Mintile complicate, cărora le pasă mai mult 
de modul în care apare adevărul decât de 
ceea ce comunică acesta, vor fi oarbe şi nu 
îl vor vedea. Dobândirea unei vieţi simple, 
care nu este preocupată de cine este oracolul 
şi de unde vine el, nu este altceva decât 
adevărul însuşi. 

Povestea lui Theuth şi a lui Thamus se 
referă la scriere, dar şi la simplitate. Una 
dintre problemele pe care Socrate le 
reproseazá scrisului este tácerea lui solemná 
si perená. Un text scris nu poate vorbi 
singur; e în continuă mişcare, colindând din 
mână în mână, de la cititorii cultivați la cei 
ignoranti, iar toti aceştia îl fac să spună 
ceva, orice. O scriere „trebuie, de fiecare 
dată, să-şi cheme în ajutor părintele; 
singură, nu e în stare nici să se apere, nici să 
îşi vină în ajutor“. Un text, fragil si 
dependent de alţii, se rezumă la o colecţie 
de cuvinte care nu au o viata proprie, si 
totuşi trece drept învățătură, scrisă pe o 
bucată de papirus care în mod inevitabil se 
va distruge în timp. Un text scris este 
constrâns de propria materialitate. Un 
discurs bun, pe de altă parte, ţinut de un 


vorbitor talentat, se imprimă în sufletul 
ascultátorului. El trăieşte în chip liber şi e de 
nesters.’ O cuvântare eficientă este 
,cuvantarea celui care stie, vie şi insufletità, 
fata de care cuvântarea scrisă ar putea fi pe 
bună dreptate numită un simplu simulacru“.* 
Pentru Socrate, vorbitorul priceput 
„răsădeşte şi seamănă [în suflet] nu orice 
cuvântări, ci pe acelea unite cu ştiinţa.“ El 
trebuie să insámánteze acel gen de discurs 
care va înflori şi va face seminţe an după an. 
El trebuie să fie înțelept; trebuie să-şi 
definească părțile discursului şi să le separe 
una de alta până când acest lucru nu se mai 
poate face — cu alte cuvinte, până când 
acestea devin simple. Trebuie să-şi adapteze 
discursul la ascultători şi să ofere o vorbire 
cu alcătuire simplă unor suflete cu alcătuire 
simplá." Aceasta se poate realiza cel mai 
bine, după Socrate, când sunt prezenţi atât 
vorbitorul, cât şi ascultătorul; acest lucru 
mai poate fi transmis şi în scris, însă nu atât 
de bine ca pe calea vorbirii. Dar chiar şi 
când în procesul scrierii se face 
simplificarea subiectului si a stilului, 
concretetea si intimitatea comunicării 
directe lipsesc totuşi din relația acum 
îndepărtată a scriitorului cu ceea ce îi scrie 
cititorului său. Simplitatea adevărată este 
ceva nemijlocit, iar răsplata sa e aceea că 


poti asculta mesajele adevárate transmise de 
copaci, de vânt si de oameni. Si totuşi 
cuvântul scris este cel care va continua să 
dea roade - unele otrăvitoare, altele 
tămăduitoare — an după an, mult după ce 
copacul s-a întors în pământ şi a încetat să 
mai vorbească. Scrisul este un elixir sau un 
pharmakon; este veninul vindecător si 
remediul otrăvitor. Pentru Jacques Derrida, 
pharmakon-ul „nu are, prin urmare, 
simplitatea punctuală a unei coincidentia 
oppositorum“; cu alte cuvinte, nu poate fi 
redus la un set de elemente binare." 
Pharmakon-ul este ambivalent: 


„Esenţa“ pharmakon-ului constă în aceea că, 
neavând esență stabilă, nici caracter 
„propriu“, el nu este o substanță în nici unul 
din sensurile acestui cuvânt (metafizic, fizic, 
chimic, alchimic). Pharmakon-ul nu are nici 
o identitate ideală, este aneidetic si aceasta, în 
primul rând, pentru că nu este monoeidetic 
(în sensul în care Phaidon vorbeşte despre 
eidos ca despre ceva simplu: monoeidés). 
Această „doctorie“ nu este una simplă. Dar 
prin aceasta nu înseamnă că este un compus, 
un syntheton sensibil sau empiric, care 
participă la mai multe esențe simple.” 


Pharmakon-ul nu este simplu prin aceea 
că este ireductibil la o singură entitate, dar 
nu e nici o sinteză a mai multe entități 


singulare. Nu este un simplu amestec de 
remedii si elemente otrávitoare; el este, 
după cum afirmă Derrida, „mediul anterior 
în care se produce diferenţierea în general şi 
opoziţia între eidos şi «altul» sáu*.? 
Pharmakon-ul este o energie, sau un 
„mediu“, care aduce la existență différance, 
unde sensul este întotdeauna diferit şi 
consolidat de diferențele sau de opozitiile 
binare. Este, de asemenea, şi un supliment 
care perturba integritatea unei entități 
simple, chiar dacă a fost administrat pentru 
a vindeca; este un adaos la ceea ce era 
întreg, un amestec ce provoacă modificarea 
unei esente.^ În greacă, pharmakon mai 
trimite şi la vopsea, care este o alterare a 
culorii naturale. Pe scutul Apheleiei, zeiţa 
simplităţii, Ben Jonson a scris cuvintele 
omnis abest fucus, „totul e lipsit de 
culoare“, de fátárnicie si înşelăciune.” Zeița 
si-a imprumutat numele unui gen de discurs 
simplu, care rivalizeazá cu spontaneitatea 
nerafinată a vorbirii, cel mai bine 
reprezentat de textele lui Xenofon din Efes 
(secolele al Il-lea-al III-lea d.Cr.).'* 
Simplitatea evocă stări ^ acromatice, 
nemodificate şi pure, ce contrastează la 
prima vedere cu indeterminarea optimistă a 
pharmakon-ului. Însă simplitatea şi 
pharmakon-ul nu pot fi despărțite clar fără a 


se crea false entitáti binare, care duc la 
asocieri si imagini reductioniste: 
pharmakon-ul vázut ca energie generatoare, 
nesupusá si expansivá, pe de o parte; 
simplitatea văzută ca o renunțare voluntară 
la exces în favoarea unei înțelegeri pasive, 
dar nemijlocite, a cunoaşterii, pe de altă 
parte. 

Filozofii presocratici au plasat principiile 
tuturor lucrurilor într-unul sau mai multe 
elemente fundamentale, care nu erau 
afectate de devenirea sau modificarea 
lucrurilor. Pentru Thales, apa este substanța 
originară şi universală de la care totul pleacă 
şi la care totul se întoarce; această substanță 
originară nu este anihilată niciodată, ci doar 
se modificá." „Anaximenes si Diogene“, 
spune Aristotel, „socotesc aerul ca fiind 
anterior apei şi primul dintre corpurile 
simple“.15 Simplitatea corpurilor, aerul fiind 
cel mai simplu, trimite la conservarea sa 
perpetuă. Empedocle afirmă că cele patru 
elemente — apa, focul, aerul şi pământul — 
stau la originea a tot ce există; „aceste 
principii“, spune Aristotel, „persistă veşnic 
şi nu devin, afară dacă nu devin mai mari 
sau mai mici, adunându-se laolaltă într-o 
unitate şi  desprinzându-se din ea“. 
Elementele simple se definesc prin 
autoconservare şi prin calitățile lor 


regenerative. Parmenide, aşa-numitul 
„părinte al metafizicii“, a introdus ideea că 
există un singur lucru în lume şi că acest 
lucru este „necreat şi indestructibil; întrucât 
este întreg, imobil şi fără sfârşit”. 
Simplitatea văzută ca principiu de 
conservare si concepţia lui Parmenide 
despre Unitatea realităţii sau a „ceea ce 
este“ au pătruns în filozofia ulterioară. În 
dialogul platonician Theaitetos, Socrate îl 
înfăţişează pe Parmenide ca pe un filozof 
care „spune că toate sunt Unul şi că [Unul] 
stă locului în sine, fără să aibă loc unde să 
se mişte“2!. Socrate va conchide mai târziu, 
în acest dialog, că astfel de idei, precum 
cele ale lui Parmenide despre simplitate şi 
Unitate, sunt extrem de complexe şi nu ar 
trebui tratate superficial.” 

În Phaidon, Socrate introduce ideea de 
Forme ca monoeidés sau simple. Potrivit 
teoriei formelor, acestea sunt rațiunea pentru 
care lucrurile sunt ceea ce sunt. Ceva este 
frumos pentru cá participă la Forma 
Frumosului. „Toate cele frumoase sunt 
frumoase numai datorită Frumosului“, şi nu 
datorită culorii sau formei lor.? Aici Platon 
schiteazá ceea ce a devenit cunoscut drept 
„teoria celor două lumi“. În lumea 
Formelor, acestea sunt singulare, imuabile, 
au o esență proprie, sunt inteligibile, 


invizibile ochiului, dar accesibile minții.” 
De cealaltă parte, lumea entităților 
particulare în care locuim este neinteligibilă, 
însă perceptibilă: este alcătuită din lucruri 
compozite, multiforme, schimbătoare şi 
trecătoare.” Cu toate cá Platon a revăzut si 
regândit teoria formelor în dialogul său 
Parmenide, ideea că formele sunt simple şi 
constituie gradul cel mai înalt al binelui se 
va păstra, deşi modificată, la Plotin. 

În centrul filozofiei neoplatoniciene a lui 
Plotin stă Unul. Unul scapă încercărilor de a 
fi surprins prin intermediul rațiunii sau al 
limbajului, iar a sa dynamis sau emanatia 
dinamică poate fi  experimentatá prin 
contemplatie sau viziune: Unul este 
posibilitatea existenţei. În timp ce se 
extinde, Unul naşte Inteligența sau Nous. 


Tocmai pentru că nu exista nimic în el, toate 
s-au născut din el şi, tocmai ca să existe ceea 
ce există, el însuşi nu este ființă, ci părintele 
ei. lar aceasta este, pentru a spune astfel, o 
primă naştere: fiind desăvârşit, căci nu caută 
nimic, nu are nimic şi nu-i lipseşte nimic, 
unul pare că s-a revărsat, iar supraabundenta 
sa a produs ceva diferit. Cel născut s-a întors 
însă spre el, s-a umplut şi, privind spre el, a 
devenit inteligentá.?é 


Emanatia celuilalt, a Nous-ului, nu este o 
modificare a Unului, care este neschimbátor 


şi întotdeauna prezent în Sine însuşi. Nous- 
ul este Unul care se vede pe Sine ca fiind 
prezent în energia pură a emanatiei sale. 
Nous-ul sau Inteligența are capacitatea să îl 
vadă pe Unul, din care-şi primeşte unitatea, 
şi capacitatea de a-şi vedea propriile 
gânduri. Pentru Nous, gândirea şi fiintarea 
sunt unul şi acelaşi lucru. Totalitatea 
gândurilor se asimilează la Plotin totalitatii 
Formelor lui Platon. În filozofia lui Plotin, 
principiul prim este, astfel, Nous-ul, care 
este unul, dar şi capabil de generare şi 
multiplicitate. Nous-ul mai este numit 
Dumnezeu sau Theos. Un aspect al 
filozofiei lui Plotin şi al neoplatonismului, 
de interes pentru reflectia noastră asupra 
simplităţii, este legătura logică şi 
permanentă dintre emanatia originară, din 
care se naşte Nous-ul si Sufletul, care se 
naşte din Nous. În tratatul al 9-lea al celei 
de-a doua cărți din Enneade, Plotin afirmă 
că Unul, denumit şi Dumnezeu, este simplex 
şi prin urmare primar, şi că „este un unu“. 
Simplex înseamnă autosuficient (sau care nu 
depinde de nici un alt element), necompus, 
autocontinut şi necontinánd nimic. „Aşadar, 
dacă nici nu provine din altul, nici nu se află 
în altul şi nici nu este compus, nimic nu 
trebuie să mai existe deasupra lui.“2 

Plotin admite că există entități care sunt 


mai simplex decât altele, dar nimic nu este 
atát de simplex ca Unul. Astfel, Unul 
simplex ÎI naşte pe Dumnezeu (Inteligența 
sau Nous), aceasta însemnând cá Simplex 
sau Unitatea îl precedă pe Dumnezeu. Poate 
fi cunoscut Unul simplex? Unul nu poate fi 
cunoscut, întrucât „sufletul suferă o 
îndepărtare de la faptul de a fi unul şi nu 
mai este în întregime unul când primeşte 
Stiinta a ceva, căci ştiinţa este rațiune, iar 
rațiunea înseamnă multiplu. Astfel, sufletul 
ratează unul, căzând în număr şi mulțime.“ 
Astfel de emanatii pot fi experimentate în 
Henosis sau starea de a fi una cu Unul. 
Henosis este posibil atunci când „sufletul, 
detaşându-se de toate din exterior, se 
întoarce cu totul spre interior“.* La sfârşitul 
Enneadelor, Plotin elucideazá problema: 
„Astfel, fiindcă nu erau doi, ci chiar cel ce 
vedea era una cu cel văzut, ca şi cum acesta 
nu ar fi fost văzut, ci unit cu cel ce-l 
vedea.““! Plotin descrie singurătatea, 
nemişcarea şi repausul, sau mai degrabă 
singurătatea în devenire, nemişcarea în 
devenire şi repausul în devenire. Astfel, 
continuă filozoful, „dimpotrivă, ca răpit sau 
posedat în linişte de un zeu, el era în 
singurătate de un calm perfect, fără ca, în 
propria ființă, să încline în vreo parte si fără 
a se învârti în jurul lui însuşi, cu totul în 


repaus, devenit parcă el însuşi repaus“. 


Cartea se termină cu o descriere a 
ascensiunii sufletului: 


Căci natura sufletului nu va ajunge, cu 
siguranță, la nefiinta absolută, ci, dacă ar 
cobori, ar ajunge la rău, şi astfel la neființă, 
dar nu la nefiinta completă; în schimb, dacă 
ar alerga în direcţia contrară, nu ar ajunge la 
un altul, ci la sine, şi astfel, nefiind în altul, 
nu ar mai fi în nimic, ci în sine. Or, faptul de 
a fi doar în sine, şi nu în ceea ce există 
înseamnă a fi în unu.” 


Procesul de simplificare (autodetaşare şi 
faptul de a fi doar în sine) din Henosis, deşi 
nu poate fi relatat de cineva care îl trăieşte, 
întrucât este dincolo de cuvinte şi dincolo de 
ființă, culminează în unitatea cu Unul 
simplex. 

Într-o adresare directă către cititor şi într- 
o încercare de a risipi confuzia privind 
intenţiile sale, Plotin îşi afirmă misiunea în 
cea de-a doua carte a Enneadelor: 


Celelalte, în schimb, vi le las să le examinati 
citindu-le. Să meditati mereu la faptul că tipul 
de filozofie urmărit de noi recomandă, pe 
lângă toate celelalte bunuri, şi simplitatea 
moravurilor, împreună cu puritatea gândirii.” 


Enneadele, potrivit autorului lor, 
reprezintă un text îndrăzneț, însă rațional, în 


care ideile se desfăşoară cu grijă şi cu 
circumspectie si sunt susținute de dovezi 
alese cu bágare de seamă”. Gândirea 
metodică este pusă în slujba unui scop clar: 
acela de a preda învățătura simplităţii minţii 
şi a acţiunii. 

Predarea este filonul vital al filozofiei 
antice. Socrate a fost profesorul lui Platon, 
care a fost profesorul lui Aristotel. 
Dobândirea cunoaşterii abstracte nu era țelul 
învăţăturii filozofice, ci aceasta tintea să-şi 
transforme, ba chiar să-şi convertească 
elevii. Blaise Pascal a surprins exact ce este 
filozofic în legătură cu filozofia: 


Lumea nu-şi închipuie de obicei pe Platon şi 
pe Aristotel decât în robe lungi şi ca pe nişte 
personaje totdeauna grave şi serioase. Când 
colo, ei erau nişte oameni de treabă, care 
râdeau ca şi ceilalți cu prietenii lor. Iar când 
au făcut Legile şi Politicile, le-au făcut 
distrându-se şi desfătându-se. Era partea cea 
mai putin filozofică şi cea mai putin serioasă 
din viaţa lor. Cel mai filozofic lucru era o 
viata simplă şi linistita.*° 
Filozofia însemna mai mult decât un joc 
al intelectului; era un mod de viata, aşa cum 
ne arată lucrările lui Pierre Hadot şi ale 
altora dinaintea sa." Pascal avea dreptate 


când ne îndrepta atenţia asupra filozofiei ca 
mod de viata, ca o cale spre o viata mai 


simplá, desi unii filozofi, precum Nietzsche, 
erau de părere că „genul de viata simplu e 
[...] un scop prea nobil, vreau să aştept până 
ce oameni mai înţelepţi decât mine îl 
găsesc“. Pentru Nietzsche, cel mai 
„simplu“ dintre filozofi era Socrate.” 

Xenofon, un elev mai puţin cunoscut de- 
al lui Socrate, a scris în apărarea 
profesorului său, care a fost acuzat de 
introducerea de zei noi în cetate, de refuzul 
de a recunoaşte zeii religiei de stat şi de 
coruperea tinerilor. Apologia lui Socrate se 
găseşte în scrierea sa Memorabilia. Acolo, 
Xenofon relatează o serie de întâlniri dintre 
presupusul părinte al filozofiei şi o mulţime 
de interlocutori. Într-o astfel de întâlnire se 
spune: 


Eu credeam, Socrate, că cei care filozofează 
trebuie să devină prin aceasta mai fericiţi, dar 
îmi pare că tu tii cu tot dinadinsul să 
contrazici rostul filozofiei. Tu trăieşti, fără 
îndoială, aşa cum nici un sclav n-ar dori să 
trăiască la stăpânul lui. Mănânci şi bei tot ce-i 
mai prost, te îmbraci ca un nenorocit, vara şi 
iarna cu aceeaşi haină, umbli descult şi n-ai 
nici o tunică pe tine. Şi totuşi nu vrei să iei un 
ban de la discipolii tăi, deşi banul îi bucură pe 
cei ce-l au, le dă libertate şi le face viata mai 
plăcută. Dacă, aşa cum dascălii în celelalte 
domenii sunt luaţi drept modele de către 
elevii lor, tot astfel te porti si tu fata de ei, 


atunci poti fi socotit un dascăl al nefericirii 
lor.^? 


Acestea sunt cuvintele lui Antiphon 
Sofistul prin care este descris Socrate. 
Portretul infátisat aici este departe de 
imaginile obişnuite ale bătrânului şi 
venerabilului filozof care şi-a sacrificat 
viata pentru adevăr. Intenţia lui Antiphon ce 
transpare din acest pasaj era să îi 
îndepărteze pe tovarăşii lui Socrate de 
acesta, arătându-le că genul său de filozofie 
nu aduce fericirea. Argumentul sáu 
împotriva lui Socrate era acela că filozofia 
nu ar trebui să fie o lecţie a sărăciei 
mijloacelor, a renunțării la plăceri şi a 
neîncrederii în anumite bunuri 
convenţionale, cum sunt banii. Pentru sofist, 
să iti asumi nişte mijloace de trai simple, să 
ai dorințe sau nevoi atât de elementare 
însemna să sustii calea opusă filozofiei şi a 
fericirii. Răspunsul lui Socrate, redat de 
Xenofon, este următorul: „Aşadar, 
Antiphon, grăi Socrate, îmi pare că tu crezi 
că fericirea e traiul în lux şi în desfătări; eu 
însă sunt încredinţat că fericirea înseamnă 
să nu ai nevoie de nimic. Şi mai cred că, cu 
cât ai nevoie de mai puţin, cu atât eşti mai 
aproape de adevărata fericire. Şi cum 
divinitatea este suprema perfecțiune, omul, 
cu cât se apropie de ea, cu atât e mai 


aproape de perfectiune.“*! 

Austeritatea şi înfrânarea pe care le 
practică Socrate sunt obținute prin 
autocontrol, cum l-am putea numi azi, o 
formă de control al patimilor care se leagă 
direct de autocunoastere. Singurele negoturi 
pe care le face Socrate sunt cele cu ideile si 
cu prietenii: 


Îmi plac prietenii de treabă; pe aceştia îi 
îndrum cât pot eu de bine şi îmi place să stau 
în preajma celor cărora cred că le pot fi de 
folos pe calea virtuţii, şi învăţăturile de mare 
pret din cărţile scrise de oamenii înţelepţi din 
vechime le citesc adesea împreună cu ei; 
culegem din ele tot ce e bun şi socotim că e 
un mare câştig când prietenii se cunosc şi se 
ajută între ei. * 


Bogăția lui Socrate sunt prietenii lui, 
elevii lui, oameni care nu sunt proprietatea 
lui. Bogăția lui mai sunt şi scrierile 
celorlalţi, din care extrage idei folositoare 
tuturor si împărtăşite de toti. Traiul în 
comun în sfera intelectului, apărat aici, se 
ciocneşte de ideea sofistă a luxului 
proprietăţii private. lar Xenofon confirmă 
faptul că Socrate era, cu siguranță, un om 
fericit care trăia cum vorbea, în simplitate.“ 

Şcolile filozofice cele mai importante 
care au luat naştere din şcoala socratică 
imbrátiseazá, toate, simplitatea, într-o forma 


sau alta, ca mijloc de punere in ordine a 
dorintelor, nevoilor sau aplecárilor fiecáruia. 
Pentru cei care preferă luxul si bogăţiile 
materiale, simplitatea acționează ca un 
corset de ordin moral care nu face decât să 
le sufoce propria existență. Pentru alții, 
simplitatea este necesară pentru a obţine 
sănătatea fizică, psihică şi morală, care în 
cele din urmă contribuie la formarea unei 
societăți mai sănătoase şi mai drepte. 

În cartea a Vl-a din Republica, Platon 
face portretul filozofului-rege: „Un astfel de 
om este cumpătat şi în nici un chip avar. 
Căci se cuvine altuia mai degrabă decât 
acestuia să se preocupe de acele lucruri 
pentru care oamenii, cu multă cheltuială, se 
preocupă.““ Filozoful este o persoană care 
vede dincolo de aparente şi care îşi 
tempereazá patimile prin intermediul 
rațiunii. El este un om făcut pentru a 
guverna. La fel si viata paznicilor cetăţii — a 
conducătorilor şi soldaților — nu e dusă în 
lux şi excese, ci trăită în simplitate: 


Mai întâi, nici unul să nu posede avere 
proprie, afară de strictul necesar. Apoi, 
nimeni să nu aibă vreo încăpere sau vreo 
cămară în care să nu poată intra cel care 
voieşte. Din partea celorlalți cetățeni (după ce 
au stabilit cât e nevoie), ei să primească drept 
simbrie pentru pază cele necesare traiului, 


câte sunt îndestulătoare pentru nişte bărbaţi 
exersati în ale războiului, cumpátati şi viteji, 
astfel încât nici să nu le prisosească în timpul 
anului, nici să nu aibă vreo lipsă. Să mănânce 
la mese comune, precum cei incartiruiti 
împreună. Să li se spună că aur şi argint au, 
dat de zeu, veşnic în suflet şi că nu mai au 
nevoie şi de cele pământeşti.” 


În Republica, Platon îi sfătuieşte pe cei 
care se află la conducere să ducă o viata la 
comun, întrucât proprietatea privată, bogăţia 
sau familia pun în pericol unitatea şi 
armonia cetăţii şi a celor care o guvernează. 
Dacă paznicii cetăţii încep să deţină bunuri 
ale lor sau devin posesori de aur ori bani, ei 
vor duce o viata de simpli administratori de 
gospodării sau de lucrători ai pământului. Îşi 
vor risipi energia urându-i pe ceilalți si 
fiindu-le teamă de duşmanii interni si de 
comploturi mai mult decât de duşmanii 
externi. În final, îşi vor distruge viaţa, iar 
cetatea o vor aduce la ruină. Şi alți membri 
ai cetăţii, în concepţia lui Socrate, vor duce 
o viata simplă: 


Se vor hrăni, măcinând făină din orz şi grâu; 
pe una o coc, pe cealaltă o frământă; aşază 
turte grozave şi pâini pe o rogojină sau pe 
frunze curate. Asezati pe paturi de frunze 
aşternute cu iederă şi mirt, ei se vor ospăta, 
laolaltă cu copiii lor, vor bea vin, purtând 


cununi şi cântând imnuri zeilor; se vor avea 
bine unii cu alţii şi nu vor face mai multi 
copii decât le îngăduie mijloacele, ferindu-se 
de sărăcie şi război. [...] Am uitat că ei vor 
avea şi mâncare gătită, cu sare desigur, cu 
măsline, brânză şi ceapă; vor fierbe legume, 
făcând fierturi ţărăneşti. Le vom adăuga, ca 
desert, smochine, boabe de năut, bob, iar mirt 
şi ghindă vor coace la foc, bând cu măsură. Şi 
astfel, ducându-şi viata în pace şi sănătate, 
vor muri, de bună seamă, bătrâni, lăsând 
copiilor o viata asemănătoare cu cea pe care 
şi ei au avut-o.“ 


Această cetate este dedicată simplităţii. 
Aici, orice formă de exces este interzisă, 
pacea, armonia şi fericirea prosperă, iar 
viitorul este pe atât de sigur şi predictibil, pe 
cât prezentul este pus în slujba dreptăţii, 
deoarece aceste moduri simple de viata sunt 
nedespártite de telos-ul sau scopul lor: 
dreptatea. 

Glaucon, interlocutorul şi oponentul lui 
Socrate, face portretul omului drept, care 
este „simplu şi nobil, doritor nu să pară, ci 
să fie bun“. Astfel, s-ar putea ca omul 
drept să nu caute răsplata pe care reputaţia 
sa i-ar putea-o aduce, şi îşi imaginează că 
este acuzat în mod neîntemeiat de 
nedreptate. Perceput ca un om nedrept, el va 
suporta pedepse extreme sau chiar tortură. 
Prin acest experiment mental, Glaucon îl 


întreabă pe Socrate dacă dreptatea este bună 
în sine sau dacă suntem atraşi de ea pentru 
răsplata pe care ne-o oferă ori pentru că 
sădeşte în noi teama de pedeapsă. După cum 
demonstrează Socrate, dreptatea este mai 
mult decât legile unei societăţi sau vreun set 
de comportamente recomandate. De fapt, 
dreptatea poate fi respectată şi în cetatea- 
stat, şi la nivelul individului, iar cele două 
tipuri de dreptate, la nivel de societate şi la 
nivel de individ, sunt asemănătoare ca 
structură. Înseamnă acest lucru cá toti 
oamenii care trăiesc într-o cetate vor fi 
drepți? Potrivit lui Socrate, nu există un 
raport de cauzalitate între acestea două. O 
persoană dreaptă e posibil să nu se simtă 
constrânsă să se supună tuturor legilor dintr- 
o cetate dreaptă, iar o cetate dreaptă e 
posibil să nu fie locuită numai de oameni 
drepți. Cu toate acestea, cetatea dreaptă, în 
forma sa ideală, se caracterizează prin patru 
trăsături, care corespund celor patru virtuti 
cardinale ale cetăţenilor săi. Cetatea, ca şi 
oamenii săi, este  ,inteleaptá, viteaza, 
cumpătată şi dreaptă“. Înţelepciunea sau 
virtutea minţii stă la baza celorlalte trei. 
„Dar pasiunile simple şi măsurate, care apar 
însoţite de rațiune şi de judecata dreptei 
opinii, le vei zări la puţini oameni — anume 
la cei cu firea cea mai aleasă şi cel mai bine 


educati^?, afirma Platon. Cetatea dreaptă si 
ideală, în care curajul si înțelepciunea 
dictează comportamentul si deciziile — 
această cetate este condusă de o aristocrație 
sau elită intelectuală alcătuită din oameni 
binecuvantati cu inteligență nativă, simţul 
onoarei şi hotărâre rafinată prin educaţie. 
Diferenţa dintre înţelepciune şi vitejie, pe de 
o parte, şi cumpătare, pe de altă parte, este 
aceea că ultima depăşeşte sfera clasei 
conducătoare. Toţi cetăţenii, indiferent de 
mijloacele de trai şi de situaţia materială, 
sunt uniti prin virtutea cumpătării. Şi prin 
cumpătare ajung la un acord între ei, ca 
indivizi sau ca grup, cu privire la cine 
trebuie să fie conducătorul. Cumpătarea este 
atât un element de nivelare social şi moral, 
cât şi un proces de selecţie politică simplu, 
autentic şi natural. În timp ce dreptatea este 
telos-ul vieții cetății, simplitatea şi 
cumpătarea servesc drept elemente de 
legătură între toți cetățenii. Cetatea dreaptă 
este cea în care conducătorii simpli si 
cumpátati guvernează oameni simpli si 
cumpátati. 

Aristotel, elevul lui Platon, are o viziune 
diferitá asupra austeritátii si simplitátii. El 
defineste omul fericit ca pe unul care duce o 
viatá in acord cu virtutea perfectá si care 
„este înzestrat cu suficiente bunuri 


exterioare, si nu numai pentru un timp, ci 
de-a lungul unei întregi vieți împlinite“.5 
Fericirea, cel mai de seamă bun al 
sufletului, se naşte din acţiunea virtuoasă. 
Alte bunuri, cum ar fi sănătatea, avutia sau 
puterea, nu sunt elemente constitutive ale 
binelui suprem, însă pot contribui la 
realizarea lui, dacă sunt întrebuințate cu 
cumpătare şi în chip adecvat. Anumite 
bunuri exterioare (bogăţia, prietenii şi 
puterea, de pildă) sunt necesare pentru cele 
mai virtuoase acţiuni, şi, în plus, acestea ne 
pot „binecuvânta“ viata, în timp ce o 
înfrumuseţează.”! Faptul de a avea prea 
multe sau prea puţine bunuri exterioare, în 
mod special bogăţie, va avea un impact 
negativ asupra fericirii. Aristotel schiteaza 
patru căi de a obţine bunuri exterioare sau 
avutie: prima, direct de la natură; a doua, 
prin troc; a treia, prin schimb monetar; şi a 
patra, prin comerţ, acumulări financiare sau 
venituri din muncă. Un tip de achiziţie este 
bun dacă contribuie la activităţi virtuoase 
destinate gospodăriei, statului sau, în mod 
ideal, ambelor. Telos-ul acestui tip natural 
de achiziție este virtutea. Achiziţia 
nenaturală de bogății nu va avea nici un alt 
scop decât o şi mai mare sete de acumulare, 
care este nesfârşită. Bogăția ce provine 
direct de la natură, al cărei rol este să 


satisfacá nevoile umane, este naturalá si 
buná. Invers, comertul de resurse naturale, 
cu singurul scop de a creşte bogăţia 
comerciantului, este nenatural. Comerţul în 
scopul măririi capitalului înseamnă să dai 
excelența individuală sau virtutea — care 
este premisa pentru o viata bună — pe o viata 
de sclavie şi sănătate şubredă. Cel mai rău 
gen de acumulare bănească este camăta, 
„întrucât câştigul provine din banii înşişi şi 
nu din cele pentru care au fost inventați. 
Viziunea lui Aristotel despre proprietatea 
privată diferă de comunismul lui Platon în 
mai multe privinţe, cea mai importantă fiind 
problema grijii manifestate. „Lucrul comun 
tuturora este foarte putin îngrijit“, scrie 
Aristotel în Politica. Dacă legea îi poate 
face pe cetăţeni virtuoşi, o virtute precum 
generozitatea va promova împărtăşirea cu 
ceilalți a proprietăţii private şi folosirea ei în 
comun. În situaţiile de proprietate folosită în 
comun, aşa cum sunt cele susținute de 
Platon, generozitatea nu apare în mod 
natural. De ce aş vrea să împart ceva cu 
cineva când totul este deținut în comun? 
Într-o astfel de situaţie, nici măcar nu pot 
avea plăcerea generozitátii. Folosirea in 
comun a obiectelor deţinute în mod 
individual va depinde de generozitatea 
proprietarului; nu este un drept extins la 


nivelul tuturor membrilor unei comunități. 
Este un act virtuos care indreptateste 
utilizarea lucrurilor în comun. Acordarea 
dreptului de folosire a proprietății 
individuale este manifestarea virtuoasă a 
voinței proprii.” Generozitatea deliberată, 
crede Aristotel, poate fi hrănită şi poate 
deveni un obicei prin educație, dacă 
predarea învățăturii stă sub scutul celor care 
fac legile. Desigur, acest lucru poate 
presupune mult efort de educare, 
respectarea legii si formarea deprinderilor, 
dar, pentru Aristotel, trăirea unei vieți 
simple era o realitate aflată la îndemână 
pentru indivizii sau familiile care şi-o 
doreau, iar această viata simplă era pentru el 
o cale spre excelență si autoimplinire. O 
astfel de viață îți oferă ocazia de a face bine 
si de a fi bun, si până la urmă de a-ți atinge 
potențialul maxim. 

Simplitatea, austeritatea si cumpătarea 
joacă un rol important în cadrul dialogurilor 
si al învățăturilor transmise de filozofii greci 
antici. După cum se vede în exemplele din 
Platon şi Aristotel, simplitatea este o 
problemă ce tine de ordinea statală si de 
politică. În vreme ce voci care susțin 
simplitatea pot fi auzite în arena politică de 
azi, după cum vom vedea mai târziu, este 
greu de imaginat că paznicii nostri, dacă pot 


fi numiti astfel, ar vrea sá renunte la 
proprietatea privatá si la celebritate pentru a 
adopta moduri de viaţă mai simple. 
Proprietatea privatá este rareori vázutá ca o 
oportunitate de a împărtăşi si de a trăi 
plácerea generozitátii. Punerea in comun a 
proprietátii este o actiune redusá la cercul 
restráns al anumitor comunitáti care au 
aceastá intentie sau este socotitá ca tinànd 
de trecut si s-a suprapus rapid cu incercárile 
istorice eşuate de implementare a 
comunismului definit în sens larg. 
Simplitatea pare în majoritatea timpului să 
fie absentă din discursul politic. Atunci când 
totuşi îşi face simțită prezenţa, apare într-o 
formă riscantă, numită simplism. Membrii 
aleşi şi alegătorii societății prezente ne oferă 
zilnic exemple de simplism. Dar nu a fost 
întotdeauna aşa. Un filozof şi împărat roman 
a imbratisat cu adevărat simplitatea ca mod 
de viata si ca mod de guvernare. Se numea 
Marcus Aurelius, un stoic în adâncul inimii, 
dar şi în gândire sau în activităţile sale 
publice. 

Pentru filozofii stoici, simplitatea nu era 
un scop în sine, ci mai degrabă un mijloc 
către o autocunoastere mai temeinică si 
către fericire, înțelese ca viata bună sau 
eudaimonia. Viaţa cea bună nu este un 
moment trecător de plăcere, ci un 


angajament pe termen lung, náscut din 
practicarea cumpătării şi virtuţii. Stoicismul 
şi epicurismul au câteva trăsături comune. 
În vreme ce aceste două şcoli filozofice 
diferă în privința definirii a ceea ce 
constituie viata cea bună şi practicarea ei, 
ambele propovăduiesc controlul patimilor, 
dorințelor, fie ele naturale, nenaturale sau 
goale, pentru a folosi clasificarea 
epicuriană, astfel încât patimile să nu-şi 
impună subtil dominația asupra sufletelor 
nepregătite şi neştiutoare. În timp ce 
exerciţiile prescrise de aceste şcoli 
filozofice tinteau cumpătarea în toate 
aspectele vieții, ele nu situau simplitatea în 
centrul virtuților, ci aceasta era doar un 
mijloc de temperare, cu excepția, de altfel 
notabilă, a lui Marcus Aurelius. Gânduri 
către sine însuşi este probabil cea mai 
populară operă de filozofie greco-romană de 
astăzi. În calitate de stoic, Marcus Aurelius 
a propovăduit autodisciplina şi temperarea 
patimilor sau pathé, care te controlează dacă 
sunt nesupravegheate. Autodisciplina nu 
este un set de principii sau de reguli 
constrângătoare, ci reprezintă exerciții de 
emancipare care ne eliberează de caracterul 
dictatorial al patimilor. Autodisciplina face 
pereche cu atenția permanentă si plină de 
grijă acordată temeiniciei propriei judecăţi, 


care se asociază cu raţiunea, un principiu 
universal împărtăşit de zei şi de oameni. 
Stoicii nu au pledat pentru renunțarea 
completă la toate bunurile materiale, ci 
pentru folosirea lor rezonabilă şi cu măsură, 
astfel încât acestea să nu pună stăpânire pe 
individ. Probabil mai mult decât pentru 
oricare altă şcoală filozofică din lumea 
antică, libertatea se află în inima 
stoicismului. 

Lucrarea lui Marcus Aurelius nu este un 
tratat stoic, ci o colecție de note adresate 
sieşi, despre cum să duci o viaţă bună. 
Intenţia generală a gândurilor fragmentare 
ale împăratului era mai putin dogmatică si 
mai degrabă analitică şi autoreflexivă. Să te 
cunoşti pe tine însuţi începe cu dorința de 
cunoaştere a propriilor tăi părinţi şi bunici. 
El îşi aminteşte că a moştenit caracterul 
integru şi tăria de caracter ale tatălui şi 
bunicului. Îşi admira mama pentru „modul 
[ei] de viață măsurat, cu mult diferit de stilul 
de viaţă al celor bogați“. În portretul 
succint făcut mamei sale, Marcus Aurelius 
foloseşte cuvântul grecesc ws, care a fost 
tradus în engleză de Gregory Hays prin 
simple. Această traducere este făcută cu 
precizie, luând în considerare şi contextul 
istoric, şi cel cultural. De pildă, termenul 
grecesc wa este redat de Hays prin 


englezescul straightfoward?, in timp ce 
Francis Hutcheson si James Moor, care au 
tradus Gándurile... in secolul al XVIII-lea, 
au preferat adjectivul simple. Haplos, 
transliterarea termenului è, aduce o serie 
de sensuri suplimentare, legate de ideea de 
unicitate a spiritului, corectitudine şi 
univocitate. În capitolul 15 al cărţii a XI-a 
din Gânduri..., Marcus Aurelius reflectează 
asupra termenului ws sau haplótes. Iată 
cum traduce Hays*: 


The despicable phoniness of people who say, 
„Listen, I’m going to level with you here.“ 
What does that mean? It shouldn't even need 
to be said. It should be obvious — written in 
block letters on your forehead. It should be 
audible in your voice, visible in your eyes, 
like a lover who looks into your face and 
takes in the whole story at a glance. A 
straightforward, honest person should be like 
someone who stinks: when you're in the 
same room with him, you know it. But false 
straightforwardness is like a knife in the 
back. False friendship is the worst. Avoid it at 
all costs. If you're honest and straightforward 
and mean well, it should show in your eyes. It 
should be unmistakable.5$ 


Pentru Marcus Aurelius, simplitatea sau 
francheţea trebuie să se manifeste in 
exterior — să fie imprimată pe trup sau 


exprimată de el —, adică, în acest caz, prin 
ochi. Simplitatea sau francheţea reprezintă 
mai mult decât o trăsătură de caracter; este 
capacitatea de a transmite virtutea fără 
echivoc şi, făcând astfel, de a acţiona moral. 
Acest lucru este cu deosebire important 
pentru stoici, întrucât percepţia este 
elementul central al filozofiei lor şi al 
modului lor de viata. Nu lucrul perceput 
este cel care te induce în eroare, ci, de fapt, 
percepţia ta asupra lui poate să distorsioneze 
lucrul însuşi. O percepţie nepotrivită poate 
fi dublată de o interpretare greşită a lucrului 
sau a evenimentului. În cele mai multe 
cazuri, interpretarea a ceea ce s-a întâmplat, 
care este întotdeauna ceva în plus fata de 
evenimentul în sine, nu este necesară şi este 
de fapt un potenţial obstacol în calea păcii şi 
a aşezării vieții cuiva. Stoicismul ne învață 
cum să percepem lucrurile cu simplitate, 
astfel încât să distingem între ce există şi 
interpretarea a ceea ce există. Pasajul citat 
mai sus transmite, de asemenea, importanța 
economiei de exprimare. Exprimarea nu 
trebuie să fie ambiguă, ci clară, astfel încât 
întreaga poveste să poată fi înţeleasă 
imediat. Cu cât mesajul este mai simplu, cu 
atât este mai puţin interpretabil şi apar mai 
puţine ocazii de a greşi. Prietenia este un 
exemplu relevant. Comunicarea cu o altă 


fiintá umaná si in special cu un prieten — fie 
ea verbală, prin miros ori prin văz, pentru a 
folosi exemple din meditaţia citată —, nu ar 
trebui să lase loc greşelilor, altminteri relația 
de prietenie ar putea fi străpunsă de fisuri şi 
tensiune. Simplitatea este un act imperativ 
interpersonal si de comunicare. Falsa 
simplitatea este un păcat de moarte, „un 
cuțit“. Falsa simplitate, în concepţia etică a 
stoicilor, este o intenție sau o acţiune care 
face rău şi celui care o înfăptuieşte. 
Simplitatea adevărată sau francheţea este o 
virtute ce contribuie la viața bună dusă de 
filozoful-împărat, o viata directă şi simplă. 
Marcus Aurelius a fost asociat mult timp 
cu stoicismul, şi pe bună dreptate, însă prin 
educația lui a luat contact cu o mulțime de 
filozofi şi filozofii, inclusiv cu un grup de 
gânditori independenți şi libertini, pe care îi 
menţionează într-una din meditații: 


După cum ne formăm reprezentări despre 
felurile de mâncare şi despre ce se mănâncă, 
gândind că acesta este cadavrul unui peşte, 
acesta — al unei păsări sau al unui porc, şi, de 
asemenea că vinul de Falern este sucul stors 
din struguri şi că toga pretextă e lână de oaie 
impregnată cu sânge de scoică, iar în legătură 
cu contactul sexual, că acesta e frecarea 
organului sexual masculin si secreția 
lichidului vâscos însoţită de o contractie; 
(prin urmare, cum aceste reprezentări ating 


lucrurile înseşi si le pătrund, astfel putem 
vedea cum sunt ele cu adevărat), tot aşa 
trebuie să procedăm toată viaţa şi, când ne 
reprezentăm lucrurile ca prea demne de 
încredere, trebuie să le dezgolim, să le 
surprindem mica lor valoare şi să înlăturăm 
pretinsa credibilitate datorită căreia erau 
considerate de valoare. Periculoasă amăgire 
este trufia şi, când socoteşti mai degrabă că te 
ocupi de lucruri importante, atunci mai ales 
eşti victima iluziei. Priveşte, de exemplu, ce 
spune Crates despre însuşi Xenocrate.” 


Crates, menţionat la sfârşit, era un bine- 
cunoscut filozof cinic şi profesorul lui 
Zenon din Kition, fondatorul stoicismului. 
Această meditaţie se referă la problema 
percepției; ca în cazul meditatiei citate mai 
sus, este vorba despre numirea lucrurilor cu 
simplitate. Sá numim porcul porc, si nu 
jambon, chiar si dupá ce animalul a fost 
sacrificat si gătit, ne recomandă Marcus 
Aurelius. Fárá procesul de fermentatie, 
vinul nu este decât suc de struguri. 
Purpuriul, culoarea exclusivă a 
magistraţilor, a consulilor şi a împăratului, 
este extrasă din mucusul unei scoici. Să faci 
dragoste înseamnă o simplă frecare ce 
provoacă secreția unor fluide corporale. 
Marcus Aurelius face mai mult decât să 
spună lucrurilor pe nume: el dezgoleşte 
sensurile de valoarea lor suplimentară, 


simbolică şi convențională, care are rolul de 
a crea o distanță între lucru şi cuvânt. 
Simbolismul inutil, cuvintele eufemistice 
precum jambon, precum şi procesele care 
denaturează, cum va spune Rousseau mai 
târziu, precum fermentația sau vopsitul, sunt 
demascate şi eliminate. Franchetea şi 
simplitatea trasează granița dintre un cuvânt 
şi ceea ce reprezintă el. Procesele care aduc 
o schimbare materiilor prime şi simbolurile 
care îmbracă un cuvânt invită la interpretări 
şi greşeli. Stoicii şi cinicii împărtăşesc 
aceeaşi viziune, potrivit căreia, atunci când 
e vorba de limbă, cu cât ne exprimăm mai 
simplu, cu atât e mai bine. În multe alte 
privinţe, cele două filozofii sunt destul de 
diferite. 

Trăirea în acord cu natura este scopul 
stoicilor. Această noțiune a alimentat multe 
interpretări diferite şi a dus la multe 
dezacorduri. Este de ajuns să spunem că, 
pentru stoici, toate evenimentele, procesele, 
schimbările şi sistemele care compun 
universul şi lumea naturală fac parte dintr-o 
schemă organizată denumită Logos. Traiul 
în acord cu natura înseamnă, în acest caz, 
traiul in acord cu succesiunea de 
evenimente care fac ca lumea să fie ceea ce 
este. Dar viata conformă naturii mai poate 
însemna trai potrivit naturii proprii: în cazul 


nostru, potrivit naturii umane. Definitorie 
pentru natura umană, potrivit stoicilor, este 
rațiunea. Traiul in acord cu rațiunea 
înseamnă trai potrivit naturii umane. În 
acest caz nu e indicat să tragem concluzii 
pripite, mai ales dacă avem în vedere că 
putem cădea victimă unei interpretări 
excesive dacă credem că stoicii sunt 
precursorii unei filozofii a întoarcerii la 
natură. Acelaşi lucru se poate spune şi 
despre cinici. 

Cinicii, inclusiv Crates, care este 
mentionat de Marcus Aurelius in meditatia 
de mai sus, au imbratisat o doctrină 
asemánátoare. Traiul in acord cu natura era 
un lucru esenţial pentru filozofia lor. Însă 
pentru ei, asta însemna adoptarea unui mod 
de viata pe care multi stoici l-ar fi 
condamnat. Spre deosebire de stoici, cinicii 
nu au avut o filozofie a naturii care să se 
bizuie pe observarea cosmosului, a 
Pământului şi a locuitorilor săi non-umani. 
În schimb, ei au înţeles natura ca fiind o 
realitate aflată la îndemână sau prezentă. 
Dion Chrysostomos, în discursul său numit 
„Diogene, sau despre tiranie“, împrumută 
un argument al cinicilor pentru a demonstra 
că omul nu are nevoie de bunuri de lux cum 
sunt îmbrăcămintea scumpă sau vasele 
extravagante. Când Diogene tremura afară 


în frig, de fapt îşi întărea rezistenţa la bolile 
care îi afectează pe cei care nu stau afară pe 
timp de iamă. Diogene avea nevoie de o 
singură haină; nu purta deloc încălțăminte. 
Obişnuia să bea apă din izvor precum 
animalele şi doar când îi era sete, spre 
deosebire de cei care beau vinuri scumpe 
Chiar şi când nu simt nevoia. Viaţa de 
nomad rezolva dificultăţile legate de 
anotimpuri, aşa cum şi animalele călătoare 
migrează din instinct. Natura devine un 
florilegiu de virtuti si iscusinte din care se 
deduce cá ceea ce pot face animalele poate 
face şi omul. „Altminteri cum au putut 
primii oameni care s-au născut sa 
supraviețuiască fără foc sau case sau 
îmbrăcăminte sau altă hrană decât cea care 
creştea, sălbatică, în jur?'^? Ingeniozitatea 
omului s-a întors împotriva sa, căci 
invențiile sale l-au îndepărtat de nevoile 
naturale si de binefacerile naturii. 
Ingeniozitatea omului se vede în construirea 
de instrumente ale plăcerii, şi nu în 
dezvoltarea curajului si a dreptății. O 
anecdotă transmisă de Diogene Laertios 
surprinde spiritul practic si înclinat spre 
natură al cinicilor şi al lui Diogene din 
Sinope, în special. „Într-o zi“, spune 
biograful grec, „văzând cum un copil bea 
din palmă, isi aruncă ulcica din desagă cu 


cuvintele: «Un copil m-a întrecut în felul 
simplu de a trái.» ^? Cinicii erau observatori 
atenti ai lumii naturale din care omul nu era 
decât o mică parte. Ei învățau din ce 
vedeau. Invatau, în principiu, cum să scape 
de tot ceea ce este excesiv, de artefactele 
nenaturale şi de obiceiurile inutile şi cum să 
imite eficiența naturii si a copiilor. 
Simplitatea din natură si a celor nepervertiti 
de convenții şi nevoi false i-a determinat pe 
cinici să reflecteze asupra lor înşişi. Natura 
devine normă sau standard în stabilirea a 
ceea ce este în exces şi a ceea ce este doar 
îndeajuns sau în formă pură. 

Nu a ajuns până la noi nici un text al 
cinicilor. Ideile lor ne-au parvenit sub forma 
portretelor unor excentrici care refuzau sá se 
supună legilor pământului, preferând, în 
schimb, spontaneitatea naturii. Oare nu 
locuia Diogene din Sinope într-un pithos 
(butoi), chiar şi în timpul verilor fierbinţi? 
Nu trăia el ca un câine, mâncând şi bând în 
public? Oare nu avea un dispreţ atât de mare 
pentru legile morale, încât se masturba în 
locuri publice când natura i-o cerea? Dar 
etica cinicilor este mai mult decât o litanie a 
unor excentricitati; ei aveau o rațiune pentru 
care făceau ce făceau. Viaţa ca de câine 
dusă în văzul public reprezenta o renunțare 
asumată la convențiile sociale şi la cutume. 


Existenţa lor simplă, cu înfruntarea 
greutăților pe măsură ce se iveau, făcea 
parte din exerciţiul cinicilor numit ponos 
(trudă sau muncă), care însemna să suporţi 
vicisitudinile naturii sub orice formă se 
manifestă ele. Dorintele simple pot fi 
satisfácute usor in situ (pe loc) si fárá a 
acorda atenție convențiilor, rămânând orbi 
la privirile celorlalți. Traiul simplu in 
prezent şi doar cu ce ai la îndemână este 
condiţia pentru a fi virtuos. Cu nevoi atât de 
simple precum cele dictate de moment, cine 
mai vrea să ducă războaie, să invadeze alte 
țări sau să comită crime?% Desprins din 
cătuşele constrângerilor sociale şi ale 
nevoile  nenaturale, cinicul este liber. 
Această libertate se exprimă prin 
autosuficientá si discurs liber, sau parrhesia, 
care înseamnă mai mult decât a spune 
lucrurilor pe nume: înseamnă adresare 
directă în care nu se ţine seama de 
ierarhizarea socială; înseamnă să se spună 
adevărul în orice condiţii. Viaţa în acord cu 
legile momentului şi imbrátisarea libertăţii 
în toate acţiunile şi formele ei de expresie i- 
au făcut pe cinici să se deosebească de 
cetăţenii bine-crescuti. Se ştie că, întrebat 
fiind de unde este, Diogene din Sinope a 
spus: „Sunt un cetățean al lumii“, un 
kosmopolites. Oraşul sáu nu este Sinope; 


legile de care ascultá nu sunt de acolo. 
Diogene apartine cosmosului, care este mai 
mare decât Sinope sau decât orice alt oraş- 
stat. El este un om liber, neconstrâns de 
legile unui singur oras. Singura lui lege este 
natura sau cosmosul, aşa cum se manifestă. 
Împăratul Iulian spunea despre cinism: 
„Au existat mereu oameni care au imbratisat 
această filozofie. Căci se pare că este 
întrucâtva o filozofie universală şi naturală 
în cel mai înalt grad.“S! Mostenirea sa este 
bogată. Depăşind stoicismul, etica cinică a 
pătruns în filozofiile creştine şi în teoriile 
iluministe. ^ Ilustránd austeritatea şi 
înfrânarea in Adversus Jovinianum, Sf. 
Ieronim îi laudă pe cinici, pe Antistene, 
Diogene din Sinope si pe Crates, care si-a 
lepădat considerabila sa avere când a 
adoptat modul de viață al cinicilor. 
„Diogene“, scrie Sf. Ieronim, „a fost mai 
măreț decât regele Alexandru prin aceea că 
a cucerit natura umană.“ Filozoful, în 
viziunea Sf. Ieronim, întrupează 
„cumpătarea neamurilor“. Sfinţii Părinţi au 
condamnat obrăznicia modului de viaţă al 
cinicilor şi mai ales afişarea publică a 
sexualității, însă câțiva teologi creştini au 
văzut o lecţie de urmat în simplitatea pe 
care cinicii şi-au ales-o ca mod de viata. 
Austeritatea lor a fost salutată ca pe o 


virtute care poate sá fie imitatá de cei care 
se hotárásc sá adopte o viatá asceticá. 

Nu se poate face o echivalare perfectá 
între cei a căror viaţă era dominată de 
autosuficientá, de libertatea de exprimare si 
de lipsă de ruşine si cei care au imbratisat o 
viaţă închinată lui Cristos. Poveştile despre 
viaţa simplă a  cinicilor erau adesea 
comparate cu formele superioare de 
simplitate practicate de creştini. În lumea 
modernă timpurie, simplitatea a fost salutată 
în primul rând ca virtute creştină. Cinicii 
erau adesea batjocoriti, iar numele lor era 
folosit ca insultă pentru sectele care nu se 
conformau căilor Bisericii. La începutul 
secolului al XVIII-lea, când cărţile de istorie 
şi dicționarele au început să umple rafturile 
bibliotecilor, un anume  André-Frangois 
Boureau-Deslandes a publicat o istorie 
critică a filozofiei. Intenţia sa nu era să 
recreeze o cronică a filozofilor sau a 
filozofiilor, ci să demonstreze că a gândi 
bine înseamnă a trăi bine. În cel de-al doilea 
volum, Boureau-Deslandes dedică câteva 
pagini cinicilor. Mai întâi, trece în revistă 
toate abuzurile împotriva valorilor 
tradiționale si a moralității comise de cinicii 
din vechime, cum era Crates, care şi-a 
aruncat averea în mare, sau cum erau 
numeroasele relatări de acte sexuale 


desfăşurate in public. El argumentează 
impotriva viziunii cinice potrivit cáreia 
legile sunt conventionale si arbitrare. Dar 
Boureau-Deslandes ii reaminteste cititorului 
faptul cá acţiunile amorale nu exclud 
neapárat puritatea si ránduirea corectá a 
sentimentelor sau a intentiilor. Odatá stabilit 
acest lucru, secolul al XVIII-lea poate sá-i 
laude pe cinici pentru independența 
spiritului si a trupului, pentru disprețul fata 
de bani şi chiar pentru indiferența fata de 
insultele aduse părerilor şi vieților lor. 
Nimic nu putea să-i facă să şovăie, scrie 
Boureau-Deslandes.™ El îl laudă pe Diogene 
pentru cá prefera pithos-ul unui palat. 
Cinicul trebuia să trăiască pentru cá se 
născuse; lui nu-i era teamă nici de moarte, 
nici de viață.“ El menţionează asemănările 
dintre călugări şi cinici înainte de a urmări 
influența lui Diogene asupra creştinilor. 
Potrivit lui Boureau-Deslandes, urme ale 
cinismului se pot vedea în cadrul 
următoarelor secte: ebionitii, maniheii, 
adamitii, begarzii, turlupinii, valdenzii, 
flagelantii, catarii, humiliati,  paterinii, 
anabaptistii, menonitii, quakerii si profetii 
francezi. Toți aceşti sectanti, potrivit 
autorului, sunt cinici crestini.9? Toti trăiau la 
marginile ortodoxiei. Unii propovăduiau şi 
practicau nudismul (adamitii şi turlupinii), 


alții erau  adeptii  sáráciei deliberate 
(ebionitii si  begarzii), alţii profesau 
universalismul (profeţii francezi), iar alții 
foloseau vorbirea simplă, directă, proprie 
cinicilor  (quakerii). ^ Toti practicau 
simplitatea. Înainte de a trece la aceşti 
presupuşi  neo-cinici ce credeau in 
Dumnezeul creştin, să cercetăm vieţile celor 
care au adoptat creştinismul îmbrăcaţi şi cu 
toată simplitatea. 


3. „Direct“, „simplu“, „franc“ (n. tr.). 

4. „Cât de putred şi de fals este cel ce spune: 
«Eu am ales să mă port fata de tine in mod 
deschis.» Ce faci, omule? Nu trebuie să o spui 
dinainte, se va vedea de la sine. Această vorbă 
trebuie să fie scrisă pe fruntea ta: repede glasul 
răsună în acest fel, repede ceva se arată ochilor, 
aşa cum persoana iubită înţelege repede totul 
din privirea iubitilor. Într-un cuvânt, persoana 
sinceră şi bună trebuie să fie ca unul care pute a 
tap, încât cineva aflat în apropiere, în momentul 
în care vine spre el, vrea nu vrea, îl simte. Iar 
simplitatea prefăcută este un cuţit. Nimic nu e 
mai ruşinos decât prietenia lupului: înainte de 
orice, fereşte-te de aceasta. Omul bun, simplu şi 
binevoitor are aceste sentimente în ochii săi şi 
nu le ascunde nimănui.“ 


CAPITOLUL 2 
UMBLÂND ÎN SIMPLITATE 


Un om era în pământul Hus, pe nume 
Iov; şi era omul acela desăvârşit şi drept 
şi temătoriu de Dumnezeu şi depărtându- 
se de rău. — lov 1:1! 


În Vechiul Testament, Iov este exemplul 
simplităţii şi al credinței neabătute în 
Dumnezeu. „Desăvârşirea“ şi „dreptatea“, 
cele mai de seamă calități morale ale 
acestuia, sunt traducerile termenilor simplex 
şi rectus din Vulgata. Originalul ebraic al 
cuvântului simplex exprimă plenitudine şi 
desăvârşire în tine însuţi: dreptatea lui lov 
evocă şi ea desăvârşire, însă una relativă, 
definită prin comparaţie cu a altora.? Iov 
este „simplu“ pentru că este desăvârşit în 
sine însuşi. El este drept pentru că se supune 
dreptăţii lui Dumnezeu. Simplu şi drept, lov 
a pierdut tot, şi totuşi nu a pus niciodată la 
îndoială dreptatea divină. Spre deosebire de 
alte cărţi ale Sfintei Scripturi, Cartea lui Iov 
nu propovăduieşte supunerea şi respectarea 
unor ritualuri. Ea vorbeşte despre viata unui 
om credincios, care a acceptat dreptatea cea 
adevărată şi a rămas în totalitate integru, din 


punct de vedere fizic si sufletesc, prin faptul 
cá a dus o viata simplă. Aici, simplitatea 
face pereche cu desăvârşirea şi cu dreptatea; 
ea transmite, de asemenea, intenția 
nepervertită de a urma calea dreptății până 
la sfârşit. 

Cel mai mare si mai pur exemplu de 
onestitate morală, de hotărâre şi de martiriu 
apare în Cartea întâi a Macabeilor, unde, în 
ziua de Sabat, oştile lui Antioh IV au atacat 
un grup de evrei rebeli care se refugiaseră în 
pustie pentru a duce o viata după legea 
iudaică. „Vom muri toți întru simplitatea 
noastră“, au strigat evreii sfidători, care se 
strânseseră laolaltă într-o peşteră, 
înfruntându-l astfel pe duşman si având 
curajul credinței.” Ei au refuzat să se lupte 
în ziua de odihnă. Moartea lor exemplară e 
o mărturie a faptului că, în simplitatea lor, 
nu s-au abătut de la legea Domnului. 
Simplitatea lor era unică în fermitatea ei si 
în supunerea strictă, era o dorință de a 
asculta de o forță mai mare decât ei, care 
avea putere asupra sufletului, cuvintelor si 
acțiunilor lor. Moartea în simplitate este 
soarta martirului care se stinge în acord cu 
sine însuşi, cu credința ce-l stăpâneşte si cu 
Dumnezeu. Prin moarte, martirii îşi regăsesc 
plenitudinea şi simplitatea. Totuşi, moartea 
acelor bărbaţi şi femei de sabia lui Antioh l- 


a convins pe conducătorul lor, Matatia, de 
faptul cá, pentru a salva vieti, Legea poate fi 
incálcatá de Sabat. Lepádarea de sine si 
martiriul nu  rimeazá întotdeauna cu 
simplitatea. Multi sfinţi au avut o viata 
lungă şi simplă şi au murit impacati, aşa 
cum s-a întâmplat si cu multi alti oameni 
obişnuiţi, cu credință neclintită, care au 
imbratisat simplitatea ca mod de viata. 

În Catehismul Bisericii Catolice, 
simplitatea nu este una dintre cele patru 
virtuţi cardinale, şi nici una dintre cele trei 
virtuţi teologice; cu toate acestea, ea ocupă 
un loc important în morala creştină. În 
Sfânta Scriptură şi în literatura apocrifă, 
simplitatea se intersectează cu o mare 
varietate de virtuți, precum smerenia, 
cinstea, ascultarea, neprihănirea, dreptatea şi 
buna credinţă. Adjectivul „simplu“ descrie 
de obicei inima care are toate aceste virtuți. 
Mai presus de toate, o inimă simplă este 
generoasă. Dărnicia ei este fără măsură şi 
făcută din tot sufletul. Numai inimile mari, 
sincere, sunt simple. 


Şi am cunoscut, Doamne, că Tu eşti cel care 
cercetezi inimile şi iubeşti dreptatea 
[simplicitatem]; eu cu  inimá curată 
[simplicitate cordis] i-am jertfit toate 
acestea, iar acum l-am văzut pe poporul Tău, 
care se află aici, că întru bucurie Ti-a jertfit.^ 


Dumnezeu iubeşte simplitatea şi 
dreptatea. Problema ridicată de David în 
Cartea întâia Paralipomena este despre 
natura generozitátii, nu a darurilor făcute de 
Dumnezeu omului, ci a celor ale oamenilor 
către Dumnezeu. Cum putem fi darnici fata 
de Dumnezeu când El este Cel care ne-a dat 
totul? Oare actul dăruirii este de fapt o 
„restituire“? O inimă simplă nu se gândeşte 
ce dăruieşte şi nici cum dăruieşte. O inimă 
simplă dăruieşte fără rezervă şi cu bucurie. 
Când dăruieşte, nu face nimic altceva decât 
să ofere. O inimă simplă îşi doreşte cu- 
adevărat să dăruiască; şi, în schimb, bucuria 
ce o însoţeşte o fac să fie şi mai simplă. 
Dăruirea în simplitate este explicată de 
Sfântul Apostol Pavel. În Epistola către 
Romani, 12:6-8, Pavel ne îndeamnă sa 
cugetam spre a fi înţelepţi şi să trăim în 
acord cu darurile date nouă prin mila şi 
harul lui Dumnezeu: 


Având însă daruri diferite, după harul ce ni s- 
a dat: profetie?: după măsura credinţei; 
slujba?: slujind;  invátáturá?: învățând; 
mângâiere?: mângâind; cel ce dăruieşte, întru 
simplitate [in simplicitate]; cel ce stă în 
frunte, intru rávná; cel ce miluieste, cu voie 
bună s-o facă.5 


În latina  Vulgatei, cuvintele in 
simplicitate ar putea fi traduse prin sintagma 


„Cu generozitate“, dar în contextul 
capitolului 12 din Epistola Sfântului 
Apostol Pavel către Romani, „întru 
simplitate“ este mai puțin o modalitate 
proprie de a oferi ceva si mai mult un atribut 
al actului de a dărui. O inimă generoasă si 
simplă este o inimă care nu se agatá de 
nimic pentru cá nu detine nimic. Darul celui 
care dáruieste 11 deposedeazá pe acesta de 
tot, astfel cá el poate dărui pur şi simplu. A 
dărui pur şi simplu înseamnă să nu faci 
nimic altceva decât să dăruieşti în timp ce 
nu ai nimic. Cel care dăruieşte face acest 
lucru întrucât e înzestrat cu capacitatea de a 
dărui întru simplitate. 

Cartea înţelepciunii lui Solomon a fost 
inițial scrisă în greacă probabil de un singur 
autor care avea cunoştinţe de filozofie 
greacă. Ea începe cu o adresare directă către 
conducători: 


Iubiti dreptatea, voi, cei ce judecaţi pământul, 
cugetati [sentite] cu [inimă] bună despre 
Domnul şi cáutati-L cu inimă smerită, că el 
Se lasă aflat de cei ce nu-L ispitesc şi se arată 
celor ce-şi păstrează credinţa în El.9 


Acest îndemn distinge între inima bună şi 
cea smerită sau simplă. În vreme ce ambele 
evocă bunătatea şi puritatea intentiilor, cea 
de-a doua se asociază căutării, fiind mai 
degrabă legată de o absenţă, de o lipsă, 


decát de experienta sau de tráirea a ceva, fie 
ea prin intermediul ratiunii sau a simturilor, 
având în vedere cá ambele sensuri sunt 
deținute de termenul latinesc sentite. Inima 
bună trăieşte ceva; inima simplă caută ceva. 
Inima care cercetează este capabilă să 
găsească prezenţa în absenţă. Inima simplă 
nu distinge sau nu face diferenţa între ceea 
ce este şi ceea ce nu este; acest rol este 
deținut de inima bună. Şi nici nu unifică, 
deoarece, pentru ea, nimic nu e dezbinat, ci 
totul este una. 

La periferia istoriei ecleziastice se află un 
corpus de texte care clarifică ideea de viață 
simplă aşa cum apare ea în creştinismul 
timpuriu. Un interes deosebit îl suscită 
Testamentul lui Isahar, una dintre cele 
douăsprezece evanghelii apocrife care 
contin  Testamentele celor doisprezece 
patriarhi. Aceste texte au fost traduse în 
latină în secolul al XIII-lea, dar au fost 
excluse din canon trei sute de ani mai târziu. 
În Geneza 25:27, Iacob este infatisat ca un 
om simplu (vir simplex), care tráia intr-un 
cort. El şi-a binecuvântat fiul, pe Isahar, un 
lucrător al pământului ca şi tatăl sáu, pentru 
că şi acesta trăia şi umbla în simplitate.” In 
spiritul respectului şi al mărinimiei care-l 
insufletea pe cel de-al cincilea fiu al lui 
Iacob, acesta i-a dăruit recoltele lui 


Dumnezeu, apoi roadele le-a impártit cu 
tatăl sáu, păstrând doar resturile pentru el. 
Drept recunoştinţă, Dumnezeu i-a înmulţit 
recoltele. O astfel de simplitate, au înțeles şi 
tatăl, şi fiul, este un dar de la Dumnezeu: 
„Şi lacob ştia că Domnul îmi ajuta din 
pricina sfinteniei mele, căci oricărui om 
sărac şi oricui se afla la nevoie îi dădeam 
din bunurile pământului în simplitatea 
inimii“. 

Ajutorul divin nu exclude simplitatea lui 
Isahar. Din contră, mâna lui Dumnezeu 
aduce confirmarea că omul cel simplu este 
cel ales. În testament, simplitatea inimii este 
darul celui generos. Urmaşii lui Isahar i-au 
moştenit simplitatea. Sfatul lui pentru ei este 
următorul: 


Acum dar, ascultati-má, copiii mei, si umblati 
în simplitatea inimii, fiindcă am văzut cá 
acesta este un lucru plăcut înaintea 
Domnului. Cel sfânt nu lácomeste la aur, nu 
înşală pe aproapele sáu, nu tânjeşte după 
multe frumuseți si nu îşi găseşte plăcerea in 
veşmintele bogate, nu-şi doreşte viata lungă, 
ci aşteaptă împlinirea voii lui Dumnezeu, iar 
duhurile de greşeală nu au nici o putere 
împotriva lui. Căci el nu poate îngădui în 
mintea lui gândul frumuseţii femeii, ca să nu 
îşi întineze mintea cu necurátie. Pizma nu 
poate pătrunde în gândurile sale, iar gelozia 
nu-i poate risipi sufletul, şi nici nu se 


gândeşte la câştig cu o dorinţă nestapanita; ci 
umblă în curátia vieţii şi priveşte toate 
lucrurile cu sfințenie, îndepărtând din ochii 
săi răutatea greşelilor lumii, ca să nu vadă că 
vreuna din poruncile Domnului este 
încălcată.” 


O inimă simplă e plăcută nu doar celui 
care o posedă, ci mai ales lui Dumnezeu, 
către care aceasta se îndreaptă. Omul simplu 
se supune poruncilor din Decalog: să nu 
rávnesti la bunurile altuia, şi, prin extensie, 
să nu-i înşeli pe ceilalți, să nu tânjeşti la ce 
nu ai sau să te desfeti în lux. Imperativele de 
ordin moral, pe care Isahar le respectă 
bucuros şi cu simplitate, îl feresc de o lume 
plină de ispite. 

Omul simplu este o fortăreață pătrunsă 
numai de voința lui Dumnezeu. El vede 
numai partea bună a lumii, şi nu pentru că 
lumea este în întregime bună, ci pentru că 
vede lucrurile cu simplitate, nelăsând răul 
să-i acopere vederea şi să-i verse venin în 
suflet. Privirea simplă vede totul, însă 
acceptă numai ce este plăcut lui Dumnezeu, 
partea bună a lucrurilor. Omul cu viziune 
simplă selectează lucrurile pe care le vede 
pentru a feri de păcat atingerea plină de 
ajutor şi credință a lui Dumnezeu şi 
împărtăşeşte cu ceilalți, cu toată simplitatea, 
roadele pe care i le dă pământul. 


Testamentul continuă astfel: 


De aceea, ţineţi legea lui Dumnezeu, copiii 
mei, urmăriți sfintenia si umblati fără 
vicleşug, fără să vă amestecați cu neastâmpăr 
în poruncile lui Dumnezeu şi în treburile 
aproapelui vostru; ci iubiti-l pe Dumnezeu şi 
pe aproapele vostru, aveţi milă de cei săraci şi 
slabi. Plecati-vá spinarea la munca câmpului 
şi lucraţi pământul aşa cum se face lucrul 
acesta,  aducându-l Domnului daruri cu 
mulțumire; căci Domnul m-a binecuvântat cu 
roadele dintâi ale pámántului.!? 


Acest pasaj înfăţişează acceptarea plină 
de iubire a poruncilor Domnului. Astfel, 
iubirea şi mila fata de aproapele înlocuiesc 
punerea sub semnul întrebării a poruncilor 
divine.  Îndemnurile din testament 
culminează cu lauda muncii câmpului, care 
este un mod de a aduce ofrandă Domnului, 
aşa cum şi El i-a făcut daruri lui Isahar. 
Simplitatea nu înseamnă să primeşti într-un 
mod pasiv, ci să-l preaslăveşti mereu pe 
Dumnezeu prin toate acțiunile tale, acţiuni 
care sunt conduse de principii morale 
simple precum milostenia,  hărnicia, 
acceptarea şi preocuparea numai pentru cei 
din imediata ta apropriere. Nerespectarea 
acestor reguli, care vin de la o inimă simplă, 
duce la o avalanşă de ráutáti ce se vor abate 
asupra urmaşilor tăi: „Ştiu, copiii mei, cá în 


vremurile din urmá fiii vostri vor lása 
deoparte adevárul si se vor lipi de lácomie si 
párásind cinstea se vor apropia de ráutate si 
uitând poruncile Domnului se vor lipi de 
Belial." 

Cu toate cá Dumnezeul lui Isahar este 
plin de mila, pretul platit pentru despartirea, 
chiar si vremelnica, de simplitate este mare. 
Singurul mod prin care poti sta departe de 
diavol si te poti elibera de tirania oamenilor 
este să umbli în simplitate. Isahar este 
infatisat ca un model de perfecţiune pentru 
simplitatea modului sáu de fi, a intentiilor 
sale, a nevoilor, dorintelor si a credintei 
sale. Lecţia este aceea cá simplitatea 
reprezintă o garantie împotriva tiraniei. 
Numai printr-un trai simplu  ráutátile 
oamenilor încetează si raul piere.” 
Teleologia ce stăpâneşte morala sa este 
îndreptată spre o sfântă unire: „Şi veţi 
supune orice fiară sălbatică, avându-L cu 
voi pe Dumnezeul cerurilor, care va umbla 
cu oamenii în sfintenia inimii“.'* Simplitatea 
va îmblânzi fiarele sălbatice pentru a arăta 
lumii măreţia umanităţii care umblă alături 
de Creatorul ei. Toate activitățile oamenilor 
insuflate de o viata simplă lucrează 
împreună pentru un singur scop: ca aceştia 
să umble în simplitate cu Domnul. Să umbli 
in simplitate înseamnă să trăieşti in 


simplitate, telos-ul moralei lui Isahar. La 
vârsta de 122 de ani, Isahar moare în plină 
putere si sánátos, dupá ce L-a slujit pe 
Domnul in simplitatea inimii sale. Isahar 
intruchipeazá omul simplu, iar viata lui, o 
viatá asemenea. 

Păstorul lui Herma, text din secolul al II- 
lea, este o scriere populară creştină 
continánd viziuni, porunci si pilde. Herma, 
un sclav eliberat din Grecia care tráieste la 
Roma, se considerá un om simplu, cu o 
inteligentá modestá. Cándva bogat, a ajuns 
sá sáráceascá mai tárziu de-a lungul vietii. 
Ín carte apare o femeie bătrână, o alegorie a 
Bisericii, care întinereşte cu fiecare viziune 
în care se arată. Păstorul, un înger al 
pocáintei, apare mai târziu în carte, când 
emite porunci şi pilde cu aspect de predici. 
În viziunea a doua, Herma înțelege că 
simplitatea şi nevinovăția sunt cele mai 
puternice arme de apărare împotriva rautatii 
aceste lumi şi a păcatului. Deşi este vinovat, 
ca tată, de neglijarea educaţiei morale a 
copiilor săi, care au renunţat la credinţă, el 
se va mântui totuşi: 


Te  mántuie, însă, nedepártarea ta de 
„Dumnezeu cel viu“, simplitatea si infránarea 
ta cea mare. Acestea te mântuie, dacă stărui; 
şi mântuie şi pe toti cei care fac unele ca 
acestea şi merg pe calea nevinovatiei si 


simplităţii. Aceştia vor birui toată răutatea şi 
vor vietui în viata cea de veci.” 


Simplitatea împreună cu înfrânarea şi 
nevinovăția protejează de viclenie, siretenie, 
falsitate şi deschid calea vieţii veşnice. A 
treia viziune vorbeşte despre construirea 
unui turn pe apă, o altă alegorie pentru 
Biserică. Turnul este susținut de şapte 
femei: Credinţa, Înfrânarea, Simplitatea, 
Nevinovátia, Castitatea, Ştiinţa si 
Dragostea. Simplitatea este fiica alegorică a 
Înfrânării şi mama Nevinovatiei. Păstorul 
care apare în a cincea viziune îi dă lui 
Herma 12 porunci. În cea de-a doua 
poruncă, simplitatea face pereche din nou cu 
nevinovăția si se asociază cu inocenta 
copilăriei. Simplitatea şi nevinovăția se 
aliază şi luptă împotriva duplicitátii. Căci 
ticăloşia şi păcatul sunt provocate tocmai de 
scindarea inimii, de fisurile din suflet sau de 
denaturările sensului cuvintelor. Mântuirea 
cere ca fățărnicia să nu-şi aibă locul in 
inimă şi minte. Multe dintre porunci şi pilde 
transmit îndemnul de a fi neduplicitar, curat 
cu inima. Fátarnicii sunt descrişi în pilda a 
opta ca nefiind nici morti, nici vii.^ Aceşti 
oameni produc dezbinare si discordie chiar 
şi între ei înşişi. Ei îl au pe Dumnezeu pe 
buze, dar nu Îl au şi în inimá.'5 Îndoiala şi 
ezitarea ocupă un loc important în lista 


pácatelor. Omul duplicitar, dipsychos — cel 
cu față dublă, care una gândeşte, si alta 
spune — este stăpânit uşor de minciunile lui 
Belial, diavolul.” Acest lucru este 
asemănător cu îndemnul din Cartea 
înțelepciunii lui Solomon, unde se spune că 
Dumnezeu ar trebui căutat cu inima simplă, 
neprefăcută. Acelaşi lucru apare şi în 
Testamentele celor doisprezece patriarhi, 
precum şi în leremia 24:7: „Şi le voi da 
inimă ca să Mă ştie că Eu sunt Domnul; şi ei 
Îmi vor fi Mie popor, iar eu Le voi fi lor 
Dumnezeu, pentru că din toată inima lor se 
vor întoarce la Mine.“ Inima cunoaşte 
înțelepciunea numai când nu este divizată, 
când este simplă. Numai o inimă simplă şi o 
minte simplă pot avea acces la cunoaşterea 
directă şi nepervertită a Fiintei simple, 
Dumnezeu. Pentru cei ce sunt dipsychos, cu 
toate acestea, nu există decât divizare şi 
confuzie. O inimă şi o viziune cu o astfel de 
simplitate şi unitate pot fi obţinute cu 
ajutorul practicii, al rigorii şi al ascultării. 
Formele timpurii ale monahismului erau 
proprii anahoretilor. Călugări precum Sf. 
Antonie cel Mare (251—356 d.Cr.) duceau o 
viatá solitará in desert, pentru a fi una cu 
Dumnezeu, departe de zgomotul si ispitele 
societăţii oamenilor. În vreme ce viețile 
călugărilor creştinismului timpuriu erau în 


general duse în acord cu principiile ascetice, 
există un teolog care se remarcă prin modul 
în care abordează simplitatea în lucrările 
sale despre ascetism. El se numeşte Filoxen. 
S-a născut la mijlocul secolului al V-lea 
d.Cr. şi a fost numit arhiepiscopul oraşului 
sirian Mabbug, în anul 485. Filoxen era 
angajat în dezbateri controversate şi era un 
apărător convins al miafizismului?, doctrină 
ce susține o singură natură a lui Cristos. 
Filoxen a lăsat o mulțime de texte în siriacă, 
inclusiv două omilii despre simplitate. El nu 
era călugăr, însă era familiarizat cu 
ascetismul şi, ca arhiepiscop, avea îndatoriri 
de îndrumare pastorală față de călugări. 
Monahismul susținut în scrierile sale începe 
cu practica ascetică şi culminează cu 
desăvârşirea şi cunoaşterea divine. David 
Michelson subliniază că: 


Pentru Filoxen, cunoaşterea lui Dumnezeu se 
obținea şi se menținea mai ales prin activități 
precum păstorirea comunităților religioase, 
contemplatia mistică, citirea Scripturilor, 
participarea la slujbele Bisericii şi practicile 
ascetice ca formă de luptă spiritualá.!? 


Omiliile sale nu sunt nişte exerciţii 
teoretice de separare fata de lume. 
Dimpotrivă, ele ar trebui citite ca 
instrucţiuni pentru practicarea disciplinei 
spirituale şi ca modele de urmat pentru a 


duce o viata simplă a cărei culme este 
conversatia cu Dumnezeu. Omiliile urmeazá 
cele şapte trepte spre desăvârşire: credința, 
simplitatea, frica de Dumnezeu, renunțarea 
la lume, înfrânarea de la mâncare şi băutură, 
ascetismul şi abstinenta sexuală. Pentru 
Filoxen, simplitatea defineşte viața 
monahală atât la nivel practic, cât şi 
contemplativ. În opinia sa, călugărul ar 
trebui să aibă o viață ce reflectă simplitatea 
edenică: 


Cine nu cunoaşte oare cât de simpli şi 
nevinovați erau Adam si Eva, primii oameni, 
şi cát de simplă le era viața în mijlocul 
întregii lumi? Nu erau ispititi sau preocupați 
de nimic din cele lumesti, întrucât 
preocuparea pentru cele lumesti nu li se 
arătase încă. Astfel că ei aveau parte de 
viziunile dumnezeiesti, iar Dumnezeu le 
vorbea față către fata tot timpul, iar ei 
vorbeau cu Dumnezeu într-o apropiere 
continuă. [...] El le arăta lor toate lucrurile ca 
un om, dar ei nu erau cuprinşi de gânduri 
despre cine este El. „Unde este cu-adevărat 
sălaşul Aceluia care se arată lor? De când 
există el? Dacă el este cel ce face tot ceea ce 
există, a fost el făcut, la rândul său? Dacă este 
făcut, cine este cel care l-a făcut? De ce ne-a 
creat pe noi? Pentru ce ne-a aşezat în Paradis 
şi a făcut această lege pentru noi?“ Astfel de 
gânduri erau departe de ei pentru că 


nevinovăția nu ia în considerare asemenea 
lucruri, ci este adânc preocupată de ceea ce 
aude, iar toate gândurile îi sunt unite pe de-a- 
ntregul cu lumea celui care îi vorbeşte, 
întocmai cum un copil [ascultă] cuvântul 
celui care-i vorbeşte. lată cum Dumnezeu a 
aşezat nevinovăția în sufletele părinţilor 
noştri şi neamul omenesc a luat în sine 
poruncile Domnului.!9 


Monahismul, aşa cum a fost inspirat de 
viața protoparintilor nostri, ocolește 
judecata, punerea sub semnul întrebării, 
îndoiala sau speculatia. În starea simplităţii 
şi curáteniei paradisiace, cunoaşterea ia 
naştere direct şi continuu: mintea 
neprihănită o primeşte fără să opună 
rezistenţă şi fără ca atenţia să-i fie distrasă. 
Ea este „atrasă“ de cuvintele pe care le 
aude, iar cuvintele sale sunt una cu ceea ce 
aude. Însă în lumea de după cădere, 
nestiinta inocentă a copiilor ne dă o lecţie de 
smerenie a minţii: 


Nu mă refer la [acel fel] de simplitate care 
este socotită prostie, ci la acea unicitate a 
unui singur gând care este simplu de ascultat 
fără a fi judecat şi de primit fără a fi cercetat 
tot aşa cum un copil capătă cuvinte de la 
doica sau cum un tânăr primeşte învățătură de 
la profesorul său, fără să judece şi fără să 
cerceteze vorbele care i-au fost adresate. Aşa 
cum mintea unui copil nu este potrivită 


pentru cercetarea invátáturii omenesti, tot aga 
nivelul înţelegerii noastre nu este potrivit 
pentru a înţelege interpretarea tainelor lui 
Dumnezeu. 


„Simplitatea naturii“ străbate toate 
aspectele vieţii monahale, precum şi viaţa 
dusă în singurătate deplină, în sălbăticie. 
Simplitatea înseamnă supunere fata de 
ordinea monastică şi divină; înseamnă 
exercițiu continuu, mai întâi unul voit şi 
deliberat, iar apoi unul care defineşte treptat 
toate aspectele vieţii devenind, în cele din 
urmă, viaţa însăşi. O parte importantă a 
practicii zilnice este înlăturarea speculațiilor 
şi a indoielii?^ Copilul din exemplul 
anterior ne oferă un model de urmat: este un 
element de comparaţie valoros („tot aşa cum 
un copil“), şi nu o stare de regresie. Pentru 
Filoxen, credința ne deschide ochii pentru 
poruncile lui Dumnezeu şi pentru simplitate 
înțeleasă ca inocentá, iar ea este cea care ne 
uşurează respectarea poruncilor 
dumnezeiesti.? Ideea principală a acestui 
pasaj — exerciţiul pe care trebuie să-l facem 
şi idealul pe care trebuie să-l atingem — este 
rezumată în sintagma „unicitate a unui 
singur gând“. Multiplicitatea gândurilor şi a 
ideilor reprezintă, după cum vom vedea, 
lucrarea diavolului. Unicitatea gândului este 
armonie divină. E de la sine înţeles că 


simplitatea este unicitatea gândului, şi nu 
absenţa lui. Atingerea simplităţii, a curátiei 
gândurilor înseamnă atingerea unirii cu 
Dumnezeu, care este unul şi simplu. 
Simplitatea ultimă este unirea unului cu 
Unul, formând astfel unul. 

În cea de-a doua omilie despre simplitate, 
Filoxen afirmă că nimeni nu poate fi virtuos 
fără a fi mai întâi simplu. Pentru el, 
simplitatea este locul de naştere al virtuţii şi 
monahismului. În fragmentul care urmează, 
arhiepiscopul Mabbugului spune că printre 
sihaştri şi în comunităţile de călugări, 
simplitatea face inutilă iscusinta lumii. 
Pasajul este lung, dar are meritul de a ne 
infátiga o imagine clară a vieţii călugăreşti 
simple aşa cum a văzut-o arhiepiscopul: 


Simplitatea este potrivită mai cu seamă vieții 
monahale, iar limpezimea minţii aparţine 
celor care au părăsit lumea şi care trăiesc 
departe de ea. Dacă alegem să nu păşim pe 
vreuna din căile vieţii, nu vom avea nevoie 
nici de pricepere în cele ale lumii. Nu 
cumpărăm nimic, nici nu vindem, şi nici nu 
ne tocmim de dragul câştigului trecător. 
Nimeni de aici nu poate să fie mai mare decât 
fraţii săi şi să aibă mai multă autoritate decât 
tovarăşul său. Nici unul dintre cei de aici nu 
se ia la întrecere sau nu este întrecut de 
ceilalți pentru că nimeni nu este superior. 
Câmpurile şi podgoriile nu se împart, nu 


există pământ delimitat de hotare. Nici unul 
de aici nu vrea să fie mai înstărit decât fratele 
său sau să aibă mai multe bunuri pământeşti 
decât aproapele. Nici unul de aici nu vrea să 
fie văzut în îmbrăcăminte strălucitoare, 
pentru că fiecare dintre noi poartă veşminte 
umile de doliu. Nici unul de aici nu se face 
robul pântecelui său şi nu voieşte să mănânce 
de pe mese îmbelşugate, căci ne hránim toti 
de la aceeaşi masă. Nici unul de aici nu vrea 
să-şi umileascá fratele, căci fiecare îl 
cinsteşte pe celălalt. Nici unul de aici nu s-a 
judecat cu aproapele, căci fiecare îşi apără 
fratele. Nici unul de aici nu vrea să-şi ridice 
palate, căci toti avem câte o chilie strâmtă. 
Nici unul de aici nu vrea să-şi mărească odaia 
sau să-şi clădească paturi aurite, căci toti 
dormim pe pământ plini de smerenie, într-un 
spaţiu mărginit şi strâmt.” 


Nu se face comerţ, nu se deţine nimic in 
proprietate, nu există lăcomie, neîncredere, 
nici discurs bombastic sau excese. În acel 
loc există numai simplitate ca mod de viata 
în comun. Filoxen este deosebit de 
convingător când descrie viata simplă, unde 
fiecare frază, precum un refren, începe cu 
expresia categorică şi clară: „Nici unul de 
aici“. Prezenţa reală a comunităţii („aici“) 
depăşeşte individul („unul“) şi transpune 
spiritul discordant al individualitátii in 
unitatea vieţii în comun. Comunitatea celor 


simpli există într-o lume reală înstrăinată de 
lumea dezbinárii şi multiplicitátii. „Nici 
unul de aici“ trebuie citit cu toată forța pe 
care o contine. Absența este de fapt o 
prezență deplină, obținută prin exerciţiul 
care alcătuieşte viata simplă a călugărului. 
„Nici unul de aici“ comunică absenţa totală 
a eului, care este însă umplută de prezența 
totală a lui Dumnezeu şi care se manifestă 
prin îndatoririle simple ale tuturor celor din 
comunitate. Prezenţa care ne împlineşte nu 
poate fi obținută decât prin exerciţiu şi prin 
practicarea simplităţii, iar în final prin 
simplitate ca mod de viaţă. 

Viaţa dusă în simplitate contrastează 
puternic cu viata ,,iscusintei“, vicleniei si 
multiplicitátii, care este viata celor multi. 
Viaţa oamenilor simpli este o oglindă a 
vieţii ființelor spirituale: „Întregul mod de 
viaţă al discipolilor lui Isus s-a dezvoltat şi a 
înflorit în simplitate. Dacă o înlături din 
viata lor, vei tulbura rânduiala. Pentru noi, 
simplitatea este un motiv de fală, iar cel care 
o posedă este intelept.“~4 

Simplitatea este temelia rânduielii: fără 
simplitate, nu există reguli, iar fără reguli, 
nu există viaţă monahală. Ínteleptii trăiesc 
sub aceeaşi rânduială în tovărăşia oamenilor 
înzestrați cu discernământ şi lipsiţi de 
viclenie. Simplitatea naşte limpezime, aşa 


cum e descrisă în pasajul anterior, si 
discernământ. Omul simplu cu gândire 
limpede şi discemământ este socotit nebun 
în lumea populată de naivi şi şarlatani care 
se cred înţelepţi. La mânăstire, călugărul 
care este nebun în lumea obişnuită este un 
om simplu şi înțelept, care trăieşte alături de 
alti frati simpli. 

Filoxen crede in simplitatea, unitatea si 
unicitatea lui Dumnezeu si a discipolilor. 
Adeváratii discipoli sunt numiţi „simpli“, 
care este un alt nume pentru Dumnezeu. 
„Aceasta ar însemna că trebuie să fiti numiţi 
cu [acelaşi] nume ca Dumnezeu; numele 
«simplu» reprezintă ceva ce este unul 
singur“. Simplitatea discipolilor, însă, este 
cea de copil, care este pur, inocent şi 
ascultător. În practică, faptul de a fi simplu, 
inocent si ascultător face ca acțiunile 
virtuoase să fie mai uşor de îndeplinit, cu 
sárguintá si iutime.9 Deşi călugării, ca 
discipoli simpli, nu sunt de prea mare folos 
într-o lume a lăcomiei şi a înşelăciunii, ei 
sunt „folositori şi necesari Împărăției lui 
Dumnezeu“. Caracterul lor folositor constă 
în respectul primit din partea altor călugări, 
invitând la imitare, aşa cum a făcut Cristos 
cu discipolii săi, prin purtarea de haine 
simple, menţinerea unui aspect fizic simplu 
şi rostirea unor cuvinte simple.” Prin 


imitarea apostolului Pavel sau a lui Cristos, 
cálugárii simpli pot face fatá tuturor 
atacurilor sau batjocurii: 


Pentru a nu fi o povará, pentru voi, sá fiti 
luati drept nebuni din pricina simplitátii 
voastre, Dumnezeu însuşi se arată ca un 
nebun, pentru că a stat înaintea celor care i-au 
pus întrebări fără să le dea un răspuns. El a 
fost luat drept neştiutor atunci când nu le-a 
răspuns, şi asta pentru ca voi să vă ţineţi de 
tăria sufletului vostru şi să nu incálcati legea 
simplităţii, nici dacă sunteţi luaţi drept nebuni 
de ceilalți şi considerați neştiutori şi lipsiţi de 
educaţie. Oricine este supărat de faptul că e 
socotit simplu şi fără carte are de fapt mintea 
legată de patima iubirii fata de înțelepciunea 
deşartă a acestei lumi.” 


El nu punea pret pe faptul că era 
considerat simplu şi ignorant. Urmând 
exemplul lui Dumnezeu, discipolii Săi s-au 
eliberat de constrângerile înțelepciunii 
lumesti si de patimile ei tiranice. Legea 
simplităţii i-a eliberat. Păstorul şi oile sale, 
discipolii şi credincioşii „nu trebuie să se 
depărteze de legea simplităţii“, indiferent de 
ráutátile pe care le îndură sau de acuzațiile 
false aruncate asupra lor.“ Vicleniei acestei 
lumi luptătorul şi discipolul care trăieşte în 
simplitate îi răspunde cu inocenta şi tăcere. 
În această luptă, victoria e dulce: 


„Simplitatea este lipsită de nelinişte si, din 
această pricină, bucuria stáruitoare [o 
însoţeşte] tot timpul.““! 

Simplitatea nu lasă loc patimilor şi 
vicleniei care răscolesc sufletul şi tulbură 
bucuria simplă. Precum un copil, omul 
simplu este permanent plin de bucurie şi de 
pace. Cu toţii iubim copiii şi copilăria; ergo 
cu toţii iubim simplitatea. Aceasta este 
concluzia lui Filoxen.? Dar asta nu e tot: 
caracterul copiláresc al omului simplu 
câştigă încrederea tuturor, căci avem 
tendința să ne încredem fără zăbavă în copii. 
Până la urmă, chiar şi cei care batjocoresc 
felul copilăresc al celor simpli sfârşesc prin 
a-i iubi.* Simplitatea este irezistibilă. „Cine 
nu-şi doreşte să fie iubit de Dumnezeu“, 
întreabă Filoxen, „şi să fie iubit şi de 
oameni? Aceste două feluri de iubire se 
găsesc în simplitate.“ Fii simplu, pentru a 
fi iubit! 

Scăldat în iubire, omul simplu nu se teme 
de rău, nu săvârşeşte răul, nu vede răul, nu 
aude şi nu rosteşte nimic rău. Întrucât nu 
înşală pe nimeni, el nu vede viclenia în 
ceilalți. 


Simplitatea crede că toată lumea este ca ea şi 
că orice persoană se consideră pe sine astfel. 
[Simplitatea] se oglindeşte pe sine, iar ceea 
ce este înăuntrul său vede în oricine 


altcineva.?? 


Simplitatea vede lumea aga cum se vede 
pe sine: simplá, una. Magia transformatoare 
a simplităţii nu îi scapă teologului sirian: 
„Cel simplu nu este doar aşa, ci schimbă tot 
ce i se întâmplă în această stare [de 
simplitate].““* Furtunile sunt determinate de 
acțiunea unor forte opuse, bătăliile se dau 
între tabere antagonice. În cazul simplităţii, 
nu există furtuni şi bătălii, întrucât adevărata 
simplitate transforma  multiplicitatea în 
unitate. Simplitatea nu înseamnă doar 
retragerea din lume sau un set de reguli care 
devin însăşi viaţa: ea transformă această 
lume divizată într-una mai apropiată de 
Creaţia lui Dumnezeu, într-o lume unitară şi 
simplă, precum Dumnezeu Însuşi. 

După toate acestea, Filoxen se mai 
confruntă cu o dilemă: este oare simplitatea 
pură naivitate şi credință oarbă? Nu este, 
deoarece, spre deosebire de simplitatea 
adevărată, naivitatea fără minte nu are frică 
de Dumnezeu. Frica de Dumnezeu, 
oglindită în teama copilului de profesorul 
său, arată că simplitatea nu ţine cont de 
minciuni, înşelăciune sau erezii şi nu se 
aplecă asupra cunoaşterii lumeşti şi 
speculative. În schimb, omul simplu se 
supune unui singur stăpân si urmează numai 
calea creştină. Întruparea ocupă un loc 


central in teologia lui Filoxen. Momentul in 
care Cuvántul s-a fácut trup (Ioan 1:14) este 
momentul in care intre om si Dumnezeu s-a 
făcut o punte. Pentru Filoxen, aşa cum arată 
David Michelson si André de Halleux, omul 
in devenire nu schimbá caracterul divin al 
lui Hristos, care rămâne unul si simplu, 
atunci când s-a întrupat. Procesul devenirii 
cuprinde întreaga mântuire, nu doar 
momentul Intruparii.°” Dar pentru Filoxen, 
Întruparea însăşi rămâne dincolo de puterea 
de înțelegere a oamenilor. Cunoaşterea lui 
Dumnezeu nu se află în rațiune şi în cuvinte, 
ci în practica vieții duse în simplitate, unde 
cunoaşterea Lui este primită în mod pasiv şi 
prin accesul direct la divinitate, cu ajutorul 
vieții simple aflată mereu în devenire. 

În alte două omilii, Filoxen abordează 
probleme ceva mai practice, precum sărăcia, 
înfrânarea şi desfrânarea. Arhiepiscopul le 
atrage atenţia călugărilor că războiul dintre 
simplitate, sărăcie si înfrânare si ispita 
bogăției duce la duplicitatea gândurilor şi a 
devotamentului. Filoxen nu condamnă 
bogăţia in sine, ci stăpânirea pe care o 
exercită asupra bogatilor. În cazul lui Iov, 
avutia sa nu era un obstacol în calea 
desăvârşirii, pentru că, la fel ca Avraam, 
David şi Isaac, el a rămas stăpân peste 
averea sa; ca şi ei, lov nu era dominat de 


bogăţiile sale. Într-un alt pasaj memorabil, 
Filoxen descrie renaşterea care se petrece 
odată cu lepádarea de toate avutiile: 


Se spune că un om se leapădă de lume când 
se îndepărtează de tot ce este în ea şi îşi 
împarte cu totul avutia nevoiasilor. El 
páráseste lumea si pleacá complet gol, la fel 
cum a ieşit din pântecele mamei lui. În acest 
fel, locuirea în lume este pentru o ființă 
omenească la fel de naturală cum este 
pântecele mamei pentru făt. Aşa cum el stă 
liniştit în pântecele lipsit de lumină, într-un 
loc întunecat şi umed, nesimtind nimic din 
ceea ce se întâmplă în lume, astfel încât acele 
lucruri care se întâmplă în lumea dinafara 
pântecelui mamei nu ajung în adâncul inimii 
lui, tot aşa omul care este mărginit în lumea 
fizică precum în pântece, având 
discernământul ascuns în întunecimea grijilor 
lui, iar mintea cuprinsă de întunecimea 
neliniştii sufletului lui, nu poate să simtă 
binecuvântările şi bogăţiile căii lui Cristos. 
Lucrurile duhovniceşti nu-i sunt dezvăluite 
atâta timp cât discernământul lui este ascuns 
în întunericul lucrurilor fizice. [...] Aşa cum 
fătul leapădă pântecele şi se naşte, tot astfel 
omul ar trebui să părăsească lumea, lăsând-o 
în urmă, căci lumea este făcută precum burta 
mamei: aşa cum copilul leapădă pântecele, tot 
astfel omul se leapádá de lume.*? 


Renuntarea la bogăţiile materiale pentru a 


le câştiga pe cele spirituale este un topos al 
literaturii ascetice. Interesul stârnit de acest 
pasaj constă în metafora renaşterii, venirea 
pe lume urmată de descoperirea treptată a 
lumii celei adevărate si a bogățiilor ei. 
Această lume a simplităţii nu mai este 
întunecată şi umedă ca lumea asemănătoare 
pântecelui matern, ci este luminoasă şi 
uscată, precum deşertul unde călugării sunt 
îndemnați să-şi ducă viata în sărăcie. După 
ce pardsesti pântecele, simţurile ti se 
dezvoltă, iar ochii încep în sfârşit să vadă, 
urechile să audă, limba să vorbească, 
celelalte organe permițând manifestarea 
funcţiilor lor asociate, continuă Filoxen. În 
vreme ce simțurile şi organele interne îşi 
găsesc scopul adevărat şi unic, omul simplu 
şi desăvârşit este în continuă devenire. Ideea 
de simplitate ca naştere permanentă va avea 
o viață lungă. Va apărea din nou în 
chietismul secolului al XVII-lea, mai ales în 
predica lui Fenelon despre simplitate, iar 
mai târziu, în opera lui Rousseau. 

Corpul şi în special stomacul sunt 
subiectele următoarei omilii, în care Filoxen 
atacă lăcomia şi înrobirea oamenilor de 
către patimi. Acestea îl coboară pe om la 
rangul de animal, făcându-l să se depărteze 
de desăvârşirea lui Dumnezeu. A doua 
omilie ne înfăţişează modul în care iti poti 


tine în frâu patimile în mijlocul lácomiei şi 
cum să te eliberezi de lanţurile dorințelor. 
Pentru a evita să cazi prada lăcomiei 
pântecelui şi foamei trebuie să le înţelegi 
natura. După părerea lui Filoxen, foamea 
firească apare când trupul este slăbit fizic şi 
nu mai reacționează, şi nu doar când 
stomacul este gol. Adevărata libertate se 
câştigă prin înțelegerea nevoilor şi a 
dorințelor şi a momentului când trebuie să le 
satisfaci. Trupul devine locul unde poate fi 
gustată ^ victoria  vremelnică asupra 
impulsurilor, unde poate fi trăită libertatea. 
Dar, aşa dulce cum e, experienţa victoriei se 
va pierde dacă omul lasă garda jos, iar 
dorințele lui câştigă din nou teren. Căci 
simplificarea — înțelegerea şi controlul — 
dorințelor si nevoilor implică o stare 
permanentă de luptă împotriva poftei, 
împotriva exceselor şi a oricărui lucru inutil 
pentru viata însăşi: „Toate mâncărurile care 
se află aşezate pe masă, iar tu le vezi şi le 
doreşti, e bine să nu te gândeşti la ele, ci să-i 
spui încet stomacului tău: «Întrucât le-ai 
dorit, nu vei gusta din ele.»“% 

Acest exercițiu are ca scop întărirea 
voinţei, purificarea privirii şi dialogul intern 
cu propriul corp şi propriile dorinţe. Filoxen 
scoate în evidență două tipuri de legi care 
guvernează dorinţele, lăcomia şi patimile: 


legile exterioare, care sunt dictate de 
societatea in care tráim, si legile interne, 
care sunt  autoimpuse şi puternice. 
Cunoasterea obtinutá din supunerea fatá de 
legile interioare contribuie la separarea 
poftei nefireşti de nevoile fireşti şi simple. 
În acest sens, să mănânci o mâncare simplă 
la care pofteşti este mai rău decât să 
mănânci o mâncare scumpă de care nu-ți e 
poftă. Mecanismele poftei şi dorinţei vor 
dezvălui omului simplu, care le studiază cu 
hotărâre si răbdare, atât puterea lor 
extraordinară de a pune stăpânire pe noi, cât 
şi căile prin care pot fi înfrânte. Cu timpul, 
simplitatea va dezvălui înțelepciunea lumii: 
„Urcă pe culmile cunoaşterii şi priveşte de 
acolo lumea întreagă ca să-i vezi 
desfăşurarea si  freamátul, precum si 
fágáduintele oferite din toate colțurile ei.““ 
Din poftă izvorăsc excesele, hotia, negotul, 
robia şi războaiele. Iar toate aceste rele sunt 
imputabile „poftei pántecelui*.? Din acest 
motiv, corpul trebuie să rămână sub 
controlul strict al sufletului simplu: 


Aşa cum ochii primesc în timpul mişcării lor 
rapide vederea simplităţii luminii, tot astfel şi 
vederea sufletului primeşte limpezimea si 
simplitatea cunoaşterii spirituale după 
victoria asupra patimilor fizice. Aşa cum 
soarele, care se revarsă peste diverse lucruri, 


pare că este fragmentat şi divizat, în vreme ce 
natura sa este simplă şi în ea nu există 
separare, tot astfel este cunoaşterea spirituală 
care s-a născut din viata şi din truda ei: 
aceasta pare că este separată şi divizată, în 
vreme ce în suflet este [cunoaştere] unică şi 
simplă. Sufletul nu este vrednic să primească 
înălțarea luminii dacă nu s-a născut mai întâi 
din firea trupească pentru a se face fire 
duhovnicească, naşterea fiind desăvârşită prin 
trudă si nevointá.^ 


Truda si nevointele guvernate de legile 
simplitátii monahicesti transformá trupescul 
in duhovnicesc si schimbá ceea ce este 
divizat in unitate. Practica neincetatá a 
simplitátii sub forma unor exercitii cotidiene 
duce la cunoasterea simplitátii si a unicitátii. 
Actele simple devin simplitate. Această 
devenire constantă a simplităţii în trudă şi în 
nevointe defineşte viata multor călugări. 
Studiul lui Giorgio Agamben asupra vieții 
monastice ne ajută să înțelegem natura ei. O 
astfel de viata, în care regula sau „legea 
simplităţii“ nu ar trebui tulburată, aşa cum 
spune Filoxen, este o viață în care 
simplitatea este ea însăşi o formă de viata. 
După cum arată Agamben, este „o formă de 
viata, adică o viata legată atât de strâns de 
forma ei, încât se dovedeşte a fi inseparabilă 
de ea“.“ Astfel, simplitatea ca formă şi 
simplitatea ca viata devin una şi indivizibile. 


Dorinţa de a intra într-un ordin 
călugăresc, de a duce o viata simplă într-o 
comunitate de bărbaţi sau femei asemenea 
tie, îşi are originea deseori într-o epifanie, 
într-un moment în care forfota lumii dispare 
dintr-o dată, iar complexitatea existenţei se 
condensează într-un adevăr simplu şi 
irevocabil. „Cele mai mari religii sunt toate, 
de fapt, foarte simple“, scria Thomas 
Merton, care afirma că 


între toate religiile există, fără îndoială, 
diferențe importante şi esenţiale, dar în 
realitatea lor profundă, creştinismul, 
budismul, islamismul sau iudaismul sunt 
extrem de simple (deşi sunt capabile de 
adâncimi năucitoare) şi toate sfârşesc cu 
faptul cel mai simplu şi mai tulburător: 
confruntarea directă cu Fiinţa absolută, 
Iubirea absolută, Mila absolută sau Vidul 
absolut, prin angajamentul imediat şi total 
conştient în trăirea vieţii de zi cu zi.^ 


Merton afirmă ca nu poti înţelege religia, 
în acest caz budismul, decât dacă o 
întâlneşti „într-un mod existenţial, într-o 
persoană in care ea se manifestă şi e vie“. 
Viaţa simplă a călugărului permite trăirea 
Absolutului: într-o viață simplă, aproape 
nimic nu împiedică manifestarea 
Absolutului în prezent, întrucât conştiinţa 


călugărului este deschisă faţă de orice 


posibilităţi, inclusiv a întâlnirii Absolutului 
în sarcinile mărunte care formează viaţa 
cucernică. Într-o viață dusă cu simplitate se 
poate întâmpla totul, Absolutul. Pentru 
Merton, simplitatea începe cu angajamentul 
în trăirea vieţii de zi cu zi şi culminează cu 
unirea spirituală cu Dumnezeu. 

Thomas Merton era un călugăr trapist® în 
abația Ghetsimani din Kentucky. Trapistii, 
sau membrii Ordinului Cistercian de Strictá 
Observantá (OCSO), urmează îndeaproape 
regulile de viatá ale Sf. Benedict, stabilite in 
secolul al VI-lea. Aceste reguli sunt 
guvernate de trei mari principii: sárácia, 
castitatea şi ascultarea. Mişcarea trapistă îşi 
are originea în secolul al XVII-lea, când 
Armand-Jean le Bouthillier de Rance, 
abatele mánástirii La Trappe, din Franta, a 
instituit un regim auster pentru a contracara 
declinul zelului creştin din mânăstirile 
cisterciene. Călugării si călugărițele 
ordinului trapist, desi nu erau sub 
legământul tăcerii, vorbeau foarte puţin, 
duceau o viaţă aproape în tăcere, in 
comunități simple, o viață dominată de 
rugăciune şi muncă. Cu excepţia celor 
bolnavi, membrii ordinului care erau 
sănătoşi se înfrânau de la a mânca animale 
patrupede, aşa cum este indicat în regulile 
Sf. Benedict. 


Ín secolul XX, doi cálugári trapisti au 
devenit cunoscuti si in afara ordinului, unul 
dintre ei, Thomas Merton, pentru cá a luat 
parte la reforme sociale, iar celálalt, Thomas 
Keating, pentru rolul sáu de lider in crearea 
organizatiei Contemplative Outreach. Prin 
intermediul rugăciunii contemplative, 
organizația îşi doreşte să reînvie tradiția 
contemplatiei, precum şi practica ei, în 
cadrul creştinismului. Rugăciunea 
contemplativă are o tradiţie lungă şi bogată 
în creştinism, începând cu Părinţii pustiei, 
trecând prin misticii epocii medievale până 
la autorii de scrieri religioase ai secolului al 
XVII-lea. Această practică este adesea 
descrisă drept un abandon total în mâinile 
lui Dumnezeu sau drept o unire divină, 
căutată de Dumnezeu şi primită de 
credincios fără nici un efort, fie el 
intelectual sau de imaginaţie. Rugăciunea 
contemplativă poate lua mai multe forme, 
dar o metodă des întâlnită este recitarea unui 
singur cuvânt ori a unei simple expresii 
extrase din Sfintele Scripturi, ori pur şi 
simplu numele lui Cristos. A fost numită şi 
„rugăciunea simplităţii“. 

„Rugăciunea de centrare“ sau 
„rugăciunea inimii“ are o structură bazată 
pe şapte etape ce ne conduc către abandonul 
total în prezenţa lui Dumnezeu. Cele şapte 


etape sunt tăcerea, singurătatea, armonia, 
munca, linistea, simplitatea si, in cele din 
urmá, abandonul total. Simplitatea este 


integrarea  contemplatiei in acțiune, o 
capacitate tot mai mare de a trăi în mijlocul 
dualității — suişurile şi coborâşurile vieţii — 
fără a pierde perspectiva  non-duală. 
Contemplatia nu e totuna cu actiunea. Ele 
sunt două aspecte distincte, însă nu 
separate." 


Simplitatea se manifestá dupá liniste sau 
după trăirea láuntricá a prezenței lui 
Dumnezeu, dar înainte de a ne abandona 
total Lui, înaintea momentului de uniune cu 
Dumnezeu si cu viața veşnică. Prin 
rugăciunea de centrare, simplitatea poate fi 
descrisă ca unire a două parti, ce devin una, 
în timp ce rămân două, distincte, dar nu 
separate. Mai important este că, în etapa 
simplităţii, credinciosul capătă abilitatea de 
a trăi simplu, sau non-dual, în mijlocul unei 
lumi complexe pline de tensiune şi 
conflicte. Thomas Keating a definit 
simplitatea si ca „integrarea şi unificarea 
capacităților umane“; pentru el, simplitatea 
este interconectarea tuturor elementelor 
componente ale lumii, fiecare dintre acestea 
acționând în acord cu capacitatea proprie şi 
fiind „integrată într-un nivel mai dezvoltat 
al constiintei“.“* Acest nivel al conştiinţei ne 


deschide calea spre voinţa diviná.? Concret, 
simplitatea se obține prin intermediul 
„simplificării stilului de viata şi al unei vieţi 
duse în rugăciune“.“ Viaţa dusă în 
simplitate menține unitatea sinelui în fata 
acțiunilor, gândurilor sau emoţiilor ce 
produc dizarmonie. Pentru Keating, 
„Simplitatea este unirea contemplatiei cu 
acțiunea în viata noastră de zi cu zi“! 
Ducand o viata simpla, credinciosul este 
prezent atât în contemplatie, cât si in 
acțiune, acestea două fiind unite, căci una 
nu există fără cealaltă, acţiunea fiind 
contemplatie, iar contemplatia, acţiune. 
Aceasta este o viatá dusá in simplitate. 
Thomas Merton a fost un scriitor prolific 
si probabil unul dintre cei mai cunoscuti 
teologi americani ai secolului XX. El a 
susținut adesea dialogul interconfesional, 
pacea şi dreptatea socială. A intrat în abația 
Ghetsimani în decembrie 1941. Peste patru 
ani, abatele mânăstirii, Dom Frederic 
Dunne, i-a cerut să traducă un text scurt, 
scris în franceză de un călugăr trapist, Dom 
Jean-Baptiste Chautard, şi publicat în 1928. 
Merton şi-a dus la îndeplinire sarcina şi a 
scris The Spirit of Simplicity („Spiritul 
simplităţii“), carte care cuprinde traducerea 
textului francez şi propriile comentarii 
asupra perspectivei Sf. Bernard din 


Clairvaux despre simplitate ca stare 
interioară. Comentariile sale încep cu 
amintirea faptului că simplitatea reprezintă 
piatra de temelie a spiritualităţii cisterciene. 
Primul pas către o viață simplă constă in 
recunoaşterea propriei duplicitáti. 
Duplicitatea poate fi apoi depăşită prin 
practicarea simplităţii înțelese ca smerenie 
şi modestie. Merton descrie simplitatea ca 
fiind trei tipuri de înfrânare: „înfrânarea 
apetiturilor primare“, precum foamea, 
îmbrăcămintea şi stilul de viata; apoi 
infránarea  „simţirii interioare si a 
intelectului“, care se traduce prin simplitate 
a devotiunii si a studiului; şi, în sfârşit, 
înfrânarea voinţei, cea mai importantă din 
cele trei.” Virtutea supunerii sau 
simplificarea voinței reprezintă una dintre 
cele mai mari virtuți. Simplitatea supunerii 
nu înseamnă subordonare oarbă fatá de 
putere, ci este supunere condusă de trei 
principii: nihil plus, nihil minus, nihil aliter. 
Nihil plus (nimic mai mult): voința nu 
adaugă nimic la ceea ce i se cere, cu alte 
cuvinte ea rezistă tentatiei de a-şi arăta zelul 
şi nu caută măreția asociată cu jertfa; nihil 
minus (nimic mai puţin): voinţa face mai 
puţine decât i se cere pentru a-şi satisface 
propriul interes sau iubirea de sine; în 
sfârşit, nihil aliter (nimic altceva): voinţa nu 


schimbá nimic din ceea ce i se cere, fie cá 
acel lucru îi este cerut de un frate, de un 
superior sau de Dumnezeu. Neadăugând 
nimic,  nescăzând nimic,  neschimbând 
nimic, toate acestea ajută la simplificarea 
voinței şi o pregătesc pentru supunere 
voluntară.” 

Pentru Merton, care scrie după Sf. 
Bernard, simplificarea voinței implică nu 
doar un abandon total voinței lui Dumnezeu, 
ci si supunerea față de voluntas communis, 
voința comună. Voința comună, care 
acționează pentru binele comun, emană de 
la Dumnezeu şi este transmisă prin superiori 
şi fraţi.” Voința individuală şi multumirea 
de sine blochează exprimarea voinţei 
comune şi chiar, în cazul cel mai rău, o 
perverteşte. Nefericirea, de pildă, rezultă din 
tensiunile dintre cele trei tipuri de voinţă: 
voinţa individuală, voinţa celorlalți şi voinţa 
lui Dumnezeu. Pacea şi dragostea izvorăsc 
din simplitate sau unirea celor trei voințe. 
„Lipsa păcii se identifică cu o anumită lipsă 
a simplităţii, o lipsă a unirii, a armoniei cu 
împrejurările şi evenimentele exterioare. 
Simplitatea conduce la un sentiment de 
dăruire totală“, scrie Merton.? Dăruirea 
totală, adaugă el, nu reprezintă un act pasiv, 
cum este în chietism, ci mai degrabă 
„dorinţa activă să se facă voia Domnului“. 


Viata simplá este cea tráitá cu dorinta de 
simplificare sau de unire a vointelor, cu 
dorinta ca vointa comuná sá fie pátrunsá de 
vointa lui Dumnezeu. Vointa care voieste 
este o formá de simplitate perfectá, dupá 
cum spun trapistul si sfántul sáu. Cea mai 
mare simplitate apare 1n unirea misticá cu 
Dumnezeu in contemplare. Este suficient sá 
spunem că unirea cu Dumnezeu este 
spirituală, şi nu substanţială, întrucât nu 
putem deveni o singură substanță cu 
Dumnezeu.” Cu toate acestea, „unirea 
vointelor, care ne face să fim una cu 
Dumnezeu, este unirea cea mai înaltă, pură 
şi intimă care poate fi atinsă de două 
persoane care rămân în acelaşi timp 
distincte. Acesta este idealul suprem al 
simplităţii cisterciene! “°° 

În această unire, care este idealul 
simplităţii pentru trapist, sufletul devine la 
final el însuşi pe măsură ce se pierde pe sine 
în Dumnezeu. Merton a prezentat ideea 
asemănării sufletului cu Dumnezeu in 
introducere. În capitolul final, cu referire la 
idealul simplităţii aşa cum îl înţelege el, 
Merton afirmă că sufletul unit cu Dumnezeu 
devine el însuşi întrucât este precum 
Dumnezeu. După ce şi-a pierdut voinţa şi 
propriile interese, sufletul unificat atinge 
„această remarcabilă desăvârşire a 


simplităţii“, prin care „se iubeşte pe sine 
exact la fel cum îl iubeşte Dumnezeu“. În 
perfecțiunea desăvârşită a simplităţii, 
iubirea de sine nu este altceva decât iubirea 
de Dumnezeu. Această beatificare a 
sufletului este rezultatul unei vieţi trăite în 
ascultare, smerenie, milostenie şi simplitate. 
După cum spune Merton: 


Punctul culminant al simplităţii cisterciene 
este cununia mistică a sufletului cu 
Dumnezeu, care nu este altceva decât uniunea 
desăvârşită a voinţei noastre cu voia lui 
Dumnezeu, lucru posibil prin purificarea în 
întregime a tot ce înseamnă duplicitatea 
greşelilor şi a păcatelor. Această purificare 
este lucrarea iubirii şi în special a iubirii lui 
Dumnezeu în aproapele. Astfel, ea este 
inseparabilă de simplitatea socială, ce constă 
în experimentarea voinței comune (voluntas 
communis) în practica reală. Din acest motiv, 
ordinul cistercian insistă pe viaţa în comun: 
cistercianul nu este aproape niciodată singur. 
El are ocazia să renunţe la voinţa lui şi să 
facă voia altora în orice clipă din zi. Acest 
lucru, potrivit concepţiei Sf. Bernard, Sf. 
Aelred şi a altor părinţi, ar trebui să îl 
pregătească cel mai repede pentru cununia 
mistică.% 


Simplitatea este unire, o unire a fraţilor 
între ei, văzută ca pregătire pentru unirea 
perfectă cu Dumnezeu. 


Spre finalul vieţii, Thomas Merton a 
căutat singurătatea la Ghetsimani, însă cea 
mai mare parte a vieţii a petrecut-o în 
compania celorlalți, pregătindu-se cu 
simplitate pentru simplitatea finală, în 
unirea prin contemplatie cu Dumnezeu. Prin 
experienţa lui de convertire, prin activismul 
social si cunoştinţele despre lume şi 
teologie, el a fost egalul altui erudit, ale 
cărui influență, adâncă spiritualitate si 
viziuni radicale au marcat profund cercurile 
activiste şi anarhiste din secolul XX. 
Jacques Ellul a fost profesor de istorie, 
sociologie şi ştiinţe politice la Universitatea 
din Bordeaux. Ce mai cunoscută scriere a sa 
este La Technique ou l'Enjeu du siècle, doar 
una dintre cele aproximativ 50 de cărţi 
scrise de-a lungul vieţii sale despre teologie, 
sociologie sau tehnologie. Publicată prima 
oară în 1954 şi tradusă în engleză zece ani 
mai târziu, cartea i-a trezit interesul lui 
Merton. Acesta a lăudat cartea şi a făcut 
numeroase însemnări în timpul lecturii.“ 
Dar pe măsură ce aprofunda opera lui Ellul, 
începu să-şi schimbe părerea, găsindu-l prea 
pesimist, iar teoriile sale socotindu-le pe 
alocuri neconvingătoare. În perspectiva sa 
asupra lumii, Merton acorda un loc mai 
însemnat speranței decât Ellul, care 
considera că omul renunță la propria 


umanitate în favoarea tehnologiei. Dar, aşa 
cum arată Gordon Oyer, Merton a avut 
acces limitat la opera lui Ellul şi probabil nu 
şi-a dat seama că afişarea unui pesimism 
extrem de către autorul francez era de fapt 
un instrument retoric pentru a deschide 
ochii cititorilor asupra amenințării 
tehnologiei. Merton nu era deloc 
familiarizat cu lucrările teologice ale lui 
Ellul si mai ales cu perspectiva sa asupra 
sperantei crestine. Potrivit lui Ellul, speranta 
este ceea ce rămâne oamenilor într-o lume a 
tehnologiei părăsită de Dumnezeu. Ca 
militant creştin şi anti-tehnologie, pentru el 
speranța lua forma „aşteptării active“, 
întrucât aşteptarea nu e deloc utilă în 
culturile tehnologice avide de acțiune 
imediată şi eficiență. În al doilea rând, 
speranţa se găseşte în rugăciune, care caută 
să intre în dialog cu Dumnezeu. Si, în 
sfârşit, el considera pesimismul plin de 
speranță ca pe o cale de deconstructie a 
structurilor de putere. Ellul era de párere cá 
speranța împinge supunerea pasivă şi 
neputinta către acţiune, ba chiar acţiune 
politică în unele cazuri.” Scriind într-o 
vreme a progresului tehnologic accelerat, 
atât Merton, cât şi Ellul înţeleg pe deplin 
riscurile deznădejdii absolute şi necesitatea 
de a acţiona. 


Ín plus, Merton pretuia mult cartea lui 
Hannah Arendt, Condiţia umană. in 
însemnările sale de lectură, scria: 


1. Vita Activa [viata activă] şi-a pierdut 
punctul de referință aflat în contemplatie — şi 
a devenit prin aceasta în totalitate activă —, 
adică a degenerat de la acțiune politică la 
fabricare, la muncă şi, în cele din urmă, la 
activitatea complet golitá de conţinut a 
ocupării unui loc de muncă. 

2. Fiinţa a fost înlocuită cu procesul. Procesul 
reprezintă totul. Omul modern caută doar 
cum să se integreze fără frictiuni în procesul 
de producţie şi găseşte „fericirea“ în aşa 
ceva.? 


Íntr-o viatá dusá cu simplitate, actiunea si 
contemplatia nu sunt despártite una de alta. 
Tocmai prin participarea activá la vointa 
comună mai întâi omul trăieşte experienţa 
comuniunii cu ceilalți ca acțiune 
premergătoare unirii contemplative cu 
Dumnezeu. Unirea spirituală finală este 
dorită în mod activ, după cum arată Merton, 
de o voință care devine din ce in ce mai 
golită de sine pentru a deveni în cele din 
urmă voința lui Dumnezeu. Acțiunea fără 
contemplatie este dominată de egocentrism 
şi este condusă în mod paradoxal si 
periculos de orbire: in contemplatie, în 
schimb, omul poate vedea cu privirea lui 


Dumnezeu. Actiunea purá este oarbá si 
orbeşte. Degenerarea care are loc in 
procesul de trecere de la actiunea politicá la 
simpla ocupare a unui loc de muncă, 
identificată de Merton în însemnările sale, 
este o acţiune de dezangajare fata de ceilalți 
şi de lume. În cele din urmă, sinele se 
menţine întreg agatandu-se de ideea de a 
avea un loc de muncă. Astfel, suntem 
martorii acţiunii care se transformă într-o 
„activitate complet golită de conţinut“, care 
„şi-a pierdut punctul de referință aflat în 
contemplatie*. 

În a doua sa însemnare, Merton 
abordează un alt subiect care îl preocupa şi 
care este la rândul său legat de simplitate. 
„Integrarea fără frictiuni“ este ceea ce face 
posibilă unirea celor două dimensiuni. Aici, 
simplitatea văzută ca o cale a rezistenţei 
minime este pervertitá si nu mai serveşte 
fericirea supremá care se gáseste in iubirea 
lui Dumnezeu pentru oameni si a oamenilor 
pentru Dumnezeu. Astfel deturnatá într-o 
lume a acţiunilor golite de conţinut, 
simplitatea dă naştere înstrăinării de ceilalți 
si aservirii față de tehnologie şi putere. Însă 
pentru Merton, adevărata simplitate este 
mila, mila primită de la Dumnezeu şi 
împărtăşită cu aproapele. Simplitatea 
înseamnă unitatea sinelui printre ceilalți. 


Deasupra însemnărilor pe marginea cărții lui 
Arendt, Merton comenta câteva poezii pe 
care tocmai le citise. Le prefera pe cele 
simple: „Poeziile cu temă religioasă sunt 
adesea cele mai simple şi directe. 
Simplitatea = sfințenie. Aceste poezii sunt o 
dovadă a legăturii profunde şi esențiale. “®* 
Simplitatea este sfințenie când face o 
legătură lipsită de orice discordantá, şi nu 
când înstrăinează fără frictiuni. 

În felul acesta, Merton a fost atras de 
ideea lui Ellul cu privire la pericolele 
tehnologiei. Dar pentru Ellul, tehnologia 
este doar o parte din ceva mai mare şi mai 
amenintator: 


Termenul tehnicd, asa cum 1l utilizez eu, nu 
înseamnă masini, tehnologie sau vreo 
procedura prin care se ajunge la implinirea 
unui scop. În societatea noastră tehnologică, 
tehnica este totalitatea metodelor la care s-a 
ajuns pe căi raţionale şi care au o eficienţă 
absolută (pentru o anumită etapă din 
dezvoltare) în orice domeniu al activităţii 
umane.9 


Dacá Merton vedea caracterul lipsit de 
consistență, gol si periculos al activităţii, 
Ellul credea că  saturarea activității 
oamenilor de ideea de eficiență a ajuns atât 
de departe, încât cuvintele „activitate“ şi 
„eficiență“ au devenit interschimbabile. În 


vreme ce Merton, ca si Arendt, considera că 
Procesul înlocuieşte Fiinţa, Ellul considera 
că tehnica şi eficiența vampirizează Fiinţa: 


Tehnica a pătruns în cotloanele cele mai 
ascunse ale ființei umane. Maşina tinde nu 
doar să creeze un nou mediu pentru oameni, 
ci şi să le schimbe însăşi esența. Mediul în 
care trăieşte omul nu-i mai aparține. El 
trebuie să se adapteze, ca şi cum lumea ar fi 
nouă, la un univers pentru care nu a fost 
făcut. El a fost făcut să meargă cu 6 km/h, iar 
acum atinge o mie. A fost făcut să mănânce 
când îi e foame şi să doarmă când îi e somn; 
însă acum se supune ceasului. A fost făcut să 
aibă legătură cu alte fiinţe vii, însă el trăieşte 
acum într-o lume făcută din beton. A fost 
creat având în sine o unitate esenţială, iar 
acum este fragmentat de toate forţele lumii 
moderne.9? 


Ellul si Merton au fost martorii creatiei 
unei noi fiinte concepute de o fortá scápatá 
de sub controlul omului. Ín aceastá lume 
nouá, Dumnezeu este lásat fárá Creatia sa, 
iar omul, fără unitatea lui existențială. 
Eficiența şi procesul nu produc doar o 
modificare a fiinţei, ci ele sunt sfârşitul 
fiinţei. Moartea ființei face să se precipite 
sfârşitul manifestării voinţei comune si, 
până la urmă, a simplităţii întru Dumnezeu. 

Tehnica este în mod evident absentă din 


Paradisul de dinainte de cádere al lui Ellul. 
Paradisul este lucrarea lui Dumnezeu. Prin 
urmare, este complet si nu are nevoie de nici 
o modificare, nihil plus, nihil minus, nihil 
aliter. lată comentariul lui Ellul la Geneza 
1: 


Ín cadrul creatiei, munca nu era dictatá de 
necesitate (Adam nu ar fi murit de foame 
dacá nu ar mai fi muncit), munca era fárá 
finalitate, fárá productie. Nu era o muncá prin 
care se acumula surplus, pentru a-ţi câştiga 
existenta, pentru a produce: era muncá pentru 
nimic. Roadele si alte produse, necesare 
pentru viata lui Adam, erau oferite liber de 
Dumnezeu — şi nu în schimbul muncii, dintr-o 
datorie sau obligaţie, ci cu-adevărat în mod 
gratuit —, fără să existe vreo legătură între 
necesitate şi muncă. Nu exista o legătură de 
cauzalitate între muncă şi rezultatul ei, care 
se afla exclusiv în ordinea creaţiei. Munca nu 
era o activitate utilă, ci se făcea în chip 
liber.” 


Se poate observa că tehnica nu face parte 
din această lume în care munca se face liber 
si asumat. Tehnica este produsul Căderii. 
După Cădere, omul are nevoie să 
muncească pentru a subzista. Munca devine 
o necesitate existențială, „un produs al 
necesității, şi nu al libertății umane“, cum 
spune Ellul în încheierea eseului sau. 


Pentru Ellul, care a respins termenul 
„Cădere“, preferându-l în schimb pe cel de 
„ruptură“, Paradisul şi lumea în care trăim 
astăzi sunt diametral opuse. Iată cum vede 
el lumea de dinainte de ruptură, de dinainte 
de tehnică: 


Totul era cu-adevărat un întreg şi plenitudinea 
lui Dumnezeu se revărsa pretutindeni. Exista 
oare vreun scop de atins în aceste condiţii şi 
vreun mod de a-l realiza? Ce sens ar putea 
avea cuvântul mijloc, când totul era oferit 
înlăuntrul unităţii fiinţei? [...] Întregul acesta 
era lăsat în grija lui Adam, însă nu existau 
elemente particulare pe care să şi le 
însuşească. Abia când unitatea creaţiei a fost 
distrusă s-au separat şi lucrurile, iar fiecare 
element a avut destinul său propriu, astfel 
încât s-a creat o legătură între om şi lucrurile 
individuale. Ideea de proprietate a apărut abia 
după ce s-a putut stabili o legătură 
particulară. Dacă înţelegem acest caracter 
universal minunat al existenţei, atunci în 
egală măsură putem înțelege că tehnica nu 
putea exista, întrucât tehnica nu reprezintă 
altceva decât o colecţie de mijloace şi 
căutarea acelor mijloace care sunt cele mai 
eficiente. La început, aceste două elemente 
erau excluse total.9? 


Nu exista nici proprietate privată şi nici 
tehnică, întrucât nu existau mijloace: iată 
imaginea Paradisului — întreg, fără nimic de 


adáugat. Ín aceastá lume, comunicarea 
dintre om si Dumnezeu se face direct si 
imediat. Nu este nevoie de tehnicá, pentru 
cá ,nu exista nici o fortá care sá se 
exercite“. Paradisul este un spațiu al lipsei 
de efort, totul dăruieşte şi este dăruit. În 
Paradis, spune Ellul în încheiere, ideea de 
„mai mult“ ar fi fost străină.” Lumea lui 
„mai mult“, a tehnicii şi eficienţei, este o 
lume căzută, este lumea noastră. Pentru a 
duce o viață simplă trebuie să nu te mai 
gândeşti la mijloace, eficienţă şi proprietate 
privată. A duce o viață simplă înseamnă să 
aştepţi, dar nu într-un mod pasiv, ci activ, să 
fii în comuniune şi să trăieşti în comunitate 
cu ceilalți şi cu Dumnezeu, urmând legea 
simplităţii. 


5. Este vorba de o variantă siriacă a 
monofizismului (n. tr.). 

6. Ramură a ordinului cistercian de călugări 
fondată în 1664 care urma o regulă austeră ce 
includea şi păstrarea tăcerii aproape permanent 
(n. tr.). 


CAPITOLUL 3 
„DARUL DE-A FI SIMPLU“ 


La 19 mai 1774, Ann Lee s-a urcat la 
bordul unei corăbii care pleca spre America. 
Cu ea mai erau opt bărbați şi femei in 
căutarea unei vieți simple, o viata în care 
toți să fie egali, unde puteau munci şi îl 
puteau slăvi pe Dumnezeu. În oraşul său 
natal, Manchester, fusese persecutată din 
cauza credinţei sale. Va fi persecutată şi în 
America colonială pentru propriile 
convingeri, însă, dând dovadă de 
perseverență si carismá, îşi va crea o 
societate utopicá durabilá, care va deveni 
emblema  simplitátii pentru  generatiile 
următoare: Societatea Unită a Credinciosilor 
celei de-a Doua Veniri a lui Cristos, 
cunoscută şi drept societatea shakerilor. În 
miezul credinței shakerilor şi al modului lor 
de viata se află simplitatea. Cântecul lor 
numit „Darurile simple“, făcut cunoscut de 
Aaron Copland, ţese laolaltă temele 
principale ale simplităţii care încă dictează 
viața ultimilor doi shakeri? din zilele 
noastre: 


E darul de-a fi simplu şi liber de-a fi, 


E darul de-a ne-ntoarce unde ar trebui, 

Şi când vom fi cu toții în loc cu bună stare, 
Vom locui în valea plină de dor şi desfătare. 
Adevărata simplitate când o vom dobândi 

Să ne-aplecăm şi să ne supunem ruşine nu ne 
va mai fi. 

Să ne rotim, ne rotim va fi o încântare, 

Căci ne învârtim până în punctul de plecare.! 


Compus în 1848, după şaizeci de ani de la 
moartea Annei Lee, de Joseph Brackett, 
cântecul „Darurile simple“ a devenit un 
clasic al muzicii folk americane. Versurile şi 
melodia evocă viata simplă a primilor 
americani şi ne duc cu gândul la un trecut 
mai putin solicitant şi complicat. Cântecul a 
fost conceput pentru un dans rapid. Versul 
„Să ne rotim, să ne rotim, va fi o încântare“ 
trebuie înțeles literalmente: le indica 
credincioşilor să schimbe direcţia în timpul 
dansului care făcea parte din ceremonia lor 
religioasă. În cântec, ca şi în multe din cele 
10.000 de melodii spirituale compuse de 
shakeri, versurile au o calitate care este mai 
mult decât edificatoare, simbolică sau chiar 
poetică: cuvintele simple au caracter 
performativ. Cuvintele sunt realizate în 
mişcările pe care le motivează, la fel cum se 
şi topesc în ele. În economia liturgică 
simplă a cântecului cu o singură strofă şi a 
dansului rapid care îl æ acompaniază, 


cuvintele şi mişcările pot deveni una pentru 
că sunt simple în formă şi conţinut. În 
cântec, cuvintele nu acompaniază mişcarea, 
ci sunt mişcarea, la fel cum mişcarea 
conţine cuvintele, aflate, astfel, într-o 
legătură simbiotică numită simplitate. 
Nefiind nici auster, dar nici exuberant, 
cântecul ,,Darurile simple“ surprinde 
energia vieţii shakerilor şi celebrează trei 
daruri ca elemente fundamentale ale 
credinţei: darul de a fi simplu, acela de a fi 
liber şi „de-a ne-ntoarce unde ar trebui“. Ca 
„daruri“, simplitatea, libertatea şi 
apartenenţa sunt manifestări ale unei origini 
extraordinare, fie ea Dumnezeu, Mama Ann 
însăşi sau cei care au plecat dintre noi. 
„Instrumentul“ individual care primeşte 
darurile, în cântec, în dans sau în oricare 
altă activitate, nu este destinația finală a 
ceea ce se dăruieşte. Deşi pot lua forma unei 
manifestări unice implicând o singură 
persoană, darurile spirituale sunt făcute să 
fie împărtăşite cu ceilalți membri ai 
comunităţii. Un alt cântec, „Mingile 
simplităţii“, ilustrează această idee: 


Dragi fraţi şi surori, 

Mingiute simple-am primit. 

Bunul părinte James mi le-a dăruit, 

De-ati fi avut din ele, liberi v-aţi fi simtit.? 


Este un lucru obişnuit în cântecele 


shakerilor ca un concept precum cel de 
simplitate sá ia o formá fizicá, in cazul de 
fata „mingile simplităţii“, ca si cum s-ar 
materializa şi s-ar supune legilor gravitației. 
Precum în cazul limbajului performativ, 
metaforele duc spre concret prin evocarea 
traseului darurilor de la nivelul spiritual la 
cel material. În cântec, mingile simplităţii 
dăruite de regretatul părinte James 
cântărețului anonim, care este un instrument 
receptor, au capacitatea de a-l elibera pe cel 
care le primeşte, precum si pe cântăreți si 
dansatori. La fel ca în cântecul „Darurile 
simple“, libertatea se naşte din simplitate. 
Darurile sunt transmisibile prin natura lor. 
Ele sunt prezente în cuvinte şi în mişcare şi 
sunt transmise mai departe, primite de 
ceilalți şi date, din nou, mai departe. 
Simplitatea dăruită întreține si sustine 
continuu legăturile interpersonale, în timp 
ce îi uneşte pe toti membrii comunităţii în 
obligația pe care o au de manifestare 
eliberatoare a reciprocitátii. Pentru shakeri, 
simplitatea este un dar care continuă să fie 
făcut într-un lant nesfârşit al relaţiilor 
reciproce şi comuniunii voluntare. Calitatea 
unificatoare şi contagioasă a simplităţii îi 
face pe toţi liberi şi egali. Un „cântec de 
plecăciune“ aşază în interiorul muzicii, al 
cuvintelor şi al paşilor de dans ideea potrivit 


căreia, când simplitatea, libertatea si 
smerenia joacă după aceeaşi melodie, ia 
naştere o societate mai bună, chiar dacă 
acest lucru presupune să te poticneşti mai 
întâi de o mică piatră: 

Mă voi pleca şi voi fi simplu, 

Mă voi pleca şi voi fi liber, 

Mă voi pleca şi voi fi smerit, 

Da, mă voi pleca precum salcia. 

Mă voi pleca, acesta-i semnul, 

Voi purta jugul uşor, 

Mă voi pleca şi mă voi frânge, 

Da, voi cădea peste piatră.” 


Acesta este un cântec de o frumoasă 
simplitate în care cele trei concepte, cel al 
simplităţii, al libertăţii şi al smereniei, se 
materializează într-un copac mlădios, dar 
robust, o metaforă care aminteşte de „trestia 
gânditoare“ a lui Pascal. Dar, spre deosebire 
de trestia lui Pascal, care simbolizează 
autocunoasterea si, până la urmă, 
superioritatea omului fata de întreaga 
Creaţie, shakerii sunt dornici să se sfărâme 
de piatră. Simplitatea formei, a cuvintelor şi 
a ritmului, care fac mai uşoară transmiterea 
mesajului, maschează în acelaşi timp 
complexitatea acestuia. Făcând referire la 
Matei 21:41-44 în ultimul vers, cântecul 
citat mai sus reaminteşte cântăreților şi 
dansatorilor că o piatră simplă, Cristos, 


cândva respins ca fiul umil al unui tâmplar, 
a devenit piatra de temelie a unui edificiu 
spiritual. „Cine va cădea pe piatra aceasta se 
va sfărâma“, spune parabola, dar mai spune 
şi că oamenii vor fi aduşi din nou laolaltă 
dacă vor crede că un om simplu îi poate 
vindeca. O soartă diferită îi aşteaptă pe cei 
asupra cărora cade piatra, căci se vor 
sfărâma si se vor transforma în tardna fără 
să se mai poată reîntregi vreodată. 

Nu toate darurile s-au manifestat în 
cântece şi dansuri pline de vioiciune. În 
timpul unui serviciu liturgic înflăcărat, 
membrilor comunității shakerilor din Union 
Village, statul Ohio, li s-a spus „să se 
umilească şi să se hrănească cu simplitate 
direct de pe jos“. Deşi actul de a mânca 
simplitate direct de pe jos poate evoca 
chemarea la smerenie din imnul „Darurilor 
simple“ si materializarea simplităţii din 
cântecul „Mă voi pleca“, mesajul acestei 
forme de manifestare liturgică este mai 
degrabă enigmatic. Manifestări extatice cu 
mesaje echivoce şi mişcări teatrale precum 
acesta au devenit din ce în ce mai frecvente, 
odată cu dezvoltarea sectei. În momentul de 
vârf al shakerismului, pe la mijlocul 
secolului al XIX-lea, slujbele religioase au 
început să fie tot mai mult presărate cu 
cântece şi dansuri de inspiraţie divină. Cu 


toate astea, mesajul acestor manifestári de 
entuziasm nu  permitea propriu-zis o 
interpretare neechivocá si o aplicare in 
cadrul comunităţii. În vremea aceea de 
entuziasm religios, cunoscută şi ca „epoca 
manifestărilor“, ordinul shakerilor s-a extins 
către vest şi a atras mulţimi de noi adepţi 
mai tineri. Excesele unora din manifestările 
religioase exaltate al shakerilor, mai ales 
între nou-convertitii mai tineri, a ridicat 
suspiciuni legate de caracterul autentic al 
darurilor înseşi şi de adevărul mesajelor 
conţinute. Aceste manifestări au creat fisuri 
de ordin spiritual şi social între, pe de o 
parte, „instrumentele“ cărora le erau 
încredințate darurile, unii dintre ei fiind 
lideri carismatici care aveau puterea de a 
mişca credincioşii prin intermediul 
cântecelor, dansurilor şi al cuvântărilor, şi, 
pe de altă parte, membrii mai traditionalisti 
ai comunităţilor, care preferau smerenia, 
simplitatea şi ordinea atât în timpul 
slujbelor, cât şi în comunitate.” 

În 1845 au fost stabilite noi coduri de 
conduită, publicate sub numele de 
Millennial Laws („Regulile milenare“), care 
sunt o versiune mai strictă a celor din 1821. 
La sfârşitul Epocii manifestărilor din anii 
1860, regulile shakerilor au devenit mai 
restrictive şi dictau cum să se desfăşoare 


viata si activitátile de zi cu zi ale membrilor 
comunității, până la a indica ce culoare să 
aibă  cearşafurile. Aceste reguli au 
consolidat aspecte ale mişcării care au ţinut 
comunităţile departe de lumea lăcomiei 
nestăvilite din jurul lor; în acelaşi timp, le- 
au protejat credința fundamentală în 
egalitatea economică, socială, de gen sau de 
rasă. Deşi în ediţiile ulterioare au devenit 
mai relaxate, regulile au continuat să 
consolideze cei trei stâlpi ai credinței 
membrilor mişcării şi ai vieții in 
comunitate: utilitatea, onestitatea şi 
simplitatea. 

Lucrarea Summary View of the Millennial 
Church enunţă 12 virtuţi creştine de prim 
rang, dintre care a şasea este simplitatea: 


Adevărata simplitate evanghelică implică 
sinceritate dumnezeiască şi o reală simplitate 
a inimii, în orice discuţie sau în orice 
comportament. Această virtute este lucrarea 
sfinteniei şi a dumnezeirii şi produce în suflet 
o unitate desăvârşită a caracterului, în toate 
împrejurările. Gândurile, cuvintele şi lucrările 
sale sunt clare şi simple. Este inofensivă şi 
curată, cu desăvârşire neamestecată cu răul. 
Se manifestă fără ostentatie, nu face paradă 
de nimic şi duce în mod firesc la austeritate în 
orice privință. In tot ce urmăreşte, in 
exercitarea puterii sale, în transmiterea 
perpetuă a binelui către ceilalți, este 


guvernată numai si numai de voia lui 
Dumnezeu şi îşi arată simplitatea din inimă şi 
din minte. 


Potrivit acestui text, simplitatea este 
virtutea unității caracterului, acţiunilor, 
gândurilor şi cuvintelor. Ca virtute primară, 
ea este perpetuă si nu poate fi modificată.” 
Şapte principii de ordin moral extrase din 
cele 12 virtuți guvernează viața 
credincioşilor. Al cincilea principiu, 
„Simplitatea limbii“, reprezintă felul în care 
acționează virtutea simplităţii. Astfel, 
cuvintele nu trebuie să fie multe si trebuie 
să se spună numai adevărul. Toate titlurile 
onorifice trebuie interzise în cadrul 
societății, şi chiar „formele de adresare 
deşarte precum domn, doamnă sau 
domnişoară“ nu trebuie folosite de 
credincioşi. Simplitatea, sau virtutea 
unității, stabileşte că o comunitate de 
credincioşi nu trebuie să fie divizată de 
ierarhii si funcții ce provoacă discordie. 
Urmând simplitatea  Evangheliilor, toti 
membrii sunt frati si surori întru unitatea 
societății, iar comunicarea dintre ei este 
simplă în expresie si sinceră în conținut. 
Onestitatea inimii şi simplitatea limbii 
asigură „respectul adecvat pentru semenii 
noştri şi ne îndrumă în siguranță prin toate 
situațiile din această viata trecătoare“ .’ 


La inceputul secolului al XIX-lea, sub 
influenta a doi lideri, Joseph Meacham si 
Lucy Wright, mişcarea shakerilor s-a 
orientat spre forma de organizare pentru 
care este cunoscută astăzi. Shakerii îşi dau 
comunităţii toate proprietăţile şi roadele 
muncii lor. Ei nu se căsătoresc, sunt pacifişti 
şi susțin egalitatea. Trăiesc departe de lume, 
dar au exercitat un impact profund asupra 
culturii americane. Desi sunt separati de 
lume, ei acceptă membri exteriori 
comunității lor, membri care nu trebuiau să 
renunțe la căsătorie si care puteau locui în 
afara satelor shakerilor. „Shakerii de iarnă“, 
acei nevoiaşi care se converteau toamna şi 
părăseau comunitatea primăvara, nu erau 
niciodată respinşi când reveneau în 
noiembrie.  Shakerii vindeau remedii, 
produse din plante si chiar mobilă vecinilor 
lor cei mai apropiați pe care îi numeau 
„oamenii din lume“. Încă de la sfârşitul 
secolului al XVIII-lea, shakerii au început 
să vândă seminţe. Acest tip de comerţ s-a 
dezvoltat masiv în secolul următor cu 
ajutorul sistemului postal. Pe listele cu 
produsele de vânzare se aflau, desigur, 
remediile sau plantele medicinale. Se spune 
că shakerii au fost primii care au început să 
împacheteze seminţele în plicuri etichetate 
ce puteau fi trimise prin poştă. Aceia dintre 


ei care erau vânzători ambulanti au călătorit 
în statele din nord-estul Americii pentru a 
vinde seminţe şi invenţii ale comunității.! 
Shakerii nu au respins progresul. Printre 
invențiile lor se numără mătura plată, 
cârligele de rufe, fierăstrăul circular şi chiar 
maşina de spălat rufe cu tambur, toate 
acestea contribuind la acele inovaţii din 
gospodărie care au ajuns să definească stilul 
modern de viaţă. 

Shakerii rămân cunoscuţi însă mai ales 
pentru simplitatea mobilei lor. De la aceştia 
am păstrat obiecte cu linii simple şi utilitate 
fără echivoc. Pentru mulţi artizani, rămaşi 
necunoscuţi, simplitatea procesului de 
producţie şi a mijloacelor folosite, pe care 
le-au perfecţionat constant, era un lucru la 
fel de important ca simplitatea produsului 
obținut. Simplitatea era pentru ei atât un 
mijloc, cât şi un scop. Shakerii credeau în 
capacitatea de îmbunătăţire şi în progres 
atâta vreme cât erau utile pentru binele 
întregii comunități. Ei considerau ca 
activităţile zilnice reprezintă ocazii de 
desăvârşire a naturii umane dăruite de 
Dumnezeu. Maturatul podelelor, cioplirea 
lemnului sau împachetarea semințelor erau 
activităţi pline de sens prin care individul 
intră în comuniune cu Dumnezeu. Hărnicia 
şi creativitate lor erau expresia a ceva ce îi 


depăşea si totodată se manifesta în ei. 
„Shakerismul“, scria fratele Theodore 
Johnson în The Shaker Quaterly, „conferă o 
înaltă valoare împlinirii umane şi consideră 
că omul se împlineşte prin faptul de a nu fi 
nici mai mult, nici mai puţin decât el 
însuşi“!!. Să fii tu însuţi, nimic mai mult sau 
mai putin, înseamnă să fii simplu. 
Simplitatea, ca  autorealizare, este atât 
dreptul, cát si responsabilitatea 
credinciosului. Ca drept, simplitatea acordá 
individului libertatea de a fi el însuşi şi de a 
se împlini. Ca responsabilitate, simplitatea 
dictează regulile pentru viaţa în comunitate, 
muncă şi buna gospodărire. 

În anii 1920, întrucât comunităţile 
shakerilor începeau să dispară, colectionarii 
au început să fie interesați de mobila 
produsă de ei. Doi astfel de colecționari au 
fost Edward Deming Andrews şi Faith 
Andrews. Aceştia îşi amintesc prima lor 
experiență, din 1923, în Hancock Shaker 
Village, unde se opriseră să cumpere pâine: 


Am fost întâmpinați călduros de o soră cu o 
voce plăcută. Am cumpărat două pâini. În 
bucătăria lor lungă şi curată, am văzut multe 
obiecte de mobilier: o masă simplă, lavite, 
scaune-balansoar, dulapuri încastrate, 
cuptoare din cărămidă cu arcade, toate foarte 
frumoase în simplitatea lor. Mai târziu, după 


ce am mâncat pâinea, ne-am dat seama că nu 
ne vom satura numai cu pâinea aceea.!? 


Cei doi au strâns apoi una dintre cele mai 
interesante colecţii de mobilă produsă de 
shakeri şi au scris foarte mult despre sectă. 
Însă în momentul primei lor vizite, ei nu 
ştiau că membrii comunității îşi vindeau 
mobila prin intermediul cataloagelor şi al 
comenzilor prin poştă încă de la mijlocul 
secolului al XIX-lea. Şi nici nu puteau să 
prevadă că anumite piese de mobilier vor 
traversa Atlanticul şi vor avea un impact de 
lungă durată asupra designului de mobilă. 
Totuşi, ceea ce au înțeles şi apreciat a fost 
simplitatea formelor. În 1927, Kaare Klint, 
un arhitect, designer de mobilier şi director 
adjunct al Muzeului de Artă Decorativă din 
Copenhaga, a primit un balansoar cu braţe 
îmbrăcat în piele produs de shakeri. Klint, 
care a iniţiat mişcarea de modernizare a 
designului de mobilă din Danemarca, 
mişcare cunoscută şi pentru adoptarea 
minimalismului si a functionalismului, a 
fost impresionat imediat de liniile simple ale 
scaunului. La scurtá vreme, muzeul a expus 
un astfel de scaun. Piesele de mobilier 
inspirate din acest model au fost identificate 
ca aparținând shakerilor numai după ce 
Andrews şi-a publicat cartea, Shaker 
Furniture, în 1937. Doi ani mai târziu, 


Berge Mogensen, preşedintele Societăţii 
Daneze de Vânzare Angro, a început 
productia in masá a mobilei cu linie simplá, 
care se inspira partial din designul de tip 
shaker. Prin productia de masá si export, 
mobilierul de tip shaker — scaune, mese, 
dulapuri — a invadat peste tot în pieţele de 
desfacere din Europa şi America. Odată cu 
creşterea interesului pentru mobila în stil 
shaker, însăşi credinţa şi cultura lor s-a 
transformat într-un brand. În anii 1960, 
termenul „shaker“ ajunsese deja să însemne 
produs de bună calitate cu linii simple. 
Schimbarea percepţiei asupra shakerilor a 
făcut-o pe sora R. Mildred Barker să afirme: 
„Mi-ar plăcea ca lumea să-şi amintească de 
mine ca de cineva care a făcut legământul 
de a-l sluji pe Dumnezeu şi care şi-a 
îndeplinit cât de bine a putut acest legământ, 
iar nu ca de o piesă de mobilier.“ 

Stilul inspirat de designul shaker, cu 
liniile sale clare şi cu funcţionalitatea sa, a 
dominat ambele maluri ale Atlanticului în 
anii 1960, când simplitatea lui a pătruns în 
cultura de masă şi în multe gospodării. În 
acelaşi timp, deloc surprinzător, acest 
design si cel japonez s-au influențat 
reciproc, mai ales în lucrările americanului 
George Nakashima, care s-a autoproclamat 
„Shaker japonez“. În studiul său despre 


mobilierul shaker, Christian Becksvoort a 
arátat cá, la fel ca in designul japonez, 
mobilierul shaker nu a sufocat niciodată 
expresivitatea naturală a lemnului, lăsând să 
se vadă îmbinările în construcţiile de lemn 
solide.!* Expunerea neobstructionatá a ceea 
ce „e grăitor“, adică fibra lemnului, şi a ceea 
ce „leagă“, adică îmbinările şi nodurile, este 
emblematic pentru acest tip de design, cu 
deschiderea, utilitatea şi modestia care îi 
sunt specifice. Celebra cutie ovală a 
shakerilor, oricât de frumoasă am putea s-o 
considerăm, nu este decât o cutie cu o 
anume utilitate: aceea de a conţine obiecte. 
Ar trebui văzută ca o simplă cutie chiar şi 
când este aşezată în vitrina unuia dintre cele 
mai celebre muzee din lume. Din iulie 2016 
până în august 2017, Muzeul Metropolitan 
de Artă din New York a găzduit o expoziţie 
de mobilier şi textile shaker cu scopul de a 
arăta felul în care designul acestora s-a 
intersectat cu alte tradiţii şi forme de artă.” 
Artiştii colectivului de design Furnishing 
Utopia continuă să aducă un omagiu 
simplităţii de tip shaker cu ajutorul unei 
serii de expoziţii de mobilă inspirată de 
acest curent şi desfăşurate la Stockholm, 
New York şi în Shaker Hancock Village.!* 
Aceşti designeri duc mai departe viziunea 
de tip shaker potrivit căreia „toate lucrurile 


frumoase care nu au la bazá utilitatea ajung 
curând  dezagreabile si trebuie mereu 
înlocuite cu ceva nou“.!” Astfel de obiecte 
frumoase, care ajung să aibă preţuri 
exorbitante astăzi, aveau o valoare diferită 
pentru cei care le produceau. În vreme ce 
noi admirăm măiestria şi minimalismul 
artefactelor de acest gen, cele mai multe 
fiind piese de muzeu, shakerii erau 
preocupaţi să refoloseascá orice piesă 
stricată, care nu-şi mai îndeplinea funcţia 
proprie. Obiectele lor simple făceau parte 
dintr-o economie dinamică a transformării şi 
optimizării materialelor. Nu doar că 
obiectele puteau fi reciclate, dar liniile lor 
simple si nepretentioase le permiteau să 
fuzioneze cu mediul, spre deosebire de 
piesele de mobilier mai stilizate, a căror 
frumuseţe constă în caracterul lor distinct şi 
în unicitatea lor ostentativă. Asemenea 
shakerului care îl produce, obiectul nu 
trebuie socotit ca fiind mai mult decât este. 
„Pentru a fi cu-adevărat simplu, trebuie să te 
cunoşti pe tine cu onestitate, fără să cedezi 
mândriei sau falsei modestii.“'® Ceea ce este 
valabil pentru creatori e valabil şi pentru 
creațiile lor. 

Shakerii reprezintă chintesenta simplităţii. 
Ne amintim de excelența măiestriei lor 
practice şi a designului conceput de ei, însă 


uităm cá dumnezeul lor era si bărbat, si 
femeie, cá oameni de toate rasele erau bine 
primiti la ei in sate, cá simplitatea lor nu 
este aparentă sau de suprafață, ci profundă: 
o adâncă simplitate. Ei sperau să creeze 
Paradisul pe Pământ. Însă  dedicarea 
celibatului şi pacifismului, dar şi factori 
externi precum consumerismul necontrolat, 
au împiedicat expansiunea mişcării. 
Disputele interne au contribuit şi ele la 
tensiuni, separări şi închiderea unor 
comunități. Astăzi, shakerii fac parte 
integrantă din moştenirea culturală 
americană. Obiectele produse de ei, precum 
si cei doi membri care au mai rămas acum 
reprezintá intruziunea trecutului in prezent. 
„Îi mai putem accepta printre noi?“ este 
întrebarea pe care şi-o pune Tim Clark într- 
un articol din 1980 în care relatează 
experienţa sa printre shakeri: 


Transformarea shakerilor în obiecte de 
colecție americane reprezintă o încălcare a 
virtuții acestora pe care pretindem că o 
pretuim cel mai mult: simplitatea. 

Totuşi, am încredere că o credință care a 
supraviețuit violenței maselor în trecut va 
supravieţui în fata înclinațiilor pervertite ale 
lumii noastre carnale. Pot spune asta pentru 
că simplitatea lor iese triumfătoare chiar şi în 
mijlocul celui mai carnal loc de pe pământ: 
oraşul New York. 


Am văzut din nou cum, într-o dimineaţă de 
duminică, în spaţiul vast, de un neogotic 
expansiv, al Bisericii Trinity din Manhattan, o 
mică adunare de shakeri şi prietenii lor mireni 
s-au strâns la slujbă — o slujbă a shakerilor 
într-un decor atât de profund lipsit de 
simplitate, încât întreprinderea lor părea 
sortită pieirii de la bun început. 

Dar ne-am ridicat pe rând, am vorbit şi ne-am 
rugat. Am cântat împreună: 


„E darul de-a fi simplu...“ 


Am privit, am ascultat şi m-am luptat cu 
propria conştiinţă de sine, care este duşmanul 
cel mai mare al simplitátii.'? 


Tim Clark nu este shaker, însă, ca şi ei, a 
înţeles cá simplitatea face să nu se mai audă 
atât de impetuos conştiinţa de sine, care este 
până la urmă deceptionatá de ea însăşi. „Să 
fii ceea ce pari că eşti, să pari ceea ce eşti 
cu-adevărat şi să nu ai două fete", spunea 
Părintele James Whittaker, unul dintre cei 
opt sihaştri care au traversat Atlanticul 
împreună cu Ann Lee în 1774. Această 
înţelegere de sine, ce provine parţial din 
mărturisirile spontane, se numeşte 
simplitate.” 

Pe data de 20 ianuarie 2009, la prânz, Yo- 
Yo Ma, Itzhak Perlman, Anthony McGill si 
Gabriela Montero au interpretat o piesă 
muzicală clasică compusă de John Williams. 


Ín acea zi, la pránz, Barack Obama a 
devenit cel de-al 44-lea preşedinte al 
Statelor Unite ale Americii. Titlul piesei 
muzicale compuse pentru ziua de învestitură 
a noului preşedinte se numeşte „Air and 
Simple Gifts“ („Aer şi daruri simple“). 
Imnul shakerilor se intretese într-o piesă 
muzicală complexă pentru a transmite ideile 
de austeritate, patriotism, solemnitate, 
profunzime şi „valorile americane oneste şi 
pure“, potrivit ziarului Washington Post.” 
Din cauza vremii nefavorabile, piesa 
muzicală a fost înregistrată şi interpretarea 
sa doar mimată în ziua ceremoniei. De mai 
multe ori, noul preşedinte s-a întors spre 
instrumentele tácute pretinzând cá este 
miscat de muzica solemná, toate acestea 
având loc într-un mare joc politic al 
simulării solemnitatii. În acea zi, nu a mai 
rămas aproape nimic din simplitatea 
shakerilor. Tot astfel s-a întâmplat pe 20 
ianuarie 1993, când Marilyn Horne, cu 
virtuozitatea ei de mezzosoprană, a 
interpretat imnul ,Darurilor simple“ la 
ceremonia de învestire a lui Bill Clinton. În 
1985, pe 20 ianuarie, Jessye Norman a 
cântat imnul shakerilor pentru proaspătul 
preşedinte Ronald Reagan. În toate aceste 
zile, un cântec simplu adaptat pentru acea 
ocazie trebuia să le amintească liderilor 


lumii să rămână simpli. Au învăţat oare 
lecţia? 

Mişcarea  shakerilor a început cu 
Societatea Wardley din Bolton, de la nord 
de Manchester, în secolul al XVIII-lea, 
înainte ca noua credinţă să fie dezvoltată şi 
exportată de Ann Lee în Lumea Nouă. 
James si Jane Wardley erau la origine 
quakeri, care se desprinseserá din Societatea 
Prietenilor în 1747. Cu toate cá ambele 
grupuri aveau aceleaşi valori religioase şi 
sociale, shakerii îşi au originea într-un grup 
de hughenoți francezi care au venit în 
Anglia la începutul secolului al XVIII-lea. 
Profetii francezi, cum erau numiţi, erau 
protestanți care fugiseră de persecuțiile din 
regiunea de baştină Cévennes din sudul 
Franţei. Ei au ajuns în Anglia în 1706. „La 
începutul secolului al XVIII-lea, 
spiritualismul s-a dezvoltat ca mişcare în 
Europa şi a fost urmat de cea mai 
importantă renaştere religioasă, din care au 
apărut apoi «profeţii francezi»", scrie 
Frederick Williams Evans, istoric shaker. El 
continuă: 


Erau cuprinşi de acea stare într-un mod 
complet nemaivázut, nu numai cu mintea, dar 
şi cu tot trupul. Aveau vedenii şi intrau în 
transă, erau cuprinşi de spasme violente. 
Femei şi bărbaţi, şi chiar copii mici, erau 


cuprinsi de aceastá stare de beatitudine si 
extaz. Si-au continuat prevenirile profetice 
(sub o persecutie cráncená) timp de mai multi 
ani, in ce mai mare parte a Europei. În anul 
1706, renaşterea lor s-a extins în Anglia, unde 
s-a răspândit rapid. În jurul anului 1747, 
câțiva membri ai societății quakerilor, care 
adoptaseră noua credinţă, s-au organizat într- 
o societate ai cărei conducători erau Jane şi 
James Wardley. Din această micuță societate 
făceau parte şi Ann Lee împreună cu părinţii 
ei.22 


Precum shakerii cărora le-au dat naştere, 
profeţii francezi erau expatriati ale căror 
convingeri păreau să crească odată cu 
peregrinările lor Erau adepți ai 
milenarismului? şi ai spiritualismului?, iar 
religiozitatea lor se manifesta printr-o 
fervoare plină de extaz mistic care amintea 
de entuziasmul religios al primilor quakeri 
de la mijlocul secolului al XVII-lea din 
Anglia. Influenţa lor a fost difuză, însă urme 
ale credințelor lor se găsesc în mişcarea 
shakerilor si in religia naturală a lui 
Rousseau. Una dintre fiicele spirituale ale 
profeților francezi a fost Marie Huber, 
născută la 1695 în Geneva, locul de naştere 
al lui Rousseau. Operele ei au fost traduse în 
germană şi engleză. În cartea sa din 1736, 
The World Unmask'd; or, The Philosopher 
the Greatest Cheat, care este un dialog fictiv 


între trei filozofi, Marie Huber prezintă 
sfânta treime a simplităţii, unității si 
universalismului: 


Dacă universalitatea şi unitatea sunt 
inseparabile, simplitatea este si ea 
inseparabilá de ambele. Ceea ce este simplu 
trebuie să fie universal, altminteri nu ar mai fi 
simplu. Ceea ce nu este alcătuit din mai multe 
părți este unu: ceea ce este o unu este simplu. 
Am demonstrat că ceea ce este unu este 
universal. Ergo, ceea ce este simplu e 
universal si unu; tot aşa cum ceea ce este unu 
e simplu si universal.” 


Pentru Marie Huber,  pietistá şi 
rationalistá, universalismul nu se distinge de 
simplitate si unitate. Simplitatea divină 
înseamnă că Dumnezeu nu poate fi divizat 
şi cá El este identic cu atributele Lui. De 
exemplu, Dumnezeu nu are atributul 
bunatatii. El este bunătatea. Universalistii 
precum Huber cred că lumea este o fază 
trecătoare a  bunătății infinite a lui 
Dumnezeu şi cá, în cele din urmă, toti 
oamenii, de toate vârstele, se vor întoarce la 
unitatea şi bunătatea originară într-un fel de 
reconciliere universală. Această ramură a 
universalismului neagă posibilitatea 
pedepsei veşnice şi crede în mântuirea 
tuturor. Simplitatea în acest caz este mai 
mult decât un cod de comportament sau un 


ideal de atins: este principiul fundamental 
pe care se bazează o întreagă viziune despre 
lume şi o întreagă escatologie. Dacă shakerii 
şi primii quakeri nu pot fi numiţi 
„universalişti“ în sensul reconcilierii, 
viziunea lor religioasă era, cu toate acestea, 
mai incluzivă din punct de vedere social 
decât aceea a multor religii ortodoxe 
principale. Ca şi profeții francezi, shakerii şi 
primii quakeri aveau în comun trăirea 
profundă a convingerilor religioase 
alimentate continuu de persecuțiile pe care 
trebuiau să le îndure, iar credința de 
neclintit unea membrii grupurilor şi atrăgea 
noi convertiți. Modul lor simplu de a fi era 
expresia unei simplitáti interioare profund 
sedimentate, care, în opinia lor, putea fi 
adoptată de toti oamenii. 

În 1772, cu doi ani înainte de momentul 
în care Ann Lee a părăsit Anglia pentru a 
merge în America, un american a ajuns în 
Anglia cu aceeaşi intenţie cu a Mamei Ann: 
să răspândească virtuțile traiului simplu si 
ale iubirii universale. Se numea John 
Woolman şi era quaker. Jurnalul pe care l-a 
lăsat este poate unul dintre cele mai 
convingătoare relatări ale traiului simplu în 
secolul al XVIII-lea din America de Nord şi 
de oriunde. Dacă shakerii nu au păstrat 
legătura cu Manchester odată ce 


comunitățile lor s-au stabilit in Lumea 
Nouă, quakerii sau Prietenii, după cum îşi 
spuneau ei, au traversat de mai multe ori 
Atlanticul în ambele direcţii. Elizabeth 
Hooton, cea care, împreună cu George Fox, 
a avut primele experienţe „zguduitoare“ la 
sfârşitul anului 1646 sau la începutul anului 
1647, a mers în America de trei ori până să 
moară în Jamaica în 1672. În Noua Anglie, 
unde a fost de două ori, vergeaua puritanilor 
nu a reuşit să-i fisureze convingerile 
religioase. William Penn, care a trecut la 
quakerism în 1666, a fondat Philadelphia, 
„Oraşul iubirii frátesti^, în 1682. Şi el a 
revenit în Anglia doi ani mai târziu, înainte 
să se întoarcă definitiv în Pennsylvania în 
1699. Între timp, visul său de a construi un 
oraş al quakerilor nu s-a putut materializa. 
Ca şi în cazul puritanilor de dinaintea lor, 
Lumea Nouă le oferea quakerilor şi 
shakerilor ocazia să creeze societăți noi, 
bazate pe traiul în simplitate, modestie şi 
smerenie. Dintre cele trei grupuri, shakerii, 
probabil din cauza retragerii lor parţiale din 
lume, şi-au păstrat modul simplu de viata, 
deşi marcat de permanentă vigilenta şi de o 
anumită asprime. Însă toate trei sectele au 
trecut printr-o perioadă în care zeci de 
membri au renunțat la simplitate în 
schimbul unor câştiguri cu caracter mai 


lumesc. Numărul din ce în ce mai mare al 
celor care îşi lăsau credinţa, părăsind căile 
simplităţii, a provocat indignarea celorlalți 
şi a atras după sine reacţii concertate în 
comunităţile de quakeri si shakeri. Ca 
răspuns la coruperea conştiinţei de către 
banii obţinuţi cu uşurinţă, credincioşii au 
început să mărturisească tuturor loialitatea 
lor față de simplitate, văzută ca virtute 
esenţială, atât socială, cât şi religioasă, dar 
şi ca mod de viaţă. 

Quakerismul a luat naştere în regiunea 
Midlands din Anglia în 1646 sau 1647. 
Quakerii credeau în prezenţa divină sau în 
„lumina láuntricá^ din toti oamenii. Ei au 
fost acuzati de antinomianism din cauza 
punerii la îndoială a autorităţii clericale sau 
laice si au fost persecutați intens din cauza 
credinței lor în „lumina lăuntrică“ mai 
curând decât în Sfintele Scripturi. Primii 
quakeri erau cunoscuți şi pentru 
nesupunerea lor religioasă si civică. Aceştia 
obişnuiau să perturbe serviciile liturgice 
ortodoxe cu toată forța pe care le-o oferea 
credința de neclintit. Ei se opuneau „onoarei 
páláriei^ sau obiceiului de a-şi scoate 
pălăria în prezența cuiva cu statut social mai 
înalt. În acest fel, atrăgeau atenția asupra 
faptului că toți oamenii s-au născut egali. Ei 
vorbeau direct şi se adresau tuturor cu „tu“, 


indiferent de statut social sau rang. 
Persecutia şi condamnarea lor publică erau 
direct proporţionale cu gravitatea percepută 
a acţiunilor pe care le săvârşeau împotriva 
religiei oficiale. Un membru al congregatiei 
care a suferit de pe urma furiei autorităţilor 
religioase era James Nayler, care avea 
înscrisă pe frunte litera B de la blasfemie 
după ce intrase în oraşul Bristol în ziua de 
Florii la fel cum Cristos a intrat în 
Ierusalim. 

Alături de George Fox, James Nayler a 
fost unul dintre conducătorii spirituali ai 
quakerismului timpuriu, deşi a avut un statut 
controversat în interiorul sectei. Chiar 
înainte de a fi încarcerat şi torturat pentru 
blasfemie, Nayler ajunsese să fie venerat de 
adepţii săi drept noul Cristos, adică Cel care 
păşeşte pe calea simplităţii. El a scris 
următorul aforism pentru fraţii săi quakeri: 
„Domnul Dumnezeul păcii îl mustră pe cel 
care în fiecare zi caută să abată simplitatea 
de pe calea ei^ Pentru  Nayler, 
credinciosul care greşeşte ajunge pe mâinile 
diavolului, care îl amăgeşte şi îl abate de la 
calea simplităţii. Omul care nu e simplu 
devine supus poftei şi „lucrurilor întoarse 
către sine“. „Şarpele, fiind pe pământ, 
caută să pună stăpânire pe închipuire, iar 
făptura, ajungând să se sfătuiască cu el 


acolo, în carne, este înşelată de şarpe, care o 
abate din calea simplităţii, făcând-o să fie 
egoistă“, scrie Nayler într-un text simplu, 
dar plin de viaţă.** Acest pasaj ne arată că, 
pentru Nayler, simplitatea este fermentul 
altruismului. Aceastá simplitate este dáruità 
de Dumnezeu conştiinţei individuale, dar se 
află întotdeauna sub amenințarea sarpelui, 
cel care amăgeşte, înşală şi desparte. 
Şarpele simbolizează  duplicitatea sau 
divizarea eului. Eul scindat este blocat „în 
sine“, absorbit de sine, şi nu este preocupat 
decât de „lucrurile întoarse către sine“. De 
aici şi teama exprimată de Nayler într-o 
scrisoare către un Prieten: „Cu-adevărat 
inima mea tremură de teama altor 
scindári.^" ^ Scindárile sunt lucrarea 
diavolului. „Dar lucrul care conduce la 
simplitatea vieţii, care este prezent în spirit, 
şi nu în cunoaşterea primului om, care duce 
la învierea vieţii“ este bun.” Simplitatea nu 
este zidul de susținere ridicat în jurul unei 
fortărețe interioare de neînvins numite eu: 
ea este viata, învierea şi bogăţia spirituală 
adevărată. Aceia care „au lăsat ca 
simplitatea să fie trădată sunt readuşi la 
străvechile rudimente mizere ale lumii*.? 
Preţul ingelárii este mare: este sărăcia, 
sărăcia spirituală, cea care nu este vizibilă 
celui înşelat, care este prea ocupat cu vălul 


de bogății ce acoperă această sărăcie 
găunoasă a spiritului. Lucrul de cea mai 
mare importanță pentru  Nayler este 
vigilenta față de multele amăgiri care 
devorează simplitatea şi omul simplu. Unii 
vor permite simplităţii lumii „să fie amăgită 
de înțelesuri, adăugiri si denaturări“, toate 
aceste distorsionări stricând adevărul simplu 
al Evangheliei. Avertismentul lui Nayler 
poate fi valabil şi astăzi: „Acum sunt 
vremuri primejdioase, în care simplitatea e 
prinsă în capcana subtilității.““! Subtilitatea 
sau ceea ce nu vorbeşte de la sine este 
semnul că sfârşitul este aproape. lar în 
zgomotul şi furia semnelor de nedescifrat, 
„vocea liniştită şi imperceptibilă“ a lui 
Dumnezeu nu mai poate fi auzită. 
Simplitatea este tăcerea conștiinței 
pregătindu-se să asculte şoaptele divinității. 

Pentru William Penn, primii creştinii 
trăiau simplu pentru că erau capabili să 
„primească simplitatea Evangheliei“, ceea 
ce îi făcea să fie insensibili la „mândrie şi 
cunoaştere înşelătoare“, la minciuni şi la 
iluzia bogátiilor? Deşi unii quakeri din 
secolul al XVII-lea se îmbrăcau în haine 
simple, imitându-i pe primii creştini, care 
„le foloseau pentru a se acoperi cu ele“, 
pentru multi Prieteni, aşa cum se plânge 
Penn, acoperirea trupului „este ultimul 


lucru“ la care se gândesc.” Frivolitatea, 
plăcerea, „excesele de prost gust“ sunt la 
modă, „de parcă şi-ar face hainele ca 
ornamente, ca să fie admirate, nu purtate“.*4 
Preocuparea inițială a lui Penn fata de exces 
şi vanitate, înțelese ca duşmani ai simplităţii 
şi modestiei, se transformă în mânie când se 
referă la o altă formă de risipă: când primii 
creştini voiau să se destindă, făceau asta 
„pentru a-l sluji Domnului, pentru a fi 
drepţi, pentru a-şi urma chemarea, pentru a 
avea grijă de semenii lor, pentru a făptui 
binele, pentru a-şi antrena trupul în mod 
cumpătat si virtuos“. În viziunea lui 
William Penn, distracţia este atât de departe 
de necesitate şi virtute, încât, deşi se 
constituie într-o  desfătare plăcută de 
moment, cu greu se ridică deasupra 
nivelului de „mizerie scandaloasă“, lăsându- 
ne cu o senzaţie de dezgust după ce s-a 
terminat. Cuvintele lui Penn sunt limpezi: 


Cât de abjectă este! Cât de infama si 
nedemnă de o făptură raţională! Omul, care e 
înzestrat cu capacitatea de a înţelege, care e 
făcut să contemple nemurirea si care e 
insotitorul (dacă nu superiorul) îngerilor, n-ar 
trebui să ia în seamă astfel de mizerii, de 
născociri ce produc fală şi lux sau de 
distracţii atât de plicticoase şi pământeşti: 
zornăitoarele, păpuşile, calutii de jucărie si 
titirezurile nu sunt în nici un fel atât de 


prostesti pentru un copil simplu sau nedemne 
de gândurile sale pe cât sunt astfel de invenţii 
pentru cugetul adulților. Este un semn de 
mare neghiobie ca astfel de lucruri inutile să 
aibă efect asupra minţii nobile a omului, care 
este chipul marelui Creator al cerului şi 
pământului.36 


Un om care acţionează, gândeşte şi simte 
ca un copil sau chiar ca o maimuţă îşi 
risipeşte capacităţile dăruite de Dumnezeu. 
Caracterul nobil al omului constă in 
utilizarea adecvată a facultăților proprii. A fi 
simplu şi a trăi simplu înseamnă a-ţi folosi 
resursele în mod înţelept şi cumpătat. Penn 
s-a împotrivit obiceiurilor frivole şi a 
distractiilor puerile, întrucât acestea nu sunt 
demne de ființele înzestrate cu rațiune. 
Umanismul său rationalist atât de exigent nu 
a avut efect asupra tuturor Prietenilor din 
Pennsylvania şi Anglia. Atracția bogăției era 
mare. Nu era un secret disprețul manifestat 
de George Fox si William Penn fata de 
comercianţi, traiul în lux şi exploatarea 
țăranilor. Dar lepádarea avutiei este un test 
al credinţei, iar unii Prieteni se gândeau de 
două ori înainte să se debaraseze de avere. 
Mulţi quakeri au respins mustrările atât de 
severe şi au văzut excesul în manifestarea 
simplităţii la fel de condamnabil ca excesul 
în cealaltă direcţie. Robert Barclay este un 


astfel de exemplu. Cartea sa Apology for the 
True Christian Divinity (1676) tinteste 
câteva mustrári mai severe ce se găseau în 
scrierile mai conservatoare ale quakerilor. 
Un astfel de exemplu este felul in care 
tratează distractiile, considerate de unii 
Prieteni traditionalisti ca fiind lipsite de 
simplitate. În legătură cu piesele de teatru, 
el se întreabă: „Câte cuvinte inutile nu 
produc acestea? Desigur, ce sunt comediile 
dacă nu o combinaţie studiată de cuvinte 
inutile şi mincinoase?“ Potrivit lui Barclay, 
o piesă produce cuvinte inutile şi 
mincinoase, deci cuvinte care sunt orice 
altceva, dar nu simple. El descrie comedia 
ca pe o „combinaţie studiată“. Aici, 
„studiată“ înseamnă nefirească, iar 
„combinație“, lipsită de simplitate, ceea ce 
sugerează efectul total dăunător al teatrului. 
În ciuda avertismentelor sale împotriva 
acestor tipuri de activități, Barclay admite 
că, dacă au la bază bune intenții, distractiile 
de acest fel sunt acceptabile si, desigur, 
benefice. Mintea are nevoie sá se relaxeze 
după ocupatiile virtuoase, si la fel si „omul 
exterior^ sau omul fizic, care are nevoie sá 
se odihnească după treburile virtuoase. Însă 
această relaxare nu va fi una superfluă, 
imorală, inutilă sau  destrábálatá, scrie 
Barclay.* Încercând să evalueze ce 


înseamnă prea multă simplitate în felul de a 
se îmbrăca al oamenilor, în distracţie sau în 
bogăţie, Barclay şi-a pus nişte întrebări ce 
par să nu aibă vreun răspuns: ce înseamnă a 
fi prea simplu? Este simplitatea un deziderat 
ale cărui cerințe se modifică în funcţie de 
împrejurări? ^ Relativizarea ideii de 
simplitate a însemnat şi punerea sub semnul 
întrebării a universalitatii sale, a durabilitatii 
sale si chiar a insesi esentei sale. 

Pentru — unii Prieteni, mărturisirea 
simplităţii însemna că trebuiau să renunţe la 
afaceri şi la ocupaţii profitabile care i-ar fi 
putut distrage de la obţinerea măreției în 
Cristos. Pentru unii, comerțul cu oameni şi 
sclavia, precum şi violenţa împotriva tuturor 
fiinţelor vii în numele profitului nu se 
puteau justifica. Două personalități se 
remarcă printre quakerii care s-au opus 
lăcomiei, violenţei şi sclaviei: Benjamin 
Lay, care era un abolitionist aprig si vocal, 
si John Woolman, care a scris unul dintre 
cele mai interesante jurnale. Cei doi aveau 
valori comune, chiar dacá apelau la metode 
diferite. 

Din cauza unei experiente neplácute 
avute în tinereţe, John Woolman a învăţat cá 
în fiecare din noi există un principiu 
inalienabil al bunátátii care ne face să iubim 
toate ființele vii. Viaţa lui a fost cea a „celui 


mai tácut radical din istorie^, dupá cum 
afirmă istoricul quaker Frederick Tolles.” 
Vocea lui era „liniştită şi joasă“, dar mesajul 
său despre simplitate, pace, dreptate şi 
egalitate a fost auzit de multi oameni. John 
Woolman avea un atelier de croitorie care 
mergea foarte bine şi spunea că e un 
comerciant înnăscut. Dar dorinţa de a fi 
bogat, impulsul de a se extinde pentru a 
vinde şi mai mult veneau în contradicţie cu 
principiul simplităţii pe care îl susținea la 
nivel spiritual, intelectual şi fizic. Pentru a 
trăi simplu, Woolman s-a hotărât să renunțe 
la activitatea comercială si la bogății şi, în 
schimb, să se dedice unui mod de viata mai 
altruist. El a luat partea săracilor, sclavilor si 
mulțimilor de ființe umane şi non-umane 
care nu se puteau apăra. Întrucât condiţiile 
de trai şi de muncă la fabricile din Anglia 
erau deplorabile, el a plecat din America în 
Anglia cu speranţa de a uşura suferința 
victimelor revoluţiei industriale, predicând 
despre traiul în simplitate, despre bunătate şi 
respect. Cu câteva luni înainte să moară în 
Yorkshire — căci nu s-a mai întors niciodată 
în America — a avut un vis în care a văzut „o 
materie diformă cu o culoare temă şi 
mohorâtă“ ce reprezenta toată umanitatea 
aflată în mizerie. El ştia despre sine cá nu 
este „o ființă distinctă şi separată“ şi că 


sarcina lui era sa le îmbunătăţească 
celorlalți viata. Cartea sa Plea for the Poor, 
publicată postum în 1793, este un testament 
al „datoriei de a fi blând“ cu toţi cei săraci şi 
nevoiaşi, cu cei care muncesc să-i 
îmbogăţească pe alţii, acei oameni care îşi 
câştigă pâinea în condiții cumplite, 
fabricând bunuri inutile care nu fac decât să 
înrobească mintea altora. Radicalismul său 
tăcut nu purta nici un semn de paternalism 
sau atitudine de superioritate. Iubirea lui 
Cristos cuprindea toate ființele vii, si la fel 
făcea şi iubirea lui Woolman. 


Întrucât cu suflarea Sa a aprins flacăra vieții 
în toate fiinţele vii, a spune că îl iubim pe 
Dumnezeu cel nevăzut în acelaşi timp în care 
suntem cruzi cu cele mai firave creaturi 
cărora le-a dat viata sau a căror viata purcede 
din El este o contradicţie în sine. Nu găsesc 
că este vreo îngustime a minţii să respecţi 
sectele sau părerile altora, ci trebuie să crezi 
că oamenii simpli, din toate societăţile, cu 
dreptatea în inimă, care Îl iubesc din tot 
sufletul pe Dumnezeu, sunt primiţi de El. 
Cum trăiam cu crucea în suflet, urmând cu 
simplitate transparența adevărului, mintea 
mea s-a luminat pe zi ce trece. Aveam 
blandete în inimă şi adesea eram chinuit de 
remuşcări, iar iubirea universală pentru toate 
ființele vii creştea tot mai mult în inima 
mea.“ 


Acest pasaj rezumă foarte bine 
perspectiva lui John Woolman. El iubea 
toate fápturile si iluminarea sa personală a 
venit de la ceea ce numea „transparența 
adevărului“: scoaterea la iveală a 
contradictiilor interne, care alimentează 
nedreptátile de toate felurile, pentru a 
dezvălui adevărul. Una dintre cele mai mari 
contradicții este de a-l iubi pe Dumnezeu în 
timp ce urágti ființele vii a căror viață 
izvorăşte din El. Woolman explică: 


Cred că acolo unde iubirea de Dumnezeu este 
cu-adevárat desăvârşită si unde adevăratul 
spirit de guvernare e respectat întocmai, vom 
fi blânzi față de toate ființele vii care ne sunt 
supuse şi vom avea grijă să nu micgorám acea 
dulceaţă a vieții din toate animalele dăruită de 
Creator sub guvernarea noastră.“ 


Pentru Woolman, datoria blândeții si cea 
a grijii sunt pietrele de temelie pentru 
guvernare, fie ea civică sau domestică, si 
pentru interacțiunea de orice fel dintre 
oameni si animale. Simplitatea igi găseşte 
locul exact în acest context al eticii 
universale a grijii pentru toate ființele vii: 


Aminteste-ti, o, suflete al meu că Prințul 
Păcii este Domnul tău, cá El îi transmite 
familiei Lui înțelepciunea cea neamestecatá si 
că aceasta, trăind într-o desăvârșită 
simplitate, nu poate să aducă vătămare nici 


unei fiinţe vii, ci trebuie să umble aşa cum El 
a umblat!” 


Simplitatea susținută de John Woolman 
este practica blándetii în toate lucrurile ce 
tin de inimă, minte şi trup şi fata de toate 
fiinţele vii. Simplitatea ca blandete nu este 
doar o emoție ce se revarsă peste lume si 
şterge nedreptatea, inegalitatea ^ şi 
neintelegerea, ci este şi motivaţia din spatele 
tuturor acțiunilor. Simplitatea desăvârşită 
este cea care se manifestă în faptele mărunte 
sau în cele márete. Este, de asemenea, o 
prudență care spune că astfel de fapte 
trebuie să satisfacă virtuțile dreptăţii si 
egalității pentru toate ființele vii. Faptele 
mărunte sunt cele precum refuzul de a purta 
haine de culoare albastră, pentru că 
vopseaua indigo e produsă de sclavi, sau 
mersul pe jos în locul mersului călare, 
pentru a nu face rău cailor. Faptele márete 
sunt cele precum faptul de a-i înfrunta pe 
quakerii proprietari de sclavi, reproşându-le 
cruzimea pe care o exercită asupra altora 
sau traversarea Atlanticului pentru a apăra 
drepturile fundamentale ale lucrătorilor din 
fabricile Angliei. 

Astfel de aspirații precum cele ale lui 
Woolman erau împărtăşite si de alti quakeri 
ai generaţiei lui. Unul dintre contemporanii 
sai, Anthony Benezet, născut Antoine 


Bénézet intr-o familie de protestati francezi, 
s-a convertit la quakerism in 1727 si a 
emigrat în Philadelphia patru ani mai târziu. 
Benezet era un abolitionist fervent si un 
profesor înnăscut. A pus bazele propriilor 
scoli, prima scoalá publicá pentru fete din 
America si o scoalá pentru copii negri, 
precum si a primei societáti abolitioniste, 
numită Societatea pentru Eliberarea 
Negrilor Tinuti în Robie Ilegal. Anthony 
Benezet a fost martorul erodării 
convingerilor religioase ale multor Prieteni 
atraşi de tentatiile lumii şi de promisiunea 
imbogatirii. Una din reacţiile împotriva 
scăderii interesului față de valori 
fundamentale precum simplitatea a luat 
forma chietismului militant, inspirat de 
mistica de tip catolic. Ca si alti quakeri 
chietisti, Benezet insista asupra smereniei si 
purității, precum si a acceptării pasive a 
voinței lui Dumnezeu. Se punea de 
asemenea accent pe sfintenia împărtăşită de 
toți membrii comunităţii şi pe indiferența 
fata de tentatiile lumii. Benezet a publicat 
opusculul Observations on Plainness and 
Simplicity in Conduct and Conversation 
(„Observaţii asupra modestiei si simplităţii 
în comportament şi în conversaţie“), care 
reafirmă importanța vorbirii simple şi a 
imbrácámintii simple ca principii ale 


adeváratilor quakeri. Pentru el, quakerii care 
se abat de la viata dedicatá simplitátii si 
modestiei nu doar cá trádeazá principiile 
quakerismului, ci îi trădează şi pe cei din 
afara comunităţii, care se aşteaptă de la ei la 
simplitate în orice fel de acţiune si 
comportament. Simplitatea este semnul 
exterior al quakerismului, un semn care 
separă quakerii de lume şi care îi uneşte 
intro comunitate de spirite înrudite.” 
Pentru quakerul chietist, promisiunea unui 
trai simplu este „cucerirea lumii““. „Nu fiti 
descurajati, dragi tineri fraţi“, scrie Benezet, 
„voi, care ati înţeles necesitatea de a vă 
asuma crucea în înfăţişare şi comportament 
şi, într-o anumită măsură, ati deveniți supuşi 
ei.“® Sfatul său către generaţia mai tânără 
este să ducă Crucea lui Hristos, crucea 
simplităţii, atât lăuntric, cât şi în exterior. 

În ultima parte a secolului al XVIII-lea, 
Elias Hicks, care adera la principalele 
precepte ale quakerismului chietist, a 
generat o mare fractură în interiorul 
comunităţii. În opinia lui Hicks, quakerii ar 
trebui mai degrabă să imite caracterul moral 
exemplar al lui Cristos decât să predice 
despre caracterul sáu divin. „Hicksiţii“ sau 
adepţii lui Hicks susțineau si ei smerenia şi 
răbdarea. Jurnalul lui Hicks trage un semnal 
de alarmă asupra pierderii simplităţii şi a 


purității ca valori primare ale quakerilor, 
simplitate ce este „profesiunea sfântă a 
lepádárii de sine*. Simplitatea obtinutá prin 
practicá si muncá este pentru Hicks si cei 
care îl urmau semnul separării de lume şi 
condiţia experienţei unei noi vieti.^ Jurnalul 
său e o lamentaţie în legătură cu 
îndepărtarea de la traiul în simplitate pe care 
o observă la Prieteni, mai ales la cei mai 
tineri. El scrie despre „renunțarea la 
simplitatea primitivă“. În data notată 26 
decembrie 1813 în jurnalul său, Hicks 
relatează o întâlnire memorabilă dominată 
de simplitate: 


Cea mai mare parte din întâlnirea noastră s-a 
desfăşurat într-o mare slăbiciune şi sărăcie a 
duhului, căreia m-am supus total, căci o 
credeam plăcută Domnului. Dar spre final, un 
prieten onest mai bătrân, dar aflat la început 
de drum în astfel de slujire, s-a exprimat prin 
una sau două fraze însoţite de o mare 
insufletire, care au părut să dea naştere unei 
îngrijorări în mintea mea, îngrijorare pe care 
am exprimat-o. S-a început discuţia despre 
modestie şi simplitate ca însemne adevărate 
şi simboluri ale oamenilor şi fiilor lui 
Dumnezeu din toate timpurile, mărturisite de 
adevărata natură şi adevărata analogie dintre 
toate lucrurile din univers şi confirmate de 
vădirea harului şi duhului lui Dumnezeu în 
slujitorii Lui în toate generaţiile neamului 


omenesc.^? 


Acest moment este important întrucât 
surprinde două calităţi ale simplităţii. Prima 
este sărăcia cu duhul, dorită de Dumnezeu şi 
trăită de ^ Hicks într-o pasivitate 
binevoitoare. Numai nevoiaşii şi cei săraci 
cu duhul, care sunt conştienţi de sărăcia sau 
lipsa lor, vor căuta bogății spirituale în 
Dumnezeu. Cei care nu-şi văd sărăcia 
duhului vor acumula cu disperare bogății 
materiale care nu au valoare de durată. 
»Fericiti cei săraci cu duhul, cá a lor este 
Împărăţia cerurilor“ este prima fericire 
vestită de Cristos în Predica de pe munte. A 
doua calitate a simplităţii descrise în jurnal 
de Hicks este caracterul său de neşters. 
Simplitatea este semnul lui Dumnezeu în 
toate făpturile Lui. Semnul acesta este 
permanent, universal şi fără echivoc. În 
jurnalul lui Hicks, simplitatea este căutare 
spirituală, semn divin, absență pură si 
prezenţă eternă. Cu o astfel de idealizare a 
simplităţii, nu e de mirare că puţini sunt cei 
care au urmat-o şi că doar primii creştini — 
sau ideea pe care o avea el despre aceştia — 
puteau fi din toată inima simpli şi modeşti 
în felul de a se îmbrăca şi în felul de a vorbi 
şi a gândi. Hicks a deplâns până în ultima 
clipă despărţirea de simplitate a generațiilor 
mai noi. În The Memorial of Jericho 


Monthly Meeting of Friends Concerning 
Our Ancient Friend Elias Hicks, se poate 
citi cá la sfârşitul vieţii era tulburat de 
nenumăratele „abateri de la modestia şi 
simplitatea spre care conduce adevărul. El 
şi-a exprimat bucuria pe care ar simti-o dacă 
ar vedea o reformă în această privintá^.^? 
Simplitatea lui Hicks nu e uşor de urmat: nu 
conduce la adevăr, ci adevărul conduce la 
ea; nu este o etapă intermediară între planul 
concret si telurile mai înalte precum 
adevărul, Sfântul Graal al multor sisteme de 
credințe. Simplitatea este acel Sfânt Graal. 
O astfel de idealizare a simplităţii şi 
modestiei, posibil mai prezentă în 
quakerismul primitiv şi în scrierile celor 
care l-au urmat pe Hicks decât în alte texte 
ale Prietenilor, nu era norma. Simplitatea 
era pentru mulți quakeri o chestiune de 
aspect exterior şi mod de a vorbi, motivată 
de idei solide ale dreptăţii sociale şi 
egalitarismului. Márturisirea simplităţii a 
fost absorbită odată cu trecerea timpului de 
alte cauze şi idealuri ale quakerilor, cum 
sunt sárácirea voita, sustenabilitatea si 
dreptatea pentru toti. Încă de la început, în 
secolul al XVII-lea, Copiii luminii, cum îşi 
spuneau quakerii atunci, erau vocali si 
hotărâți şi nu le era teamă să întrerupă 
serviciile liturgice anglicane pentru a-şi 


aráta public dezacordul. Un astfel de mod 
de a protesta fatá de neadevárurile religiilor 
ortodoxe era faptul de a „umbla dezgoliti* 
în public, urmând exemplul profetului Isaia. 
În 1652, George Fox scria: „Dumnezeu ne-a 
făcut să mergem goi printre voi, ca semn al 
goliciunii voastre şi al sfârşitului vostru, ca 
să vedeți că sunteți goi şi nu sunteţi 
acoperiţi de adevăr“. 

La sfârşitul anilor 1650 şi începutul anilor 
1660, multi Prieteni şi-au dat jos hainele 
lumeşti şi s-au infátisat celorlalți goi, o 
goliciune pe care nici o îmbrăcăminte 
inutilă nu o putea acoperi. În absenţa unui 
crez scris,  quakerii predicau prin 
intermediul semnelor precum goliciunea sau 
al ciliciului ca singură piesă vestimentară 
ori prin acoperirea corpului cu cenușă. 
William Craig Brownlee, un pastor 
prezbiterian care nu era foarte atras de 
quakeri, s-a grăbit să asimileze protestul 
prin nuditate al acestora cu tradiția 
îndelungată a goliciunii sfidătoare ce pornea 
de la cinicul grec Diogene şi ajungea până 
la secta turlupinilor din Franța medievală, a 
căror goliciune era exprimarea autentică a 
jurământului de sărăcie. Asocierea 
quakerismului cu cinicii s-a făcut în secolul 
al XVIII-lea, când pionierul abolitionist 
Benjamin Lay a şocat adunarea Prietenilor 


cu o actiune spectaculoasá de protest. Ín 
data de 19 septembrie 1738, la o adunare a 
quakerilor din Burlington, statul New 
Jersey, Lay a ascuns o vezicá de animal 
umplută cu suc de cârmâz într-o Biblie 
găurită pe dinăuntru. În timp ce condamna 
cu toată puterea sclavia în fata adunării, a 
ridicat Biblia deasupra capului şi a străpuns- 
o cu o sabie, vărsând sucul de culoarea 
sângelui pe el şi pe cei din jurul lui şi 
strigând: „Aşa va vărsa Dumnezeu sângele 
acelor oameni care isi înrobesc semenii.“°? 
Astfel de demonstrații sunt mărturia 
spiritului turbulent al autorului lor, însă mai 
demonstrează şi forța convingerilor sale şi 
riscurile pe care era gata să şi le asume în 
apărarea altora. Un biograf recent l-a descris 
ca pe un „radical vegetarian cu conştiinţă de 
clasă, de gen, de rasă şi de mediu“. Toate 
aceste epitete i se potrivesc. Simplitatea lui 
era simultan spectaculoasă şi autentică, în 
maniera filozofului cinic grec cu care a fost 
comparat, mai ales de către Benjamin 
Franklin. În Pennsylvania Gazette din data 
de 25 martie 1742, Lay a fost descris drept 
„filozof creştin, cinic si pitagoreic“.% În 
1746, un politician din New Jersey l-a 
botezat „filozoful comico-cinic“.55 


7. Este vorba despre Arnold Hadd, 63 de ani, 


si June Carpenter, 82 de ani (n. red.). 

8. Credinţă mistică într-o împărăție de o mie 
de ani a lui Dumnezeu pe pământ, asociată 
uneori cu idei egalitarist utopice (n. tr.). 

9. Conceptie care afirmă că spiritul sau 
sufletul constituie o realitate de sine stătătoare, 
independentă de materie sau că este baza 
întregii realități (n. tr.). 

10. În original, quaking (n. red.). 


CAPITOLUL 4 
REFORMA SIMPLITÁTII 


Voltaire îl numea pe Jean-Jacques Rousseau 
„maimuța lui Diogene“. Pentru Kant, însă, 
acesta era „sublimul Diogene“. Aceste 
porecle poate că dezvăluie perspectiva 
voltairiană şi kantiană asupra sistemului 
filozofic al lui Rousseau, însă nu reuşesc să 
surprindă esenţa ideilor lui. Adevărul este că 
filozoful din Geneva, ca şi înaintaşii lui 
greci din Şcoala cinică, s-a hotărât la un 
moment dat să-şi simplifice viaţa. De fapt, 
şi-a început cariera filozofică printr-o 
simplificare bruscă a modului de a trăi, o 
transformare pe care a numit-o „reformă“. 
În jurul vârstei de 40 de ani, când era tot 
mai cunoscut ca scriitor şi filozof, şi-a 
onorat o promisiune pe care şi-o făcuse când 
era mai tânăr: 


Încă din tinerețe, mi-am fixat vârsta de 
patruzeci de ani ca termen al strădaniilor de a 
parveni şi de a-mi satisface pretențiile de 
toate felurile. Eram ferm hotărât, o dată ce 
voi fi atins această vârstă, în orice situație m- 
aş găsi, să nu mă mai zbat pentru a ieşi din ea 
şi să-mi petrec restul zilelor trăind de azi pe 


mâine fără a mă mai sinchisi de viitor. [...] 
Eliberandu-ma de toate momelile, de toate 
speranţele desarte, m-am dedat din plin 
nepăsării şi odihnei spirituale, de care am fost 
întotdeauna atras mai mult decât orice şi care 
a fost înclinația mea ce mai statornică. Am 
părăsit lumea şi deşertăciunile ei, am renunțat 
la orice podoabă: nici sabie, nici ceasornic, 
nici ciorapi albi, nici lucruri aurite, nici 
pieptănătură gătită, doar o perucă simplă, un 
costum de haine de postav grosolan [...] Iar 
reforma mea nu s-a mărginit la lucrurile 
exterioare. [...] M-am apucat sa imi 
examinez foarte serios fiinţa lăuntrică.! 


O înfăţişare mai simplă, respingerea 
insemnelor nobiliare, precum sabia, 
încredere în ce aduce clipa mai degrabă 
decât in măsurarea convenţională a 
timpului, precum şi introspectia profundă — 
toate aceste practici susțin edificiul 
filozofiei lui Rousseau. Dar tot nu poate fi 
socotit cinic. Unul dintre motive este faptul 
că rămăsese foarte preocupat de reputaţia sa, 
şi de aceea purta încă perucă, simplă, fără 
îndoială, dar totuşi perucă. Dacă alții vedeau 
în el un cinic, Rousseau nu se vedea astfel. 
Judecătorul fictiv din Dialogurile sale 
autobiografice, ^ pronuntándu-se asupra 
simplităţii filozofului — era aceasta reală sau 
o pură fandoseală? — şi asupra presupusului 
său cinism, a declarat că simplitatea lui 


Jean-Jacques nu e o fácáturá si cá acesta nu 
e o imitatie a faimoşilor cinici. Diogene era 
Diogene. Rousseau trebuia sá fie cea mai 
buná versiune posibilá a sa fárá sá imite pe 
altcineva si fără să-şi submineze conştiinţa 
de sine. 

Numele lui Jean-Jacques Rousseau a fost 
mult timp asociat cu ideea întoarcerii la 
natură. După publicarea cărții sale 
revoluționare Discurs asupra originii si 
fundamentelor inegalitátii dintre oameni, in 
1755, a fost acuzat de adversari, printre care 
cel mai important era Voltaire, că pledează 
pentru primitivismul naiv. Cei care l-au citit 
superficial au văzut în scrierile lui un 
îndemn la mersul în patru labe, precum 
animalele, un apel pentru întoarcerea la 
natură — care ar însemna nu doar un mod de 
viata mai simplu, ci şi regresia la o stare 
non-umaná. În asta constă neintelegerea 
scrierilor lui. Rousseau nu a încurajat 
niciodată pe nimeni să se întoarcă la natură, 
să trăiască în pădure sau să revină la o 
Vârstă de Aur primitivă. „Starea naturală“ 
pe care o propune el este ipotetică, un 
dispozitiv euristic prin care îşi transmite 
ideile despre umanitate, istorie şi lume. El a 
scris că starea naturală nu există, că probabil 
nu a existat niciodată şi că nu va exista 
nicicând.” Ea reprezintă un standard pur 


ipotetic față de care ne măsurăm telurile 
vieții, societatea în care trăim, speranţele si 
pe noi înşine. De fapt, nu există nici o stare 
naturală, prezentă sau trecută, la care să ne 
întoarcem şi nici vreo apoteoză naivă a 
primitivismului în operele sale. 

În primăvara anului 1764, o femeie care 
folosea pseudonimul Henriette i-a scris lui 
Rousseau cerându-i nişte sfaturi. Avusese 
parte de o nenorocire şi suferea de ceea ce 
am numi astăzi depresie gravă. Henriette 
găsea mângâiere în literatură şi filozofie şi 
devenise o cititoare împătimită a textelor lui 
Rousseau. Citind Emile, cartea în care 
filozoful îşi expusese viziunea asupra 
educaţiei şi a naturii umane, Henriette a 
ajuns la un pasaj care a determinat-o să-i 
scrie. În carte, Rousseau exprima părerea, 
destul de răspândită în vremea sa, potrivit 
căreia cunoştinţele unei femei ar trebui să se 
limiteze la educaţia copiilor şi la treburile 
casnice şi să excludă rafinamentele inutile 
precum literatura. „Aş prefera însă de o sută 
de ori mai mult o fată simplă şi crescută 
grosolan, decât o fată învățată şi 
inteligentă“, proclamă mentorul lui Emil." 
Acestea sunt cuvintele pe care le citise 
Henriette. Pentru profesorul lui Emil, o 
femeie simplă este cea a cărei „demnitate 


este să fie necunoscută“, care îşi ştie locul şi 


îndatoririle  „naturale“.5 În scrisoarea 
adresată lui Rousseau, Henriette îl întreabă 
dacă se pot face excepţii, dacă o femeie 
poate citi filozofie, mai ales când această 
îndeletnicire ar putea aduce mângâiere unui 
suflet atât de încercat ca al ei. Răspunsul lui 
nu a fost încurajator: 


Mai întâi, hai să lăsăm deoparte deliberările 
inutile. Nu e vorba să te limitezi la cusut sau 
brodat, Henriette. Nu arunci copilul odată cu 
apa din copaie şi nu te întorci la simplitate şi 
copilărie, căci odată mintea activată, rămâne 
activă, şi oricine are mintea ocupată de 
gânduri, o va avea mereu astfel [...] aşa că să 
nu vorbim despre schimbarea condiţiilor, ci 
despre cum să obţii cat mai mult din cele 
prezente.? 


Rousseau îşi sfătuieşte admiratoarea să se 
adapteze la noile circumstanțe şi să le 
folosească în avantajul ei. Valoarea 
terapeutică şi filozofică a acestor 
recomandări este îndoielnică. Ceea ce conta 
pentru Rousseau — iar detractorii lui nu au 
înțeles, intenționat sau nu — este că 
progresul si schimbarea sunt inevitabile, dar 
sunt în mare măsură dincolo de controlul 
nostru, că nu există posibilitatea întoarcerii 
la simplitate (fie că e proprie unui copil sau 
Vârstei de Aur demult apuse) câtă vreme 
mintea individului este activată si societățile 


sunt implicate in progresul stiintific, social, 
politic sau artistic. Henriette trebuia să 
găsească o modalitate de a-şi folosi înțelept 
cunoştinţele de filozofie şi mintea activă. 
Prima ei decizie, după cum îi scrie lui 
Rousseau, a fost să se întoarcă la natură şi 
simplitate.” Această simplitate nu era ceva 
vag şi originar, cu neputinţă de regăsit, ci o 
simplitate a datoriei fata de sine si de 
ceilalți, plăcerea obținută nu din lucrurile 
materiale, ci aceea simțită în urma faptelor 
bune. După ce s-a retras la ţară, Henriette a 
descoperit că nu are nevoie de „plăcerile 
zadarnice si zgomotoase, căci cele mai 
simple sunt suficiente“.* Din scrisorile lui 
Rousseau, si mai ales din propria 
experiență, Henriette a învăţat că nu trebuie 
să-şi oprească activităţile vieţii ei obişnuite 
în încercarea de a deveni ceea ce nu este. 
Din contră, ea trebuie, ca noi toţi, să se 
străduiască să devină varianta ei cea mai 
bună. Datoria pe care o avem este aceea de 
a ne perfecționa şi nu de a ne împiedica 
perfectibilitatea cu tot felul de plăceri 
iluzorii sau activităţi inutile. Dacă 
simplitatea originară este un mit cu valoare 
euristică, simplificarea veritabilă ^ si 
autentică a vieții noastre permite 
perfectibilitatii noastre naturale să se 
manifeste liber. Aceasta este prima lecţie. 


Perfectibilitatea este un concept important 
la Rousseau. La fel ca  progresul, 
perfectibilitatea este inevitabilá. Capacitatea 
de a se desăvârşi este o trăsătură specifică 
omului. Dacă animalele ajung la dezvoltarea 
lor maximă în câteva luni, omul continuă să 
se schimbe pe tot parcursul vieții, şi 
schimbându-se, se îndepărtează de ceea ce 
era, atât ca individ, cât şi ca membru al 
societăţii. Perfectibilitatea nu este nici bună, 
nici rea; ea a inspirat unele dintre cele mai 
mari descoperiri, dar a şi transformat omul 
în „tiran fata de sine şi faţă de natura“. Desi 
e ipotetică, istoria lui Rousseau este 
întrucâtva profetică. Ambitia lui din Discurs 
asupra originii şi fundamentelor inegalitátii 
dintre oameni era să analizeze cu precizia 
unui chirurg latura naturală şi cea socială 
din om. 

Sarcina pe care Rousseau a luat-o asupra 
sa constă in dezbrăcarea omului de 
trăsăturile nenaturale şi suplimentare pe care 
le-a acumulat de când a părăsit starea 
naturală. Filozoful spera să reconstituie 
portretul omului natural, un portret 
imaginar, dar în acelaşi timp sursă de 
cunoaştere şi inspiraţie. Istoria ipotetică a 
lui Rousseau se împarte în cinci mari epoci. 
În prima epocă sau starea naturală, omul, 
guvernat de senzațiile lui, trăia singur într- 


un mediu natural îmbelşugat care îi 
satisfácea toate nevoile. Omul natural tráia 
într-un mod complet autarhic, preocupat 
numai de satisfacerea nevoilor naturale si 
numai de persoana lui. Cea de-a doua epocă 
aduce primele contacte între indivizi şi 
primele manifestări ale unor virtuţi precum 
cumpátarea, o calitate necesară pentru 
îmblânzirea relaţiilor interpersonale. În cea 
de-a treia epocă, îşi fac apariţia limbajul 
împreună cu legile morale, precum şi 
proprietatea privată, însoţite de inegalitate şi 
războaie. În a patra epocă, sau cea a 
„ordinii“, apar naţiunile, iubirea, meritul 
personal şi frumuseţea. Ultima epocă, sau 
cea a ştiinţei, corespunde vremii noastre 
decadente.? Aceste epoci nu sunt separate 
foarte riguros, ci sunt precum straturile cu 
îmbinări  şubrede, dar care împreună 
alcătuiesc un întreg. 

În prima epocă, omul natural este din 
punct de vedere fizic asemănător omului 
modern. Nu are atribute simiene, ci este un 
om simplu, neafectat de civilizație, cu 
trăsături pe care le-am pierdut, se pare, de-a 
lungul istoriei umanităţii. Pentru a descoperi 
omul natural, Rousseau apelează la un 
proces de eliminare: 


Dezbrăcând această ființă, astfel alcătuită, de 
toate darurile nenaturale pe care nu a putut să 


le capete şi toate însuşirile artificiale pe care 
nu le-a putut câştiga decât în urma unui lung 
progres, într-un cuvânt, privind-o aşa cum a 
trebuit să iasă din mâinile naturii, eu văd în 
ea un animal mai putin puternic decât unele 
animale, mai putin ager decât altele, dar în tot 
cazul, organizat mai bine decât toate. Îl văd 
potolindu-şi foamea sub un stejar, 
astâmpărându-şi setea cu apa primului pârâu, 
găsindu-şi odihna la umbra arborelui care l-a 
hrănit, şi iată nevoile lui satisfăcute. 
Pământul, numai cu fertilitatea lui naturală şi 
acoperit de păduri imense pe care securea nu 
le-a atins niciodată, oferă la fiecare pas 
depozite de alimente şi adăposturi pentru 
animale de tot soiul.” 


În primul rând, câte ceva despre 
„fertilitatea naturală“ a pământului. Într-o 
notă referitoare la acest pasaj şi inspirată de 
Istoria naturală a lui Buffon, Rousseau 
atribuie distrugerea calităţii solului unei 
prea mari exploatări.!? Chiar dacă nu îl 
infatisam ca pe un susţinător timpuriu al 
sustenabilitatii, ideea potrivit căreia 
epuizarea resurselor rezultă din utilizarea lor 
excesivă este în acord cu faptul că natura ne 
oferă resurse gratuit, în vreme ce noi ne 
folosim de ele fără să ne temperăm 
niciodată nevoile şi dorinţele. În acelaşi 
mod, omul a observat, a imitat şi şi-a însuşit 
liber instinctele animalelor. Pornind de aici, 


a dezvoltat o serie de facultáti si talente pe 
care nu le avea initial.? Toate acestea au 
decurs bine până când omul s-a organizat în 
grupuri sociale. 

Tabloul stării naturale, aşa bucolic cum 
este, ne dezvăluie metoda lui Rousseau: 
aceea de a înlătura adăugirile (nenaturale şi 
artificiale), adică orice element adăugat 
peste omul natural după ce acesta a lăsat în 
urmă starea naturală, a intrat în istorie, ca să 
spunem aşa, şi a creat societăţi. Sub aceste 
straturi se află o ființă imaginară înzestrată 
de creatorul său cu „cereasca şi majestuoasa 
simplicitate", o ființă „care se poartă 
totdeauna după principii sigure şi 
neschimbate“. Omul natural este simplu şi 
previzibil. 

Odată cu trecerea timpului, cu progresul — 
produsul secundar al perfectibilitátii — si cu 
schimbările de toate tipurile, „ce experienţe 
ar fi necesare pentru a reuşi să cunoaştem 
omul natural?“, se întreabă Rousseau. 
Pentru a identifica schimbările din noi 
înşine, mintea curioasă trebuie să-şi 
amintească faptul că omul social este o 
sumă a schimbărilor, unele impuse de 
natură, altele pe care ni le-am impus chiar 
noi. Omul natural, sau, după cum îl numeşte 
Rousseau, omul simplu, este un etalon fata 
de care ne putem măsura schimbările, 


progresul si devierile de la intentiile si 
nevoile simple. Pentru Rousseau, sá fii, sá 
actionezi si să gândeşti cu simplitate nu este 
privilegiul celor cátiva care s-au retras din 
lume pentru a trái în pustie sau între zidurile 
mânăstirii. Simplitatea este un imperativ 
intelectual şi moral al autoevaluării şi al 
reevaluării morale permanente, astfel încât 
să nu devenim nici tiranii nostri, nici tiranii 
naturii. A te cunoaşte, a surprinde o frântură 
din omul simplu aflat în tine însuți nu 
înseamnă retragere în sine: este un exercițiu 
necesar din care pot beneficia omul, 
societatea şi natura. În mod paradoxal, să nu 
reuşeşti să te cercetezi pe tine însuţi 
înseamnă să trăieşti o viata oarbă şi credulă. 

Pentru Rousseau, societatea civilă are un 
punct de plecare clar: „Primul om care, 
împrejmuind un teren, s-a încumetat să 
spună acesta este al meu şi care a gásit 
oameni destul de simpli ca să-l creadă a fost 
adevăratul întemeietor al societății civile.“’° 
Acest fragment din Discurs ne spune că 
societatea s-a constituit pornind de la un 
singur om care intră cu forța în posesia unui 
teren, susține că este al lui şi nu întâmpină 
nici o opoziţie din partea semenilor. 
Societatea s-a format pomind de la o 
însuşire ilegitimă a pământului, o declaraţie 
unilaterală de intrare în posesie şi acordul 


tacit al tuturor celor expropriati de a nu 
spune si de a nu face nimic. Anexarea 
rămâne nepedepsitá pentru cá cei prezenţi în 
acel moment erau suficient de simpli pentru 
a fi pacaliti de cuvintele „acesta este al 
meu“. Pentru a supravieţui ca mit, ideea de 
proprietate are nevoie de credulitatea sau 
simplitatea celor deposedati. Dreptul la 
proprietate şi societatea sunt produsele 
uzurpării permise de oameni simpli a 
pământului deţinut în comun şi a bunului 
simt. 

Ín Fragmente politice, Rousseau observa 
că politicienii uneltitori si oamenii fără 
scrupule au folosit cu rea intenție logica si 
retorica pentru a profita de „credulitatea 
oamenilor slabi de minte“. Inselarea 
oamenilor simpli a pătruns în toate aspectele 
societății încă de la rostirea cuvintelor 
„acesta este al meu“. Aşa cum e folosită de 
Rousseau, sintagmei „oameni simpli“ nu ar 
trebui să i se atribuie nici o judecată morală. 
Este o provocare lansată de filozof, care 
pune în faţa cititorilor lui o oglindă, dar 
oglinda e si în fata minciunilor cu care sunt 
hrániti aceştia — cititori care de fapt sunt 
complici pentru că sunt simpli. Simplitatea 
care ia forma credulitátii nu este o trăsătură 
naturală, ci o ignoranță voită. Dar iată 
paradoxul şi vestea bună: înşelătoria poate fi 


contracaratá chiar de cátre oamenii simpli 
dacá refuzá sá accepte totul fárá rezerve. 
Cum pot oamenii simpli sá se revolte 
împotriva anexării, uzurpării, jafului şi 
duplicitatii? O întoarcere revoluţionară la 
starea de armonie cu natura şi la simplitate 
pare imposibilă pentru cei care au părăsit 
starea naturală. Numai omul simplu poate 
exista în starea de simplitate originară: însă 
şi aceasta e mai mult o idee decât o realitate 
istorică. Dacă părăseşti natura, o pierzi. Dar 
cum rămâne cu „oamenii asemenea mie, ale 
căror patimi le-au distrus pe vecie 
simplitatea originară, care nu mai pot să se 
hrănească cu iarbă şi cu ghindă, nici să se 
lipsească de legi si de sefi?“, se întreabă 
Rousseau. Răspunsul este asemănător cu 
cel pe care i l-a dat Henriettei. Nu te poti 
întoarce la trecut, dar poti lucra la 
îmbunătăţirea situației actuale şi poti 
construi o societate mai dreaptá. Cu acest tel 
în minte, cei care cred în fortele 
supranaturale ar trebui să-şi bazeze acţiunile 
pe principii morale solide ce sunt dictate de 
credinţa lor. Toţi aceştia ar trebui să respecte 
şi să se supună guvernelor drepte, dar să le 
dispretuiascá pe cele de la care „iau naştere 
mereu mai multe nenorociri reale decât 
avantaje aparente*.? Aflat în interiorul 
societății, omul nu mai poate să rămână 


lipsit de simţul critic si slab de minte — adică 
credul —, întrucât intenţiile celorlalți sunt în 
general opuse intentiilor lui, iar acestea din 
urmă sunt adesea contaminate de propriile 
pasiuni, inclusiv de dorința de a avea ce 
posedă alţii. 

Dar nu e totul pierdut. Simplitatea civică 
este o virtute care trebuie susținută si 
cultivată deoarece poate da naştere unor 
societăți mai bune şi unor oameni mai buni: 


Atâta timp cât mai multi oameni adunaţi 
laolaltă se consideră a fi un singur corp, ei nu 
au decât o singură voință, care tinde la 
conservarea lor comună şi bunăstarea 
generală. Atunci toate resorturile statului sunt 
puternice şi simple, preceptele sale sunt clare 
şi luminoase; nu există interese încurcate, 
contrazicătoare, binele comun se face vădit 
pretutindeni şi nu se cere decât bun simţ 
pentru a-l sesiza. Pacea, unirea, egalitatea 
sunt  duşmanele  subtilitátilor politice. 
Oamenii drepți şi simpli sunt greu de înşelat, 
tocmai din pricina simplităţii lor: momelile, 
diplomaţia nu-i impresionează, ei nefiind nici 
măcar atât de rafinati ca să poată fi traşi pe 
sfoară. Când vezi la cel mai fericit popor din 
lume grupuri de țărani punând la cale 
treburile statului la umbra unui stejar şi 
conducându-se întotdeauna cu înțelepciune, 
cum să nu dispretuiesti rafinamentele altor 
națiuni, care ajung ilustre şi nenorocite cu 


atáta artá si mister??? 


Simplitatea din acest pasaj apare într-o 
altă lumina. În primul rând, există 
simplitatea sau caracterul unitar al voinței 
generale, un concept drag lui Rousseau. 
Voința generală nu este suma tuturor 
vointelor particulare. Vointele individuale 
sunt guvernate de principiul interesului 
personal, inclusiv de cel al autoconservárii. 
Desi sunt pozitive si productive, vointele 
particulare pot intra în conflict cu diferitele 
interese personale sau pasiuni. Vointele 
individuale hrănesc disensiunea. Voința 
generală nu este ansamblul acestor voințe 
private aflate în război. Ea este victoria 
asupra vointelor private şi asimilarea 
acestora într-o voință generală, care nu 
caută doar satisfacerea şi conservarea 
sinelui, ci şi satisfacerea şi conservarea 
tuturor. Deşi sunt puse în mişcare de 
principii similare, cele două voințe diferă la 
un nivel fundamental: voința privată 
provoacă discordie, întorcând interesele 
personale unele împotriva altora. Voința 
generală este tolerantă, până într-acolo încât 
vointele private nu mai pot fi identificate, ci 
sunt absorbite în voința generală, care este 
una. Această autoritate sau voință generală 
suverană este simplă, „este una singură, aşa 


că nu poate fi împărţită fără a fi distrusă“. 


Un guvern care se naste din simplitatea 
vointei generale va fi simplu, iar pentru 
Rousseau, ,guvernámántul simplu este cel 
mai bun in sine, chiar prin faptul cá este 
simplu“. Dar filozoful admite imediat cá 
„la drept vorbind, un guvernământ simplu 
nu există“, întrucât puterea se distribuie 
între mai multi agenti sau instituții.” 
Guvernul se reduce la a modera mai multe 
vointe private si vointa generalá simplá in 
cadrul unor înţelegeri contractuale care sunt 
benefice pentru cel mai mare număr de 
cetățeni. A guverna înseamnă a pune în 
echilibru simplitatea cu numărul mare de 
oameni din societate. Când însă cetăţenii 
formează cel mai mic număr de indivizi, 
este mai uşor să se modereze între o singură 
entitate şi mai multe entități. Republicile 
care au cel mai mic număr de cetățeni au şi 
guverne mai simple, iar „mecanismele 
statului“ sunt şi ele mai simple. 

Atunci cand voința generală este 
suverană, simplitatea instrumentelor folosite 
de stat este transparentă pentru toti şi poate 
fi explicată tuturor, deoarece toti iau parte la 
ea şi o produc. Interesele sunt în acord unele 
cu altele, iar bunul simt prevalează. 
Oamenii simpli nu pot fi ingelati de retorica 
politică din cauza simplităţii lor, scrie 
Rousseau. Această  tautologie este 


surprinzátoare numai dacá uitám cá oamenii 
simpli nu sunt suficient de rafinati pentru a 
fi pácáliti. Prin „rafinat“ Rousseau înţelege 
faptul de a fi inclinat cátre rafinamente, 
găteli, sofisme şi excese in orice, ceea ce 
creează o reacţie în lant a divizării şi 
atomizării. Simplitatea oamenilor simpli 
este o forţă îndreptată spre unitate, nu spre 
separare. 

Pentru Rousseau, distanța dintre oameni, 
obiecte şi cuvinte lasă loc manipulării şi 
înşelătoriei verbale. Se creează o distanță 
între indivizi, iar în acest spaţiu dintre tine şi 
mine pot apărea tot felul de tensiuni 
provocate de vointele proprii. Apropierea 
dintre tine însuţi si alţii, precum şi 
sentimentul unei strânse familiaritatii cu 
propriul mediu, reprezintă privilegiul 
oamenilor simpli. Sufletul simplu, aga cum 
îi scrie Claire lui Julie în romanul lui 
Rousseau, este cel care „care nu caută, ca să 
spun aga, decât să se agate de ceea ce te 
înconjoară“.* Sătenii din roman duc o viata 
simplá, cu traditii si gusturi simple. Singura 
lor preocupare sunt oamenii si lucrurile din 
proximitatea lor fizică şi morală. Romanul 
se transformă într-o odă adusă simplităţii, o 
apologie a traiului în simplitate. 

În starea naturală, omul se descurcă 
singur şi înfruntă primejdiile tot singur. El 


îşi dezvoltă capacităţi rudimentare pentru a 
supravieţui. În aceste condiţii, omul natural 
este puternic în comparaţie cu cel social, 
care se îmbuibă cu mâncăruri rafinate ce 
provoacă inflamații şi boli aproape 
incurabile. Rousseau face o lista a 
agresiunilor împotriva sănătăţii fizice si 
mentale a omului social, cele mai dure fiind 
suportate de cei săraci, întrucât inegalitatea 
socială şi economică implică şi inegalitatea 
în privinţa stării de sănătate. Omul social nu 
îşi poate controla dorinţele, el suferă de 
„oboseală şi extenuare spirituală“ şi de 
mulțimea  necazurilor care-i erodeaza 
sufletul. Concluzia lui este următoarea: 


lată dovezile funeste că majoritatea relelor 
noastre ni le facem singuri şi că le-am fi 
evitat aproape pe toate păstrându-ne felul de 
viata simplu, uniform şi solitar care ne-a fost 
prescris de natura.”° 


Starea de simplitate perfectă, de 
uniformitate şi singurătate nu 
supravieţuieşte primelor asocieri dintre 
oameni, care, în timp, generează pasiuni 
cum sunt invidia, mândria şi violenţa. Într-o 
variantă inițială a Contractului social, 
Rousseau descria trecerea de la starea 
naturală perfectă la o ordine nouă, de 
tranziţie, care nu este încă societatea 
propriu-zisă şi nici o societate „ordonată“: 


Aceastá nouá ordine a lucrurilor dá nastere 
unei multimi de relatii cárora nu le lipseste 
ordinea, organizarea si stabilitatea, pe care 
omul le altereazá si le schimbá continuu, cáci 
o sută de oameni se spetesc să le distrugă, si 
doar unul singur se stráduieste să le pună in 
aplicare. Şi întrucât existența relativă a 
omului în starea de natură depinde de o mie 
de alte relaţii care se schimbă constant, el nu 
va fi niciodată sigur că este aceeaşi persoană 
în două momente din viata sa.” 


Societatea, chiar si in forma ei 
embrionară, generează complexitate. 
Afectiunile de care suferă omul sunt şi ale 
noastre, iar pentru Rousseau cel mai mare 
rau este capacitatea pierdută de a fi tu însuţi, 
ca persoană unitară: statornicia sinelui se 
pierde odată cu formarea societăţii. Ceea ce 
se câştigă, totuşi, este capacitatea de a 
învăţa ceva despre tine însuți şi despre alţii, 
chiar dacă numai pentru a supravieţui într-o 
lume care se schimbă constant. 

Aşa cum a arătat Louis Althusser, starea 
naturală, potrivit viziunii lui Rousseau, nu 
constituie o cauză; nu este originea propriu- 
zisă a societăţii, deşi conţine, în formă 
embrionară, anumite condiţii definitorii 
pentru aceasta, cum ar fi mila.” Simplitatea 
este la fel ca starea naturală, care se află în 
afara istoriei, dar este mereu prezentă. 
Pentru Rousseau, simplitatea care contează 


serveşte ca remediu împotriva efectelor 
otrăvitoare ale denaturării şi ale excesului 
de socializare. Pentru omul social, 
simplitatea nu este un dar, nu este un lucru 
extras din starea originară, ci este dobândită 
si practicată, ba chiar predată. 

În cadrul educației lui Emil din cartea 
omonimă a lui Rousseau distincția dintre a 
trái si a-ți câştiga traiul este prima oară 
trăită de discipol, si mai apoi explicată de 
mentorul său. Să înveți cum să trăieşti 
înseamnă să înveți să te adaptezi tuturor 
situațiilor; să înveți să-ți câştigi existența 
înseamnă să te pregăteşti pentru o profesie, 
ceea ce nu te va ajuta în situaţiile în care 
cunoştinţele tale specializate se vor dovedi 
incomplete sau inadecvate. Rousseau 
surprinde această idee prin următoarea 
frază: „Fericit cel care ştie să părăsească 
atunci starea care-l părăseşte şi să rămână 
om în ciuda sorții!“ Condiţiile se schimbă, 
situaţiile sunt fluctuante, societățile se 
modifică si la fel se întâmplă si cu omul, 
prins în procesul de denaturare a istoriei. 
Omul fericit, care-şi trăieşte din plin viata, 
este cel care nu se agaţă de lucrurile 
trecătoare; este o persoană care lasă 
lucrurile să se întâmple, să curgă, şi merge 
mai departe. Există însă un principiu natural 
şi simplu care nu se schimbă şi care îi animă 


pe toti: conservarea vietii. Potrivit lui 
Rousseau, „principiile pe baza cărora omul 
virtuos învaţă să-şi dispretuiascá viata si să 
şi-o jertfească pentru datorie sunt foarte 
îndepărtate de această simplicitate primară. 
Fericite popoarele la care poţi fi bun fără 
efort şi drept fără virtute!“ 

Un om poate trăi o viață simplă, fără efort 
şi din plin tocmai înăuntrul comunităţilor 
care-şi trăiesc viaţa pur şi simplu, şi nu care 
se preocupă doar de a-şi câştiga existenţa. În 
societățile în care ambiția oamenilor 
înseamnă să ducă un trai bun, faptul de a fi 
bun reprezintă o datorie, un efort. Omul 
virtuos este un om pentru ceilalți oameni; el 
este omul care munceşte pentru a fi bun de 
dragul traiului într-o societate în care se 
încurajează legăturile sociale cu alții. Omul 
natural nu este nici harnic, nici virtuos. El 
doar trăieşte în simplitate. „Modestia si 
cinstea îmi erau scumpe; îmi plăcea să le 
cultiv într-o viata simplă si harnica“, îi scrie 
Julie petitorului ei?' Iată cel mai bun 
scenariu: să duci o viata simplă şi 
productivă înconjurat de oameni simpli şi 
productivi care se cunosc pe sine şi unii pe 
alții foarte bine. Astăzi, simplitatea a 
devenit o virtute, un efort. Dar ce fel de 
virtute este ea? 

Doi oameni, ambii modele ale simplităţii, 


sunt alesi de vicarul lui Rousseau in Emil 
pentru a explica adevárata naturá a virtutii: 
filozoful Socrate si Cristos, cel mai simplu 
dintre toti oamenii. Socrate, preamárit drept 
párintele filozofiei si considerat luminá 
călăuzitoare pentru tot ce înseamnă 
rectitudine morală până la moarte, nu se 
compară cu Cristos, potrivit spuselor 
vicarului. Filozoful grec pur şi simplu a 
exprimat în cuvinte acţiunile oamenilor 
máreti. „Înainte de a fi definit el virtutea, 
Grecia era plină de oameni virtuoşi“, scrie 
Rousseau. Chiar şi moartea sa prin 
otrăvire, înconjurat fiind de discipoli, a fost 
lină, uşoară, aproape de invidiat. Această 
scenă a morţii senine nu are nimic în comun 
cu rástignirea, când Cristos a suferit 
batjocoririle si violenta celor care l-au 
capturat, oameni pe care apoi i-a iertat. $i 
mai important este că Cristos nu a definit 
virtutea copiind acţiunile virtuoase ale celor 
care l-au precedat. Nimeni înaintea lui, scrie 
vicarul, nu a fost la fel de virtuos ca el. El 
nu a avut nici un exemplu pe care să-l 
urmeze. El însuşi era exemplul. „Din 
mijlocul fanatismului celui mai furios s-a 
făcut auzită ce mai înaltă înţelepciune; iar 
simplicitatea celor mai eroice virtuți a 
cinstit pe cel mai nemernic dintre toate 
popoarele.*? Interesant este faptul cá nu 


virtutile, ci simplitatea virtutii a dat cinste 
chiar si ,celui mai nemernic dintre toate 
popoarele*. Simplitatea virtutii nu este doar 
virtutea vázutá in forma ei cea mai purá. O 
virtute este simplá dacá nu existá alta ca ea 
înainte, dacă nu există un model virtuos care 
sá fie copiat sau asupra cáruia sá se 
filozofeze. O acţiune virtuoasá este simplă 
dacă nu este o imitație, o lecție învățată si 
aplicată în mod pasiv. Virtutile de mâna a 
doua şi acţiunile virtuoase învăţate sunt 
necesare, dar nu sunt simple: ele sunt 
reproduceri şi rezultatul unui efort. 

Ştim că în scrierile lui Rousseau ideea de 
origine este importantă. Originea nu este 
determinată nici cauzal, nici istoric, ci este 
separată de istorie printr-un accident: 


După ce am arătat că perfectibilitatea, 
virtuțile sociale, ca şi celelalte facultăți pe 
care omul natural le primise în mod potenţial, 
n-ar fi putut niciodată să se dezvolte de la 
sine, că ele ar fi avut nevoie pentru aceasta de 
concursul întâmplător al mai multor cauze 
străine, care puteau să nu se producă 
niciodată şi fără de care el ar fi rămas veşnic 
în starea sa primitivă." 


Rousseau nu ne lămureşte care sunt acele 
„Cauze străine“ care au pus capăt stării 
naturale şi au început denaturarea. În cadrul 
societății, simplitatea a devenit o virtute 


socialá dupá accidentul care a dat nastere 
istoriei şi a permis formarea comunităţilor 
organizate. Ştim că omul social nu a 
conservat intactă simplitatea omului natural. 
Ce putem vedea este simplitatea ca element 
marcant al accidentului care a despărțit 
omul dedicat oamenilor de omul dedicat 
naturii. Simplitatea nu este o condiție 
originară care trebuie  recâştigată. 
Simplitatea ca virtute reprezintă dovada 
faptului că accidentul a avut loc. Traiul în 
simplitate include si posibilitatea ca 
lucrurile să se schimbe în mod neaşteptat, 
faptul că adevărata virtute nu este calculată 
dinainte, ci eroică, tocmai pentru că este 
întâmplătoare. Omul social este pregătit, se 
adaptează, este calificat într-o meserie, 
predispus la acţiune şi dispus să repete ce 
are de făcut, întotdeauna concentrat pe viitor 
şi pregătindu-se pentru el. Omul simplu este 
gata pentru orice pentru că nu este pregătit 
pentru nimic în mod special. 

Socrate era gata să moară, iar acest lucru 
l-a învăţat de la filozofie. Cristos nu era gata 
să moară: „Dumnezeul Meu, Dumnezeul 
Meu, pentru ce M-ai părăsit?“, întreabă 
omul cel simplu, fiul lui Dumnezeu pe 
Cruce, până când, la final, proclamă 
victorios: „Săvârşitu-s-a“. 

Dacă nimeni nu pune la îndoială povestea 


lui Socrate, nimeni n-ar trebui să pună la 
îndoială povestea lui Cristos, afirmă vicarul, 
chiar dacă aceasta este relatată în cadrul 
unui text plin de mistere şi contradicții ce 
sfidează orice logică. Şi ce este de făcut cu 
astfel de contradicții? Trebuie să le 
acceptăm. „lată scepticismul la care am 
rămas, fără voia mea, se confesează 
vicarul, care continuă: 


Dar acest scepticism nu mi-e întru nimic 
nesuferit, pentru că el nu se întinde asupra 
punctelor esenţiale practicii vieții şi pentru ca 
sunt bine decis cu privire la principiile tuturor 
datoriilor mele. Îl slujesc pe Dumnezeu în 
deplină simplitate a inimii. Nu caut să ştiu 
decât ceea ce are importanţă pentru conduita 
mea.?9 


Scepticismul involuntar este unirea 
complicatiilor rațiunii cu simplitatea inimii, 
acceptarea involuntară a adevărului cu 
incapacitatea rațiunii de a lua hotărâri si de 
rămâne liniştită. Simplitatea inimii retează 
zborul rațiunii şi aliniază cunoaşterea la 
necesitate. 

Rousseau a exclus simplitatea din 
discursurile unității ca origine sau ale 
originii ca unitate si din dezbaterile despre 
ontologie si primitivism. Simplitatea civică 
nu este atavicá si nici nu este reaparitia 
bruscá a trásáturilor ancestrale pierdute de-a 


lungul generatiilor. Traiul in simplitate, in 
cazul oamenilor ce pot să se 
îmbunătăţească, înseamnă acceptarea 
faptului că accidentele sunt ocaziile prin 
care se manifestă virtutea în cea mai pură 
formă. Să fii simplu înseamnă să întâmpini 
cum se cuvine posibilitatea întâmplării şi a 
schimbării. Simplitatea nu este manifestarea 
ideii de simplitate, ci este deschiderea către 
posibilitate, posibilitatea posibilului. 

O mare parte din proiectul filozofic al lui 
Rousseau avea ca scop  retrezirea 
sentimentului vieții prin intermediul 
conştientizării clipei si al deschiderii spre 
orice se întâmplă în acea stare. Concepția sa 
asupra simplităţii văzute ca acces 
neobstructionat la viața nemijlocită, la viață 
în general, l-a determinat să-şi scrie opera 
autobiografică. Henry David Thoreau va 
adopta o filozofie similară când va începe să 
se documenteze despre viața simplă si chiar 
să o trăiască: „Mai mult, în ceea ce mă 
priveşte, cer oricărui scriitor, în primul rând, 
o relatare simplă şi sinceră a propriei 
vieți.“” Experiențele directe si relatările de 
acelaşi tip furnizează materialul de bază al 
lui Rousseau si Thoreau. Ambii filozofi i-au 
ajutat pe multi să-şi schimbe viziunea 
asupra umanității şi asupra asocierilor dintre 
oameni. Si mai important a fost însă faptul 


cá ambii s-au opus mecanizárii oamenilor: 
„El nu are timp să fie altceva decât o 
maşină“, scria Thoreau despre semenii sái.?? 
Omul modern este preocupat să fie altcineva 
decât el însuşi, doar pentru a răspunde 
dorinţei altora. Pentru cei doi filozofi, 
simplitatea poate ajuta eul divizat să se 
unifice la loc. Reforma spre care tânjeau 
amândoi e una a autenticităţii şi integrității 
nestânjenite de excese şi divizări. „Luxul, în 
cea mai mare parte, şi multe dintre aşa- 
numitele plăceri ale vieţii nu numai cá nu 
sunt indispensabile, ci sunt adevărate piedici 
în calea elevării omenirii“, scria Thoreau.?? 
Pentru a te înnobila şi a-i înnobila şi pe alții 
trebuie să te observi şi să te înţelegi mai 
bine. Singurul mod de a obţine acest lucru 
este să te dedici sărăciei voluntare: să 
renunti la bogăţiile materiale şi să devii mai 
bogat din punct de vedere spiritual stă în 
responsabilitatea filozofului simplu, care 
trăieşte în pădure. El credea că: 


A fi filozof nu însemnă doar a avea idei 
subtile sau nici măcar a fonda o şcoală, ci a 
iubi înțelepciunea în aşa fel încât să duci, 
potrivit dispoziţiilor ei, o viata de simplitate, 
independență, marinimie şi încredere. 
Înseamnă să rezolvi câteva din problemele 
vieţii, nu doar teoretic, ci şi practic. 


In acest pasaj, viata simplă se pune în 


serviciul înțelepciunii, iar cea mai mare 
înțelepciune este să trăieşti in chip diferit, 
independent şi generos, dar mai ales să 
trăieşti „deliberat“, un termen drag adepților 
simplităţii precum Thoreau şi Rousseau. 
Filozoful care trăieşte în simplitate aspiră 
„să-şi menţină căldura vitală prin metode 
mai bune decât ceilalți oameni“.*! Căutarea 
lui este însăşi viata: 


M-am dus în pădure pentru că am vrut să 
trăiesc deliberat, să dau piept numai cu 
faptele esenţiale ale vieţii şi să văd dacă nu 
puteam învăţa ce avea ea să-mi spună, ca să 
nu descopăr, când voi ajunge să mor, că nu 
am trăit. Nu am vrut să trăiesc ceva cenue 
viata; a trăi e atât de bine [...] Am vrut sa 
trăiesc profund şi să sug toată măduva vieții, 
să trăiesc atât de bărbăteşte şi într-un mod 
atât de spartan, încât să înfrâng tot ce nu era 
viata [...] sa înghesui viata într-un colt şi s-o 
reduc la termenii ei cei mai simpli.” 


Dacá Rousseau si Diogene cáutau omul 
din spatele ecranului alcátuit din conventii 
si denaturári, Thoreau cáuta ceva si mai 
máret: viaţa însăşi. A plecat să vâneze viaţa, 
dorind s-o prindă şi s-o descopere aşa cum 
e, bună sau rea, „meschină“ sau „sublimă“, 
pentru a folosi cuvintele lui. Dar pentru a o 
prinde, trebuie să trăieşti cu înţelepciune: 
„Simplitate, simplitate, simplitate! Eu zic să 


ne lăsăm treburile să fie două sau trei, şi nu 
o sută sau o mie.“ Metoda lui era: 
,Simplificati, simplificati! În loc de trei 
mese pe zi, dacá e nevoie, luati numai 
una.^^ A simplifica înseamnă a-ţi reduce 
nevoile la ceea ce e absolut necesar pentru 
subzistentá, în timp ce duci totuşi o viata 
independentă, plină de mărinimie şi de 
încredere. 

Timp de peste doi ani, începând cu 4 iulie 
1845, Thoreau a trăit într-o cabană pe care 
şi-a construit-o lângă lacul Walden din statul 
Massachusetts. Cabana se afla la doar 
douăzeci de minute de mers pe jos de oraşul 
Concord, unde era familia sa şi unde se 
întorcea regulat. Lacul era o atracţie pentru 
cei care voiau să facă baie vara şi pentru 
patinatori iarna, aşa că vizitatorii îi 
întrerupeau viata de eremit destul de des. 
Dar oare experiența sa în singurătate şi 
punerea ei pe hârtie, care i-a luat nouă ani şi 
şapte versiuni de manuscris, a devenit mai 
puţin valoroasă doar fiindcă a fost atinsă de 
proximitatea celorlalți? Desigur că nu. Dar 
aparenta contradicţie este o invitație de a o 
lua cu un gráunte de sare, un condiment pe 
care, întâmplător, l-a numit „cel mai 
universal dintre ingrediente“, de care nu e 
nevoie in viatá.^? 

Observarea obiceiurilor de hrană şi a 


modului de a cumpára al oamenilor l-a 
motivat pe Thoreau să-şi cultive şi să-şi facă 
singur mâncarea, în loc să cumpere produse 
de-a gata sau importate. Următorul fragment 
din Walden a rămas faimos: 


Oricine din Noua Anglie ar putea să-şi cultive 
cu uşurinţă propria materie primă pentru 
pâine, pe acest pământ al secarei şi 
porumbului, ca să nu depindă pentru ea de 
pieţe îndepărtate si fluctuante. Totuşi, noi 
suntem atât de departe de simplitate şi 
independență încât în Concord numai rareori 
se vinde în magazin făină proaspătă şi dulce. 
[...] În cele mai multe cazuri, ţăranul dă 
boabele produse de el la vite şi la porci şi 
cumpără făină de grâu de la magazin, care 
nici măcar nu este mai hrănitoare şi e mai 
scumpă. Am văzut că pot să cultiv o banitá- 
două de secară şi porumb [...] am descoperit 
din experimente că pot face o melasă foarte 
bună fie din dovleci, fie din sfeclă, şi ştiam că 
trebuie doar să sădesc câțiva artari ca s-o fac 
încă şi mai uşor, iar în timp ce ei creşteau 
puteam să folosesc si alti înlocuitori în afară 
de cei pe care i-am menţionat. „Căci“, aşa 
cum cântau străbunii, „pe buze ne-ndulcim cu 
licoare de grădină / Din dovleci şi păstârnaci, 
din a nucilor tulpină.“ 


Simplitatea şi independenţa, două calități 
demne de laudă, derivă din cultivarea 
propriilor legume, din caracterul econom al 


alegerilor si al consumului, din observarea 
cu atenţie a mediului înconjurător, pentru a- 
ti da seama ce sá cultivi, si din aplecarea 
urechii la intelepciunea pástratá in cántecele 
vechi de petrecere. lată un cuvânt care 
surprinde înțelepciunea populară: înlocuitor. 
Nu există trai dus în simplitate fără înlocuire 
sau profanare, pentru a împrumuta o idee de 
la Giorgio Agamben. Profanarea este 
recuperarea unui obiect din sfera sacrului in 
care a fost transferat printr-o hotărâre de 
ordin religios, politic sau economic. 
Obiectul este recuperat din sfera sacrului 
pentru a fi readus în uzul comun, spune 
Agamben. „Religia capitalistă“, scrie el, 
„are ca scop, în faza ei extremă, să creeze 
ceva ce este în totalitate imposibil de 
profanat“, ale cărui utilizări alternative nu 
sunt niciodată dezvăluite.“ Fabricarea 
melasei sau a lichiorului din dovleac poate 
fi un tip de profanare care face traiul simplu 
o acțiune politică de independență si de 
rezistență împotriva „religiei capitaliste“, o 
nesupunere față de legea obiectelor de unică 
folosință impusă de preoții 
consumerismului. Scopul vieții simple nu 
este de a reda obiectele uzului lor originar si 
unic, dacă ar exista aşa ceva. Traiul în 
simplitate profită de utilizările multiple ale 
lucrurilor pentru a se deschide altor 


posibilități. Spiritul inventiv si cel al 
profanári sunt complementare. Prin 
înlocuitori, Thoreau s-a detaşat de bani şi de 
schimbul de produse — „puteam evita orice 
fel de comerţ sau schimb în ceea ce priveşte 
hrana“. Locuitorii Noii Anglii continuau 
să-şi hrănească porcii cu cereale pe care le 
cultivau în timp ce cumpărau de la magazin 
făina la un preţ mare. 

Decizia lui Thoreau de a trăi în pădurea 
de la Walden, pe proprietatea mentorului 
său Ralph Waldo Emerson, a fost 
determinată de dorința — poate chiar nevoia 
profundă — de a scrie despre moartea fratelui 
său. Traiul simplu a fost într-un anumit sens 
o experiență complicată, însă binevenită, 
căci cugeta asupra morţii în timp ce trăia 
plenar cu puţin. Chiar şi experienţa aceasta, 
ca atare, l-a făcut să se distingă printre 
semenii săi. Nu este surprinzător că Thoreau 
a fost comparat, la fel ca şi Rousseau, cu 
filozoful care trăia într-un pithos. „A Yankee 
Diogenes“ („Un Diogene yankeu“) este 
titlul unei recenzii scrise de romancierul şi 
jurnalistul Charles Briggs şi publicată în 
octombrie 1854. Lucrul care l-a făcut să îl 
asemene cu Diogene nu era imbratisarea 
cinismului ca filozofie: de fapt, Briggs 
admite că Thoreau nu era un cinic. Însă 
decizia lui de a trăi la marginea societății l-a 


făcut să pară astfel în ochii locuitorilor din 
New England, „al căror caracter este în 
esență de tip anti-diogenic^.? Locuitorii 
Noii Anglii nu erau atasati de ideea de 
solitudine, pentru cá în izolare nu exista 
avantaj financiar. Briggs remarcá faptul cá 
scopul lui Thoreau era ,unul cu totul si cu 
totul deosebit, si anume acela de a incerca 
sá fie ceva tráind din nimic, in opozitie cu 
regula generalá, care presupune faptul de a 
trái din ceva în timp ce nu faci nimic“. 

În decembrie 1854, la câteva luni după 
prima ediție a cărţii Walden sau viata în 
pădure, Thoreau a ţinut o prelegere numită 
„Life without Principle“. 


Este de remarcat că nu există nimic scris şi 
demn de a fi menționat pe tema modului de a- 
ti câştiga existenţa: cum să faci din câştigarea 
traiului de zi cu zi o îndeletnicire onestă şi 
onorabilă, dar în acelaşi timp atrăgătoare şi 
măreaţă; încât se poate spune că, dacă 
câştigarea existenţei nu prezintă aceste 
calităţi, nici existenţa în sine nu le are.” 


În viziunea lui, măreţia este o răsplată 
mai ispititoare decât simpla virtute. Direcţia 
în care este îndreptată privirea joacă un rol 
în obținerea unei vieți márete dar simple. 
Thoreau ilustrează această idee cu un citat: 
„Măreţia nu se apropie de cel care priveşte 
veşnic în jos, iar toti cei care privesc în sus 


devin săraci.“ În aceeaşi prelegere, 
Thoreau îşi dezvăluie disprețul fata de 
activitățile care sunt de folos doar 
indivizilor, în detrimentul binelui comun. 
Mai rău, societăţile guvernate de economia 
de piaţă şi conduse de goana inovatiilor cu 
orice pret denaturează omul: „Frigul si 
foamea par mai plăcute naturii mele decât 
acele metode adoptate de oameni pentru a le 
evita.^? Mai bine să-ţi fie frig şi foame 
decât să-ţi sacrifici conştiinţa pentru forţele 
pieţei si pentru bunurile sale inutile. 
Iniţiativa în afaceri şi progresul au devenit, 
în anumite cazuri, duşmanii naturii umane, 
care poate face fata provocărilor naturale, 
dar nu este capabilă să câştige războiul 
purtat de oamenii înşişi. Thoreau susţine: 
„Modul în care cei mai mulţi oameni îşi 
trăiesc viaţa este improvizat şi constituie de 
fapt o sustragere de la adevărata activitate a 
vieţii, iar asta se întâmplă mai ales pentru că 
oamenii nu ştiu cum să acționeze mai bine, 
şi uneori chiar nu vor.'^* 

Ignoranta şi eschivarea sunt blesteme. 
Cunoaşterea, educaţia şi experienţa sunt 
adevăratele activități ale vieţii. Activitatea 
vieţii este numită de el „înțelepciune“. 
„Porcul care trăieşte scurmând pământul s- 
ar rugina^ în compania unor astfel de 
oameni lipsiţi de înțelepciune.” Dar dacă nu 


se întreprinde nimic, dacă oamenii continuă 
să prefere ignoranta in detrimentul 
cunoasterii si lenevia in detrimentul actiunii, 
dacá continuá sá priveascá in jos de teama 
sărăciei, care apare dacă privesc în sus, 
atunci viitorul arată sumbru: „Concluzia va 
fi că omenirea se va spânzura de un 
copac.“ Dacă mai rămâne vreun copac; în 
vremea lui Thoreau mai erau încă păduri în 
care puteai să trăieşti. 

După debutul mai degrabă modest, 
Thoreau nu putea prevedea că povestea sa 
despre viata în pădure va ajunge să inspire 
generaţii după generaţii. Walden, cartea sa, a 
fost recent transformată într-un joc video 
care a avut parte de multe recenzii bune. 
Există aici şi o ironie tragică, prin faptul că 
elogiul acţiunii, educaţiei şi traiului simplu 
ajunge să fie un joc virtual la care ai acces 
prin intermediul unui ecran. Este oare acest 
lucru simplitatea în forma ei ultimă, când 
toate piedicile au fost înlăturate si 
imaginaţia are acces la orice e posibil? Nu, 
întrucât să simplifici înseamnă să te afli în 
contact direct cu materialitatea lucrurilor şi 
să-ți păstrezi conştiinţa trăirii clipei în timp 
ce priveşti lumea si te uiti spre înălțimi. 
Emerson, care l-a influenţat pe Thoreau, stia 
acest lucru. „Simplitatea universului este 
foarte diferită de simplitatea maşinilor“, 


scria el în „Spiritual Laws“.” Simplitatea 
universului nu poate fi citită uşor şi este 
inepuizabilă. Simplitatea maşinii este finită 
şi uşor de înţeles. Într-un pasaj adesea citat 
din eseul „Literary Ethics“, de fapt o 
prelegere ținută în iulie 1838, Emerson pune 
semnul egalității între simplitate şi măreție, 
o calitate inaccesibilă maşinilor la 
momentul scrierilor lui si probabil si astăzi. 
„Nimic nu e mai simplu decât măreția; cu- 
adevărat, a fi simplu înseamnă a fi mare.'^? 
Omul care are măreție nu este cel care se 
lasă pradă dorințelor şi impulsurilor 
personale si care se lasă subjugat de 
„activitatea înțelegerii“, ci acela care 
permite universalului să vorbească prin el, 
„care renunță la activitatea prea 
îndatoritoare a înțelegerii si îngăduie cele 
mai mari privilegii sentimentului spontan“, 
omul „care se leapádá de tradiție si exprimă 
gânduri spontane“. Emerson scria fără vreo 
rezervă despre măreţia omului prezentă în 
gândurile simple şi în vederea nemijlocită. 
„Superioritatea omului constă în simplitatea 
gândirii lui, în faptul că nu întâmpină nici o 
piedică, ci priveşte drept în fata la faptele 
pure, fără nici o culoare fumizată de 
opţiuni.“S O minte simplă „trăieşte clipa şi 
absoarbe trecutul si viitorul în ora 
prezenta“.°' Ideea că mintea simplă trăieşte 


plenitudinea clipei prezente s-a transmis de 
la Fénelon la Rousseau si îşi găseşte poate 
cea mai limpede expresie în limba engleză 
în scrierile lui Emerson. Pentru el, 
simplitatea e acromatică: 


Timpul şi spaţiul nu sunt decât culori de ordin 
psihologic pe care le fabrică ochiul, însă 
sufletul este lumină: unde este el, este zi; 
unde a fost, este noapte. [...] Trandafirii de 
sub fereastra mea nu trimit la alti trandafiri 
care au fost sau la unii mai buni. Ei sunt ceea 
ce sunt, ei există alături de Dumnezeu în 
această clipă. Nu mai este timp pentru ei. Nu 
există decât trandafirul simplu. El este perfect 
în fiecare moment al existenţei lui. [...] Omul 
însuşi nu poate fi fericit şi puternic dacă nu 
trăieşte împreună cu natura în clipa prezentă, 
dincolo de timp.9? 


Mintea simplá poate fi precum simplul 
trandafir dacá se lasá pradá clipei prezente 
şi acceptă faptul că „doar viata contează, iar 
nu faptul cá ai trăit“.* Puterea, scrie 
Emerson, nu este nici în trecut, nici în viitor, 
ci în prezent, în mişcare. Ea este energie, 
este prezentă în „traversarea prăpastiei “.% În 
natură, numai cel care are putere 
supravieţuieşte schimbărilor, căci „natura nu 
tolerează în împărăţia ei pe cel care nu se 
poate ajuta pe sine“.% Acceptarea faptului 
simplu al independenţei naturii constituie 


baza eticii mişcării transcendentale. Întrucât 
lumea derivă din conştiinţă, devine clar că 
„este mai simplu să fii independent“.5 

Rousseau, Thoreau şi Emerson erau mult 
mai preocupaţi de ceea ce face viața mai 
simplă decât de cum să-ți câştigi existenţa. 
Până la urmă, etica lor conferă valoare mai 
presus de toate vieții, iar cele mai márete 
manifestări ale vieții se găsesc în natură. 
Lucrul descoperit de simplitate şi pe care 
traiul în simplitate încearcă să-l ducă mai 
departe prin acţiuni deliberate şi concertate 
este tocmai „traversarea prăpastiei“, energia 
vieții. Toţi cei trei filozofi erau conştienţi de 
schimbările sociale, politice, culturale si 
economice din timpul în care scriau. Este 
foarte probabil ca interesul pentru simplitate 
să fi fost determinat de revoluțiile la care au 
fost martori. Pentru ei, noul mod de viata nu 
aducea un omagiu complexității vieţii. Acest 
mod nou de viata era redus la un set de 
ambiţii consumeriste, la câteva acţiuni 
făcute automat, la practici care învrăjbesc şi 
la experienţe care duc la dezbinare. 

Viaţa simplă, aşa cum ne este înfăţişată de 
adepții transcendentalismului, a inspirat 
comunități internaţionale precum cea din 
jurul fermei Fruitlands, fondată în iunie 
1843 în oraşul Harvard, statul 
Massachusetts, şi care s-a destrămat brusc în 


luna decembrie a aceluiaşi an. Conflictele 
filozofice şi proasta gestionare a resurselor 
fermei au dus la stingerea comunităţii.” 
Pentru membrii fermei Fruitlands, viata 
simplă, trăită departe de zgomotul şi agitația 
societății, era de neconceput fără un regim 
de hrană care să excludă complet produsele 
de origine animală. Acest experiment a 
eşuat, însă crezul care se baza pe restricţii 
alimentare şi sănătate fizică a reprezentat 
ideea fondatoare pentru multe mişcări ale 
secolului al XIX-lea, mai ales din 
Germania. Chiar dacă aceste mişcări de 
„reformă a vieții“ sau  Lebensreform, 
răspândite prin toată Germania şi Elveţia la 
sfârşitul secolului al XIX-lea, nu au fost 
direct influențate de mişcarea 
transcendentalistă sau de Rousseau, 
prioritățile legate de dietă şi de sănătate 
vădeau o influenţă a ideilor lui Rousseau şi 
Thoreau. 

Lebensreform s-a născut din dezamăgire: 
pierderea credinței în capacitatea sistemului 
politic de a realiza reforme sociale a aşezat 
responsabilitatea pe umerii individului, care 
a ajuns să fie socotit motorul schimbării prin 
excelență. Pentru Gustav Struve (1805- 
1870), un democrat german radical cu 
viziune revoluţionară, care a recunoscut că a 
fost influenţat de Rousseau în alegerile sale 


de-a lungul vietii, ,autocontrolul, moderatia, 
simplitatea în orice facem, pe scurt, 
libertatea interioară“ au fost cele care au 
pavat drumul atât de lung către dreptatea 
socială.“ Aceste valori au creat un sentiment 
al identităţii de clasă printre cei care le-au 
adoptat. Deşi comunităţile aveau viziuni 
politice şi sociale divergente, pornind de la 
socialişti anarhişti si ajungând până la 
xenofobi, toate aceste grupuri au păstrat un 
set de valori de bază: 


În ciuda diferențelor filozofice, aceste 
inițiative aveau, totuşi, multe lucruri în 
comun. Fiecare dintre ele căuta să 
restabilească valorile comunitare în mediul 
rural într-o vreme a atomizării sociale rapide, 
bazându-se pe un stil de viata natural si 
independent care adopta cultivarea de 
produse organice, stilul de viata vegetarian, 
nudismul şi homeopatia. Fiecare dintre ele 
avea o retorică împotriva capitalismului şi a 
materialismului, punea accent pe tinereţe, 
văzută ca o valoare în sine, şi şi-a întocmit un 
calendar de celebrare a anumitor ritualuri. 
Mai mult decât atât, problema „prea multi 
filozofi şi a prea puţini cultivatori de cartofi“ 
era comună acestor tipuri de comunităţi, fie 
că erau de stânga sau de dreapta.“ 


Disproportia dintre numărul filozofilor şi 
cel al cultivatorilor de cartofi face trimitere 


la comunitatea fondată la 1900 în zona 
lacului Schlachtensee de lângă Berlin, care 
se spune că a fost un eşec pentru că nu erau 
suficienți muncitori care să hrănească 
numărul mare de gânditori.” Axându-se atât 
de mult doar pe gândire, comunitatea s-a 
destrămat. Dar această mişcare a 
supraviețuit în cadrul Reformhaus, sau al 
magazinelor cu mâncare sănătoasă, care s- 
au deschis în primul deceniu al secolului 
XX. Furnizánd alimente care să satisfacă 
nevoile clienților atenţi la propria sănătate, 
aceste magazine au devenit din ce în ce mai 
populare în Germania şi în multe alte părți 
ale lumii. Ele au devenit vitrina de 
prezentare a vieţii simple, căci aceste 
magazine vând sănătate pentru cetățeni, 
pentru societate şi pentru planetă. Ele par 
destinate cetățeanului alb şi educat din clasa 
de mijloc, cu idei reformiste şi care 
pretuieste libertatea individuală şi sănătatea 
personală! În forma ei cea mai 
nepretentioasá, viata simplă, însoțită de 
strigătul de mobilizare „mai puţin este mai 
mult“, a devenit un lucru la care aspiră 
clienții morali şi cu conştiinţă de clasă. 
Pentru comoditatea noastră, viata simplă ne 
este acum vândută în magazine. Nu mai e 
nevoie să ne construim cabane sau să 
filozofăm pe tema simplităţii. 


11. Eng. to take it with a grain of salt (lat. 
cum grano salis, adică a privi ceva cu 
neincredere, a fi sceptic, a avea rezerve (n. tr.). 


CAPITOLUL 5 
SIMPLITATEA PE INTELESUL 
TUTUROR 


„Odată cu dezvoltarea extraordinară a 
tehnologiei, o sărăcie complet nouă s-a 
abătut asupra umanităţii, iar cealaltă fata a 
acestei sărăcii este bogăţia opresivă a ideilor 
care s-au răspândit printre oameni.“! În 
1933, Walter Benjamin susținea că avansul 
necontrolat al tehnologiei are ca rezultat o 
anumită sărăcire a experienţei. Chiar şi 
proliferarea ideilor, aşa „opresive“ cum pot 
fi, nu are cum să umple vidul de ordin 
experiential. Jar  ,sárácirea experienței 
noastre nu este simpla sárácire la nivel 
personal, ci una a experienței umane în 
general“. Oamenii au experienţe puţine, şi 
totuşi nu caută să îndulcească aceasta 
sărăcie cu experienţe noi. Ei compensează 
acest lucru consumând cultură si ştiri 
deghizate în cultură. Compensarea ad 
nauseam duce la satietate şi oboseală. 
„Sunteţi toti atât de obosiţi, si asta doar 
fiindcă nu ati reuşit să vă concentrați 
gândurile asupra unui plan simplu, dar 
ambițios.“ În oboseala lor, oamenii isi 


transferă „existența simplă, dar măreaţă“ 
asupra unor corpuri fantomatice, folosindu- 
se de dispozitive care să-i facă să se izoleze 
de restul lumii. Şi astfel alungă din propria 
existență simplitatea şi măreţia. În final, 
sărăcirea experienței duce la  sárácire 
existenţială. 

Benjamin credea că soluţia ar putea fi un 
anumit gen nou de „barbarie“ pozitivă: 
„Căci ce îi face sărăcirea experienţei unui 
barbar? Îl forțează să o ia de la început, să 
pornească din nou, să înceapă cu puţin şi să 
construiască pe parcurs, fără să se uite la 
stânga sau la dreapta“. Benjamin defineşte 
astfel viata simplă: o viata înrădăcinată în 
experiență, o viaţă ce creşte din esența 
bogată a experienţei imediate, o viaţă în 
care putinátatea mijloacelor si limpezimea 
scopurilor ne fac să înaintăm — viaţa simplă 
a barbarului, mereu un străin în ţinut, 
trecând de fiecare dată obiceiurile prin testul 
experienţei. Toti barbarii lui Benjamin 
împărtăşesc „o absenţă totală a amăgirii în 
privința epocii în care trăiesc şi în acelaşi 
timp o acceptare nelimitată a acesteia“. Ca 
şi ei, susținătorii traiului în simplitate 
afişează deseori o neîncredere în propria 
epocă în timp ce se dedică direct unor 
acțiuni locale cu impact pe termen lung. 

Potrivit lui Walter Benjamin, a devenit 


din ce in ce mai greu sá experimentezi 
lumea in totalitate şi în mod nemijlocit. 
Zidurile si gardurile care delimitează 
terenurile în anumite suprafețe şi bucăţi de 
pământ ce formează proprietăţile private 
împiedică experiența deplină. De asemenea, 
urmele fizice pe care le lasă oamenii în 
lume sunt elemente care amintesc de 
omniprezenta lor. Benjamin are dreptate: 
omul modern si urmaşii lui sunt ocupati să 
lase urme peste tot, fie cá e vorba de 
graffitti sau de initiale. Semnele existenței 
individuale se pot vedea aproape pe orice. 
Se scrie pe întreaga lume, ca să spunem aşa. 
„Am fost aici“ e un semn care comemorează 
prezența mea în lume. Sarcina barbarului 
este, astfel, să şteargă aceste urme, să 
înlăture granițele care demarchează tot ce 
există şi să curețe lumea, astfel încât să se 
plece de la zero. Descartes, Newton şi 
Einstein au fost astfel de barbari, scrie 
Benjamin. Ei aveau o minte strălucită. Un 
barbar care poate s-o ia de la zero are toate 
trăsăturile măreției. Dar cum rămâne cu cei 
care nu pot şterge tot? Oare putem şterge 
parțial urmele lăsate asupra lumii de 
topografi amatori în căutare de posteritate? 
Dacă tot vrem să facem asta, măcar putem 
lăsa semne ale identității noastre fără să 
vătămăm lumea? 


Faptul de a nu lăsa urme nu reprezintă o 
dorință întâlnită frecvent şi cu atât mai puţin 
un scop al vieţii împărtăşit de toti. E nevoie 
de un poet precum Alexander Pope, care să 
dezvăluie plenitudinea simplă a vieţii trăite 
prin experienţe ce nu lasă semne de neşters 
ale existenţei: 


Ferice de omul căruia dorinţă şi grijă 

îi sunt câteva moştenite pogoane — pământ 
unde, în propria sa îngrădire, 

aerul natal să-l respire 

cu lâna turmei lui să-şi teasá straiul 

vaca lapte să-i dea, pâine, ogorul lui; 

vara, numai copacii săi umbră să-i dea, 


iarna, să-l crute de vápaia gerului. 

Şi binecuvântat e-acel ce poate spune 
că ore, zile, ani senini s-au înşirat 

cu sănătate-n trup, în cugetul curat, 
cu zile calme şi cu vise line, 


cu muncă şi cu dulce-odihnă bine cumpănite 
şi amândouă, gândului, atât de potrivite. 

Aşa vreau să trăiesc: ferit, necunoscut, 

să mor neplâns, de lume înstrăinat 

şi nici măcar c-o piatră mormântul să nu-mi 
fie însemnat.” 


Pope avea 12 ani când a scris această odă. 
El împreună cu familia lui fuseseră obligati 
să se mute la ţară din motive religioase. Oda 
aminteşte de epoda 2 a lui Horaţiu, numită 


^ 


„Beatus ille“, în care se cântă bucuria vieţii 
la tara. Odă singurătăţii, poemul lui Pope, 
are în plus față de cel latin ideea de 
retragere din lume sau de trai liniştit, 
nevăzut, fără inscripţie pe piatra de 
mormânt. Omul simplu se retrage din lume 
fără a o văduvi de ceva. Viaţa simplă a 
omului fericit se termină fără cuvinte. El a 
trăit şi a lăsat în urmă viaţa fără ca vreun 
cuvânt care să povestească ceva, fără a lăsa 
posterității înscrisuri pe peretele istoriei de 
tipul „Am fost aici“. Viaţa simplă nu se 
prelungeşte într-un şir de cuvinte, ci este 
trăită în clipa prezentă. 

În epoca comunicării despre aproape 
orice, o epocă în care cuvântul rămâne scris 
pentru totdeauna pe internet, ideea de 
retragere din lume — neplâns, nevăzut, 
neştiut — devine ceva înspăimântător. Toţi 
lăsăm în jur amprente de carbon sau 
amprente digitale. Noile tehnologii care ne 
împiedică să părăsim lumea fără să o fi 
rostit sau cântat reprezintă de fapt tot atâtea 
modalități de a învinge, chiar şi într-un mod 
ce pare efemer, nimicnicia şi moartea. Toată 
lumea scrie cu o cerneală virtuală, însă 
permanentă, despre experiențe ce nu le 
aparțin pe de-a-ntregul. Noile tehnologii 
schimbă maşinăriile în obiecte ale plăcerii. 
Dacă nu ne-ar fi teamă de moarte, scrie 


Henri Bergson, aceste pláceri s-ar evapora 
în aerul rarefiat, luând cu ele baloanele cu 
aer cald care le-au creat. Ele ar putea fi 
înlocuite cu bucuria şi simplitatea vieţii, 
care s-ar naşte dintr-o „intuiție mistică 
difuză“? În cartea sa, Cele două surse ale 
moralei şi religiei din 1932, Bergson scrie 
despre posibilitatea întoarcerii la o viata mai 
simplă, dacă nu simplă în totalitate. El s-a 
întrebat dacă nevoile artificiale sunt 
generate de progresul ştiinţific, precum 
noile tehnologii, sau dacă noile tehnologii 
generează nevoi noi. Din punctul său de 
vedere, ştiinţa a fost pusă în slujba spiritului 
inventiv, care a animat oamenii timp de 
secole la rând. Spiritul inventiv de la care a 
luat naştere ştiinţa a schimbat lumea şi 
mintea indivizilor. Creând nevoi noi, 
oamenilor de ştiinţă, inventatorilor şi 
urmaşilor lor adepti nu le-a păsat dacă 
invențiile lor erau destinate binelui public 
sau dacă satisfáceau dorințe ori plăceri 
induse artificial. Oamenii au 
responsabilitatea de a folosi maşinăriile şi 
tehnologia cu un scop moral şi în ideea de a- 
şi simplifica mai degrabă decât a-şi 
complica inutil existenta.'? 

Revoluţia felului de a folosi maşinăriile 
începe cu propriul corp. Cu fiecare nouă 
invenţie mecanică sau tehnologică, chiar de 


la introducerea uneltelor de bazá, omul si-a 
creat extensii ale propriului corp până într- 
acolo încât puterea şi dimensiunile sale au 
devenit nemásurat de mari fata de cele ale 
sufletului.” Sufletul tot mai comprimat 
locuieşte într-un corp extins, pe care nu-l 
mai guvernează. Disproportia dintre suflet şi 
corp explică cum nevoile artificiale şi 
căutarea plăcerilor fizice imediate au 
devenit prioritare în raport cu preocupările 
de durată. Aceasta este sursa decăderii de 
ordin moral. Pentru Bergson, maşinăriile şi 
tehnologia ar trebui să ne ajute să ne 
ridicăm deasupra nevoilor fizice pentru a 
ajunge dincolo de lume şi a privi spre înalt. 
Maşinăriile ar trebui să ajute sufletul. 
Numai cel mai desăvârşit şi activ misticism, 
scrie Bergson, slujit de invențiile omului, ar 
trebui să reglementeze funcționarea 
maşinilor. Acest „misticism desăvârşit“ 
înseamnă simplitatea unei experienţe totale, 
ideale şi mai mult decât umane, unde 
elementul subiectiv şi cel obiectiv devin 
una, ca prezenţă totală.” 

În proiectul filozofic al lui Vladimir 
Jankélévitch, viata simplă nu ajunge să aibă 
niciodată calitatea supraumană pe care o 
găsim la Bergson, profesorul sáu. 
Jankélévitch aduce în discuţie două tipuri de 
simplitate, una numită a qua, simplitatea 


originilor, si cealaltá, ad quam, la care omul 
se întoarce prin simplificarea vieţii. În eseul 
său despre simplitate se observă în principal 
două idei: prima e cea potrivit căreia 
simplitatea reprezintă o decizie sau o 
acțiune făcută cu intenţia de a nu detalia, 
rupe, diseca sau separa. Mintea simplă nu 
este plină de şanţuri, unghere şi locuri 
ascunse formate de o conştiinţă căreia îi e 
teamă de propria umbră, ci este uniformă şi 
unitară. În plus, numai sinele simplu, care 
este nedivizibil şi întreg, poate găsi un altul 
pe care să-l iubească. După cum spune 
Jankelevitch, sinele tinde să fie unul în 
interior pentru a-l găsi în exterior pe 
adevăratul „celălalt“ demn de iubirea sa, şi 
nu doar o altă imagine a sa. În schimb, 
sinele divizat se află într-un dialog 
permanent şi insistent cu parti din el însuşi, 
în interiorul şi în exteriorul său, dialoguri 
láuntrice fictive şi proiecţii ale sale asupra 
celorlalți. Sinele simplu, din contră, a găsit 
un adevărat si real celălalt în celălalt.” 
Simplitatea devine condiţia pentru relaţiile 
adevărate şi depline şi pentru dragoste. 
Cealaltă idee pe care o dezvoltă 
Jankélévitch în eseul sáu este cea de 
simplitate ca improvizatie. Când este redusă 
la tăcere şi întreagă, conştiinţa devine 
disponibilă pentru ceea ce se întâmplă în 


REPE 


acel moment şi pentru posibilitățile 
prezentului. Omul simplu nu este homo 
economicus: nu munceşte pentru viitor, nu 
are bani în bancă, nici nu pune bani 
deoparte pentru pensie. El improvizează: se 
lasă în seama fecundității prezentului, 
pentru a-l parafraza pe  Jankélévitch." 
Plenitudinea prezentului nu poate fi 
cuantificată si cu siguranță nu poate fi 
monetizată: ceea ce apare este acceptat fără 
pregătire şi fast sau este primit cu o 
„pregătire de moment“, pe măsură ce se 
întâmplă. Simplitatea este improvizație, 
simplitatea este dragoste. Simplitatea lui 
Jankélévitch se referă la viața împreună cu 
alții în bogăția dăruită de clipă. Este şi 
simplitatea văzută ca acțiune, si nu ca extaz 
sau misticism, si cu siguranță nu ca eroism, 
oricât de umil ar fi, ca în filozofia lui 
Bergson. 

Astăzi, noțiunile de trai în simplitate si 
tehnologie sunt strâns legate: aplicațiile 
simple pentru mobil sunt cele care ne 
salvează de o viață care a devenit prea 
complicată. Rămân, totuşi, zone ale 
experienței şi ale existenței în care 
intruziunea tehnologiei este mai puțin 
vizibilă şi mai insidioasă. Companii precum 
Apple le oferă clienților rapoarte 
săptămânale ale utilizării telefonului mobil 


într-o încercare dubioasă de a încuraja 
autocontrolul. Însă rezistența în faţa 
caracterului imperios al tehnologiei este din 
ce în ce mai mare. Chiar şi în culturile 
iubitoare de tehnologie, bastioanele 
neoluddismului? nu par că se dau bătute. 
„Va fi anul 2018 anul neoluddismului?“ se 
întreba Jamie Bartlett în ziarul The 
Guardian." Dovezile împotriva tehnologiei 
se adună: acuzaţii ale amestecului Rusiei în 
alegerile din America, nenumărate încălcări 
ale confidentialitatii datelor online şi 
extinderea progresivă a  ,darknetului*. 
Democraţia se află sub amenințarea 
tehnologiei: „Peste câţiva ani, fie tehnologia 
va distruge democraţia şi ordinea socială aşa 
cum o ştim, fie politica se va impune asupra 
lumii digitale. Este din ce în ce mai clar însă 
că tehnologia este cea care câştigă bătălia la 
ora actuală, zdrobindu-şi oponentul şubrezit 
şi slăbit.“! 

Bătălia este în toi. În ultimii ani, stilul de 
viață care se bazează pe foarte puţină 
tehnologie şi traiul în afara ei au devenit din 
ce în ce mai atrăgătoare pentru tot mai multi 
oameni. Miscári noi, precum cea a „traiului 
lent“, numită si  ,tehnologie lentă“, 
celebrează răbdarea ca virtute. Luddismul 
reformat sau moderat, propovăduit de Jamie 
Bartlett, poate fi atrăgător pentru cei care 


evitá viziunea apocalipticá a tehnofobilor 
convinşi. Însă mişcarea se radicalizeazá tot 
mai mult sub vechile stindarde. 

Theodore Kaczynski, cunoscut si drept 
Unabomber, susținea noul  luddism. 
Manifestul lui, numit Industrial Society and 
Its Future („Societatea industrială si viitorul 
ei“), a fost publicat în 1995, după aproape 
două decenii de activism anti-tehnologie si 
acțiuni violente, inclusiv expedierea unor 
bombe ce au provocat trei decese si multe 
alte vátámári grave. Lucrarea lui identificá 
numeroasele rele — precum pierderea 
libertăţii şi violenta psihologică — generate 
de progresul tehnologic  nestăvilit. 
Kaczynski îşi bazează colecţia de eseuri din 
2008, numită Technological Slavery 
(„Sclavia tehnologică“), pe patru idei 
principale: 


(1) Progresul tehnologic ne conduce 
inevitabil la dezastru. (2) Numai colapsul 
civilizației tehnologice moderne poate evita 
dezastrul. (3) Stânga politică este prima linie 
de apărare a societății tehnologice împotriva 
revoluției. (4) Este nevoie de o nouă mişcare 
revoluționară, dedicată eliminării societății 
tehnologice.'? 


In introducerea cártii sale, David Skrbina 
dezvoltă una dintre ideile specifice 
luddismului: oamenii nu au evoluat pentru a 


face față unui avans tehnologic de 
amploarea observată astăzi. Incapacitatea 
fizică şi psihologică de a ne descurca în fata 
efectelor din prezent ale tehnologiei şi 
incapacitatea minţii noastre de a prevedea 
unde ne va duce acest avans ar trebui să ne 
alarmeze. Şi acest lucru se întâmplă. Însă 
Skrbina speră că tehnologia este pe cale să 
se autodistrugá.? Technological Slavery 
include un capitol care demascá mitul 
anarhisto-primitiv al grupurilor de vânători- 
culegători ca model pentru societatea 
actuală. Ted Kaczynski se opune celor pe 
care îi numeşte „visători blegi, leneşi si 
şarlatani“, dar admite că oamenii primitivi 
nu erau afectaţi de stresul cronic generat de 
tehnologie, aşa cum suntem noi, că 
practicile primitive nu distrugeau mediul, 
cum se întâmplă acum, şi, mai presus de 
toate, că membrii societăţilor primitive 
aveau o viață mult mai liberă decât noi.” 
Eliberarea de tirania tehnologiei este forța 
motrice a ideologiilor susținute de autor şi 
de epigonii lui. 

Grupurile anti-tehnologie aduc la lumină 
unele pericole ale expansiunii ei agresive. 
Cele mai radicale dintre aceste grupuri 
promovează eliberarea de tehnologie prin 
acțiune, chiar acel gen de acţiune care pune 
în pericol valori democratice adânc 


înrădăcinate, precum egalitatea si pacea. 
Mişcarea  wildistăi, care este anti- 
civilizaţie, constituie un caz reprezentativ. 
Etologia şi sociobiologia îi furnizează 
armătura ideologică. Partizanii ei apără 
întoarcerea la moduri de viață proprii 
indigenilor, chiar dacă o astfel de existență 
încurajează violenta endemică. Ei au 
adoptat o strategie dublă: în primul rând, 
„readucerea la sălbăticie“ a ceea ce a fost în 
mod greşit smuls din natură; în al doilea 
rând, ascultarea chemării voinţei sălbatice 
din noi. Progresismul, în special cel social, 
este acea bête noire a mişcării wildiste, care 
crede că orice fel de progres — înţeles ca o 
modificare artificială a naturii — duce la 
denaturări. Umanismul ca ideologie 
principală şi câteva dintre ramificatiile lui 
moderne, precum democraţia şi mişcările de 
eliberare, sunt considerate nefireşti. Fractura 
profundă dintre viziunea mişcării wildiste şi 
anarhismul politic pare să fie de nerezolvat, 
însă dialogul dintre unii eco-anarhişti şi eco- 
socialişti ar putea fi reînviat. 

Samuel Alexander, director adjunct la 
Simplicity Institute, a propus conceptul de 
„democraţie sălbatică“. Pentru Alexander, 
eco-anarhismul fără naționalitate, centrat pe 
educație, pe nesupunere civică şi pe 
reînnoire, nu se opune obiectivelor 


legislative ale — eco-socialigtilor^' Mai 
degrabă decât în favoarea unei răsturnări 
bruşte a guvernului, Alexander 
argumentează in favoarea unei revoluţii 
neîntrerupte, care sustine valorile ecologice 
şi dreptatea socială. O asemenea revoluţie ar 
putea scurta expansiunea rapidă a 
capitalismului nereglementat.*? Democraţia 
sălbatică se desfăşoară într-un spaţiu politic 
şi cultural în care imaginaţia a fost readusă 
la sălbăticie: 


Această deschidere sau readucere la sălbăticie 
a imaginaţiei nu este o preconditie lipsită de 
importanță a schimbării. Nu va exista nici o 
trecere deliberată dincolo de capitalism — fie 
ea eco-socialistă, eco-anrhistă sau de orice alt 
fel — pana când nu vor înţelege mai multi că 
sunt posibile alte lumi. Astfel, toate viziunile 
asupra unui mod alternativ de viata ar trebui 
încurajate pentru a ajuta la aprinderea 
imaginaţiei revoluționare a oamenilor. [...] 
Problema reală, cred eu, este să găsim cum să 
trezim in imaginația oamenilor însăşi 
posibilitatea unui mod de viata alternativ.? 


Alexander are dreptate. Trezirea in 
simple trăite în prezent în timp ce se 
pregăteşte pentru viitor este probabil la fel 
de importantă pe cât este de greu de realizat. 
Argumentul său este valid şi oportun. Ideea 


sa de readucere la sălbăticie a imaginaţiei 
trimite la o sursă mai veche foarte 
atrăgătoare din punct de vedere cultural. 
Alexander îşi încheie pledoaria cu un citat 
din cartea lui Thoreau, A Week on the 
Concord and Merrimack Rivers: „Această 
lume nu este decât o pânză albă pentru 
imaginatie.“** Cuvintele exacte ale lui 
Thoreau sunt: „Această lume nu este decât o 
pânză albă pentru închipuirile noastre.“% 
Modificarea lui Alexander a adjectivului 
posesiv şi a formei de plural din textul 
original este plină de semnificație. Dacă 
prin  „închipuirile noastre“ Thoreau 
înțelegea imaginația noastră creatoare, 
atunci lumea se desfăşoară în fața noastră 
precum pe o tablă goală pe care proiectăm 
imagini. Ideea romantică a unei imaginatii 
active si creatoare încă domină: imaginația 
zugráveste lumea în tuşe groase, în timp ce 
o ia în posesie cu fiecare atingere de 
pensulá. Da ar putea, oare, imaginația 
noastră să ne deposedeze de lume? 

Potrivit lui Martin Heidegger, „tehnica 
este o modalitate a scoaterii din 
ascundere'?*, Ceea ce este revelat în tehnică 
este lumea ca  „situare-disponibilă“. 
„Scoaterea din ascundere care domină în 
tehnica modernă este o cerere insistentă de 
livrare [Herausfordern] prin care naturii i se 


pretinde, in chip insolent, de a ceda energie, 
o energie care poate fi extrasă şi 
înmagazinată ca atare“, scrie Heidegger în 
eseul său, „Die Frage nach der Technik“ 
(„Întrebarea privitoare la tehnică“).” Într-o 
lume tehnologică, marilor adâncimi ale 
pământului, unui câmp sau unui râu „i se 
cere în chip insistent“ să furnizeze energie, 
căreia i se cere la rândul său să producă 
căldură; căldurii i se cere să producă abur, 
căruia i se cere la rândul său să pună în 
funcțiune motorul, care poartă cărbunele şi 
aşa mai departe. Această cerere insistentă de 
livrare nu se termină niciodată şi nici nu 
este nedeterminată. Scoaterea din ascundere 
se scoate din ascundere pe sine, în timp ce 
îşi rânduieşte şi asigură rețeaua proprie şi 
complexă de căi. „Pretutindeni lucrul acesta 
este supus comenzii de a sta neclintit la 
dispoziţie şi anume de a sta pentru a putea fi 
oricând comandat în vederea unei ulterioare 
comenzi. Ceea ce este supus în felul acesta 
comenzii are propria sa situare [Stand], pe 
care o numim  «situare-disponibilă» 
[Bestand]. 

Toate lucrurile sunt constrânse, supuse 
comenzii si schimbate între ele în această 
„Situare-disponibilă“ pe care o numim real.” 
Şi omul este inclus, cu siguranță, în această 
„Situare-disponibilă“, adesea în categoria 


„material uman“, desi are o oarecare putere 
de a da o direcţie comenzii.“ De asemenea, 
Natura şi-a păstrat puterea de a produce 
materie primă: ea se poate scoate din 
ascundere independent de om şi tehnologie. 
Toate lucrurile care sunt cerute cu 
insistență sunt ordonate şi asamblate într-un 
proces activ de „încadrare“ [Ge-stell]. 
Încadrarea poate copleşi orice altă formă de 
scoatere din ascundere. Ea ascunde omul de 
om: „omul nu se mai întâlneşte astăzi 
nicăieri cu sine însuşi, adică cu esenţa sa.'^! 
Ge-stell-ul poate ascunde felul în care 
lumea se scoate din ascundere şi poate chiar 
ascunde însăşi scoaterea din ascundere: 


Amenințarea la care este expus omul nu 
provine în primul rând de la maşinile şi 
aparatele tehnicii, al căror efect ar putea fi, de 
bună seamă, mortal. Adevărata ameninţare l-a 
şi atacat pe om în esența sa. Dominația Ge- 
stell-ului ameninţă cu posibilitatea ca omului 
să-i fie refuzat să poposească într-o scoatere 
din ascundere mai originară şi să descopere 
chemarea unui adevăr mai apropiat de 
inceput.?? 


Ge-stell-ul şi procesul care vede lumea ca 
o ,situare-disponibilá^ determină legătura 
umanității cu lumea. Ge-stell-ul ascunde 
alte forme de scoatere din ascundere, aşa 
cum se afirmă în citatul de mai sus, 


limitându-ne capacitatea de a auzi un adevăr 
„mai apropiat de început“ şi mai sălbatic. 
Dar în Ge-stell, ne explică Heidegger, e 
conținută posibilitatea grijii fata de lume, a 
dorinței de a nu o distruge. Termenul 
grecesc techne, spune Heidegger, transmite 
ideea de instrumentalitate si de artă, sau 
poiesis. Poiesis este producerea a ceva, 
aducerea la existență realizată de poet sau 
artizan. Eseul lui Heidegger îl invită pe 
cititor să vadă lumea nu doar ca pe „situare- 
disponibilă“, ci şi ca pe poiesis, ca pe o 
participare la procesul de naştere, de 
revelare. Pentru poet, lumea se scoate din 
ascundere pe sine aşa cum este: „Poeticul 
aduce adevărul în strălucirea a ceea ce [...] 
iese la iveală strălucind cel mai pur. Poeticul 
străbate orice artă, orice scoatere din 
ascundere care aduce în sfera frumosului tot 
ceea ce fiinteazá în chip esențial.“ Ceea ce 
străluceşte cel mai pur este adevărul. 
Aceastá scoatere din ascundere trebuie 
protejatá de expansiunea Ge-stell-ului. Arta 
este cea care ne poate ajuta sá sondám 
esenţa tehnologiei. 

Ideile lui Heidegger deschid căi noi de 
reflecţie asupra vieţii simple. Arta şi Ge- 
stell-ul sunt tipuri diferite de scoatere din 
ascundere, dar orice scoatere din ascundere 
vine opusul său: ascunderea. Tensiunea 


dintre cele două tendinţe se vede în operele 
de artă şi în produsele meşteşugului uman. 
Exemplul tamplarului ucenic ilustrează 
această idee: 


Ucenicia lui nu este simplă practică, prin care 
capătă pricepere în mânuirea uneltelor; nici 
nu acumulează pur şi simplu cunoştinţe 
despre formele obiectelor pe care trebuie să le 
construiască. Întrucât trebuie să devină 
tâmplar adevărat, el se pregăteşte să răspundă 
şi mai înainte de toate la diversele tipuri de 
lemn şi la formele latente în el — la lemn aşa 
cum intră în locuința omului, cu toate 
bogăţiile ascunse ale naturii sale. De fapt, 
această afinitate cu lemnul este ceea ce 
susține întregul meşteşug. Fără o astfel de 
afinitate, această meserie nu ar fi decât 
muncă goală, iar orice îndeletnicire de acest 
fel ar determinată exclusiv de un scop 
material. Toate  meşteşugurile si toate 
raporturile dintre oameni se află în acest 
pericol.” 


Natura afinitátii tâmplarului cu materia 
primá face diferenta dintre mestesug si 
muncă. Mai mult decât atât, tàmplarul mai 
întâi „se fabrică pe sine“: el lucrează asupra 
sa pentru a fi în stare „să răspundă“ la 
calitatea lemnului. După ce munca iniţială 
asupra lui însuşi s-a terminat, poate „să 
răspundă“ la ceea ce este scos din ascundere 
în timpul lucrului. În timp ce lucrează, el 


intelege cá nu existá scoatere din ascundere 
fără ascundere. Afinitatea cu materia primă 
se traduce prin atenţie atât pentru ceea ce 
sunt lucrurile, cât şi pentru modul cum le 
răspundem. Afinitatea păstrează în sine şi 
secretele sau „bogăţiile ascunse“ ale 
materiei prime în locul punerii sale în 
ordine. În sfârşit, afinitatea poate fi înţeleasă 
ca prezența simultană a artizanului, a 
lemnului şi a obiectului care e scos din 
ascundere. Dar acceptarea bogățiilor lumii, 
odată ascunse, iar acum scoase din 
ascundere, fără încercarea de a le pune în 
ordine, necesită efort şi smerenie, două 
virtuti prezente în viata simplă. 

Ideea lumii care nu dezvăluie şi nu 
ascunde nimic altceva decât pe sine, dar ca 
un lucru unitar, se află, în multe privinţe, la 
baza vieţii simple. Clément Rosset şi-a 
dedicat o mare parte din cariera filozofică 
sondării atitudinii minţii omeneşti fata de 
real. El defineşte realul ca pe „suma 
evenimentelor care sunt aduse la 
existentá^.^ Rosset vede în simplitate 
„suprapunerea realului cu sine însuşi“, care 
este, admite el, un fenomen rar.* Perceperea 
coincidentei realului cu realul cere curaj sau 
prostie, posibil ambele. Rosset spune: 


Nimic nu este mai fragil decât aptitudinea 
omului de a fi în acord cu realitatea, de a 


accepta fără rezerve prerogativele realului. 
Această aptitudine este atât de rar întâlnită, 
încât pare rezonabil să ne imaginăm că 
presupune cu adevărat recunoaşterea unui 
drept inalienabil — dreptul realului de a fi 
perceput —, însă reprezintă un fel de toleranță 
provizorie şi condiționată. O toleranţă pe care 
oricine o poate anula când vrea, de îndată ce 
situaţia o cere." 


Pragul nostru de toleranţă în fata realului 
este testat constant de realul însuşi. Realul 
ne provoacă progresiv reacţii precum 
frustrare, dezgust şi furie, aşa că toleranța 
noastră fata de el dă semne clare de erodare. 
Din contră, părem să tolerăm mai uşor o 
multitudine de expediente, precum realitatea 
virtuală, care ne îndepărtează de real. 
Aplicațiile de realitate virtuală s-au 
dezvoltat relativ recent, însă complicațiile, 
distractiile si escapismul de orice tip nu 
reprezintă un fenomen nou. Complicarea — 
din punct de vedere etimologic, a împături 
sau a aşeza în straturi, spre deosebire de 
despăturire sau simplificare — se dovedeşte 
o cale sigură de opoziţie fata de real. Rosset 
alătură ceea ce numeşte „dezgustul pentru 
lucrurile simple“ şi gustul pentru lucrurile 
complicate: 


La primul nivel, repulsia pentru lucrurile 
simple exprimă doar un gust pentru cele 


complicate: strategia complicatá este de 

preferat atitudinii simple, chiar dacă scopul 

celor două este acelaşi şi chiar dacă un exces 
de complicatie poate însemna ratarea țintei. 

Cu toate acestea, la al doilea nivel, care nu îl 

elimină pe primul, ci care îl adânceşte şi îl 

pune în lumină, repulsia pentru lucrurile 
simple denotă teama de ceea ce e unic, 
distanţa fata de lucrul în sine, gustul pentru 
complicatie, care exprimă în primul rând 
nevoia de duplicare, cerută pentru acceptarea 
cu greu a realităţii, al cărei caracter unic şi 
brutal este perceput instinctiv ca fiind de 
nedigerat.  Înţeleasă astfel, respingerea 
lucrului simplu ne permite să înţelegem de ce 
cei afectaţi sunt atraşi de ceea ce îi afectează: 
nu pentru a părea inteligenţi celorlalţi, cât 
mai ales pentru a supune strălucirea realului, 

a cărui vitalitate îi răneşte prin caracterul său 

nepermis de unic. Lucrurile pot fi suportate 

numai dacă sunt mediate, dublate: nimic pe 
lume nu poate fi luat „ca atare*.?? 

Scopul poate fi limpede, iar paşii ce 
trebuie făcuţi pot părea simpli, dar eu prefer 
calea complicată. Văd care este calea mai 
simplă către destinaţie, însă aleg să n-o 
urmez. Ocolişurile şi abaterile nu neagă 
existența drumului drept, dar e alegerea mea 
să văd care este calea dreaptă şi să decid să 
merg pe drumul şerpuit, chiar până la 
epuizare, către destinaţie. De multe ori, 


drumurile mai lungi par mai libere: aga si 
calea pe care am ales-o. Însă, pe măsură ce 
înaintez pe drumul lung şi întortocheat, nu 
pierd niciodată din vedere drumul scurt, 
care se iveşte agasant în fata mea în moduri 
neaşteptate. În cartea sa, Le Réel et son 
double, Rosset descrie acceptarea- 
respingerea realului ca pe un fapt mai 
comun decât refularea freudiană sau 
forcluderea lacaniană. 


Acest mod diferit de a te debarasa de real 
seamănă cu un raționament corect care se 
încheie cu o concluzie aberantă. Este o 
percepție exactă ce se dovedeşte a fi 
incapabilă să inducă un comportament 
adaptat la această percepție. În situaţia asta, 
nu refuz să văd şi nici nu neg realul care mi 
se dezvăluie în fața ochilor. Dar 
consimțământul meu se termină aici: am 
văzut ceva, l-am acceptat, dar nu sunt dispus 
să fac mai mult. În toate celelalte privinţe, 
îmi menţin punctul de vedere, insist să mă 
comport ca şi până acum, de parcă nu aş fi 
văzut nimic. În mod paradoxal, percepţia mea 
prezentă şi punctul meu de vedere anterior 
coexistă. Avem aici o percepţie care nu este 
greşită cât este inutilă.” 


Percepția inutilă a realului nu este 
ignorată, ci înlocuită. Nu e vorba de orbire, 
ci de un caz grav de vedere dublă.“ Asa 


cum afirmá Rosset, dublul este simultan el 
însuşi şi celălalt, nici acceptare, nici 
respingere a celuilalt. Realitatea, sau „suma 
evenimentelor care sunt aduse la existenţă“, 
este percepută ca inevitabilă şi fără putinţa 
de a fi modificată, dar capabilă de a fi dublă. 
Este inevitabilă, pentru că evenimentul care 
este adus la existenţă face acest lucru într-un 
mod unic, excluzând toate celelalte moduri. 
Ceea ce se percepe în cadrul percepţiei 
aducerii la existență a unui eveniment este 
exact unicitatea realizării sale." Vedem 
realul ca fiind unic şi simplu. Mai vedem şi 
că realul nu se poate modifica. Întrucât se 
schimbă permanent, acesta este fără formă, 
iar ceea ce este fără formă nu poate fi 
reformat sau modificat. Realul este în 
perpetuă schimbare, nu poate fi modificat şi 
e simplu. Şi totuşi, nu oricine poate accepta 
această definiţie a realului. 

Realul este suportabil numai atunci când 
e mediat sau complicat. Complicăm realul, 
căci suntem animați de curiozitate 
intelectuală si de dorința de a-i pătrunde 
secretele. Când îl complicám, îl încărcăm cu 
înţelesuri pe care nu le avea; găsim în el 
secrete pe care credem că le păzeşte cu 
gelozie. Dar realul nu are secrete, pentru că 
nu are nimic de ascuns.“ Ne este mai uşor 
să credem că realul ascunde ceva de noi 


decât să îi suportám simplitatea. Dar dacă 
rămâi deschis la simplitatea realului, trebuie 
să accepti riscul dublu al triumfului şi al 
umilirii: triumful de a fi unic, de a fi 
singurul care vede lucrurile aşa cum sunt şi 
umilirea de a fi singur, doar unul, aproape 
nimeni.“ Când percepem chiar şi puţin 
simplitatea realului, nu ne simțim oare 
triumfători în experiența noastră si umiliti 
de uşurinţa cu care am accesat-o? Propria 
experiență a realității este simplă într-un 
mod triumfător şi umilitor. O viaţă trăită în 
simplitate este o viață gata să adopte 
umilința, smerenia şi triumful realului văzut 
aşa cum este, al lumii trăite aşa cum este. 
Trăirea lumii ca lucru real presupune 
anumite provocări. Căutarea simplităţii şi a 
realității sinelui necesită concesii şi mai 
multă smerenie din partea celui care caută. 
Sinele personal — cel de care ataşăm ideea 
de identitate — este cel mai bine descris într- 
un episod povestit de Clément Rosset. După 
moartea tatălui său, care fusese tipograf 
dintr-un oraş de provincie, fiul se hotărăşte 
să preia afacerea. Răsfoind diferite hârtii 
tipărite din atelier, dă peste un plic burduşit 
pe care se afla eticheta „Nu deschide“. Timp 
de şase ani a rezistat tentatiei de a-l 
deschide, dar până la urmă cedează. Ce a 
găsit în plicul cu eticheta „Nu deschide“? 


Alte peste o sutá de etichete inscriptionate 
cu ,Nu deschide*.^ Identitatea personalá 
este precum acest plic, pliná de mesaje fárá 
importantá. Acest episod evidențiază 
definițiile pe care Rosset le dă identității 
personale şi celei sociale. Identitatea 
personală este de fapt o identitate 
împrumutată prin imitarea continuă a 
celorlalţi. La rândul sáu, sinele imitat este 
alcătuit din imitații ale altor identități. 
Lanţul de identități împrumutate sau copiate 
este ceea ce Rosset numeşte identități 
sociale." Sinele este alcătuit din alţii, care 
sunt, la rândul lor, alcătuiți din alţii. 

Într-un alt exemplu, Rosset îl invocă pe 
Lacan, care a arătat că identitatea unui 
bărbat căsătorit, de pildă, nu este 
determinată de faptul verificabil cá e soțul 
cuiva, ci de faptul că altcineva îi este soție.“ 
Dacă rămâne fără tovărăşia acelui altcuiva, 
în acest caz a soției, sinele însingurat 
trăieşte o pierdere a identităţii. Ceea ce se 
resimte ca pierdere a identităţii este de fapt 
o pierdere a sinelui social, care, potrivit lui 
Rosset, este imitat, niciodată însuşit pe 
deplin şi nici determinat. În acest sens, 
pentru a te înțelege pe tine trebuie doar să-ți 
cercetezi manifestările sinelui social. 
Introspectia sau ideea de a găsi o iluzorie 
identitate personală profundă nu face decât 


să conducă la dezvăluirea de identități 
sociale achiziţionate prin mii şi mii de 
imitări ale altora. Toate aceste imitări 
creează senzația, aşa iluzorie cum este, a 
unui sine unificat şi continuu.“ În opinia lui 
Rosset, ideea de a-ţi găsi sinele ca pe ceva 
întreg si simplu este sortită eşecului. Dar 
ideea cá eşti alcătuit din alţii şi împreună cu 
alții ar putea revitaliza simţul binelui comun 
şi cel al dreptăţii. 

Spre deosebire de real — care e unic, fără 
putinţa de a fi modificat, imprevizibil si 
simplu —, sinele este compus, construit, 
modificabil şi obişnuit. Aceste calităţi ale 
sinelui pot fi la fel de intolerabile pentru noi 
precum sunt unicitatea şi simplitatea 
realului, pe care încercăm să le schimbăm 
prin complicaţii nesfârşite. Încercăm să 
simplificăm sinele spre a-i da unitatea pe 
care i-o refuzăm realului. Complicăm ceea 
ce e simplu şi simplificăm ceea ce e 
complex. Tráirea unei vieţi simple poate 
însemna inversarea tulburătoare a unui set 
de valori pe care mulți le consideră 
adevărate si poate pretinde punerea la 
îndoială a principiilor întipărite în minte 
încă de la o vârstă fragedă. Sinele nu este 
simplu, ci complex, şi nu e niciodată unic; 
lumea nu este complexă, ci simplă. Acest 
lucru poate constitui baza unei etici a grijii 


ce tinde spre ceea ce e simplu — adică unic, 
fără putinţa de a fi modificat şi de 
neînlocuit. În acest experiment mental, 
lumea simplă şi de neînlocuit are nevoie de 
grija noastră pentru că e simplă. 

Cei mai multi cititori ai acestei cărți sunt 
familiarizați cu mişcarea numită simplitatea 
voluntară. Această sintagmă este în general 
atribuită lui Richard Gregg, quaker şi 
susținător al ideilor lui Gandhi, care i-a dat 
o definiție in The Value of Voluntary 
Simplicity (,, Valoarea Simplitátii 
voluntare“), opuscul publicat în 1936. 
Simplitatea voluntară, ne spune Gregg, este 
expresia ,,unicitatii scopului, a sinceritatii si 
onestitatii, precum şi a evitării dezordinii 
exterioare, a posesiunilor irelevante pentru 
scopul principal al vietii^.? Unicitatea 
scopului si scopul principal al vietii sunt 
însăşi viata: a mea, a celorlalți oameni şi a 
lumii. Pe parcursul anilor, simplitatea 
voluntară a crescut şi s-a amestecat cu alte 
mişcări similare si cu aspirații 
complementare. Cartea lui Duane Elgin, 
Voluntary Simplicity: Toward a Way of Life 
That Is Outwardly Simple, Inwardly Rich 
(„Simplitatea voluntară: spre un mod de 
viață simplu in exterior şi bogată în 
interior“), publicată în 1981, a unificat 
multe dintre principiile călăuzitoare ale unei 


mişcări sociale şi culturale care imbratisase 
valori ce-şi aveau originea în contracultura 
proprie anilor 1960 şi 1970. Drepturile 
civile, emanciparea femeilor şi mişcarea 
pentru drepturile persoanelor gay, grija 
pentru mediu şi anticonsumerismul s-au 
hrănit toate din mişcarea simplităţii 
voluntare. Cartea lui Elgin a fost urmată de 
o serie de lucrări ce pun pret pe virtuțile 
vieţii simple, precum cartea lui Sarah Ban 
Breathnach, Simple Abundance  (,O 
abundență simplă“), din 1995, care s-a 
vândut în milioane de exemplare, devenind 
unul dintre bestsellerurile anilor 1990, şi 
cartea lui Cecile Andrew, The Circle of 
Simplicity: Return to the Good Life („Cercul 
simplităţii: întoarcerea la o viaţă bună“), din 
1997, care a dat un nou imbold mişcării. 
Simplitatea voluntară (compusă dintr-un set 
de valori cuprinzătoare ce merg de la grija 
pentru mediu şi anticonsumerism până la 
căutarea unei vieți bune) este o mişcare atât 
de variată, încât nici o definiție nu poate 
face dreptate gamei largi de motivații care 
inspiră oameni şi grupuri din întreaga lume. 
Cu toate acestea, un nou sentiment al nevoii 
urgente de a salva planeta mobilizează toti 
adepţii simplităţii voluntare. 

Cine sunt adepții simplităţii? Samuel 
Alexander şi Simon Ussher, directori 


adjuncti la Simplicity Institute, din 
Australia, au facut in 2012 un sondaj in mai 
multe tari, pe un eşantion de peste 2.000 de 
oameni, pentru a intelege mai bine motivatia 
şi obiceiurile adepților simplităţii.” Unele 
dintre rezultatele lor merită să fie discutate 
aici. Primul lucru semnificativ are legătură 
cu statisticile demografice: numai 21% 
dintre participanţi trăiesc în zone rurale.” 
Acest lucru confirmă faptul că mişcarea nu 
reflectă vreo revenire la impulsurile 
primitiviste care să îi facă pe oameni să se 
mute la ţară. Acest procent mai arată şi că 
există o şansă mai mare decât s-a anticipat 
ca mişcarea să se extindă spre un segment 
mai larg din populaţia urbană de pe glob. 
Dacă ar fi atras numai oameni din zonele 
rurale, expansiunea mişcării ar avut de 
suferit. Un alt aspect notabil rezultat din 
răspunsurile la sondaj este că 67% dintre 
participanţi şi-au redus în mod voluntar 
veniturile. Acest număr, aşa cum observă 
autorii, confirmă ipoteza potrivit căreia 
alegerea simplităţii implică o schimbare a 
stilului de viaţă, asociat cu reducerea 
veniturilor şi a consumului.” Apoi, 38% 
dintre oameni şi-au schimbat cariera sau 
locul de muncă şi 48% au redus din numărul 
de ore lucrate. În multe cazuri, decizia de a 
trăi o viață mai simplă a condus si la 


schimbarea  domiciliului?^' Dacă pentru 
multi înseamnă reducerea cheltuielilor, 
traiul simplu încurajează totodată modalități 
mai inteligente de a face cumpărături, 
precum şi strategii de prioritizare a alegerii 
produselor locale şi ecologice. Adepții 
simplităţii adoptă şi debarasarea de lucruri 
inutile ca parte a unui mod de viață mai 
simplu. Cu toate acestea, felul în care cineva 
îşi vede obiectele pe care le posedă 
înseamnă mai mult decât a ţine evidenţa lor. 
Mulţi oameni menţionează plăcerea obținută 
din reciclare. Producţia de hrană este parte 
din viata simplă; astfel, 83% dintre 
participanţi îşi cultivă singuri o parte din 
hrană, iar 36% declară că preferă trocul sau 
alte tipuri de schimburi de produse, fără a 
apela la bani. Doar 13% sunt vegetarieni şi 
numai 4% vegani, demascând alt mit despre 
obiceiurile alimentare ale adepților 
simplităţii.” Sondajul a mai dezvăluit că 
67% din susţinătorii simplităţii au participat 
la organizarea comunităţilor, în vreme ce 
52% afirmă că spiritualitatea joacă un rol 
important în viaţa lor. Important e că 80% 
cred că tehnologia avansată nu se opune 
vieţii simple, deşi televiziunea nu pare să 
reprezinte principala sursă de petrecere a 
timpului liber.55 

Motivele pentru a duce o viață simplă 


sunt la fel de variate precum adeptii ei. 
Mediul, sánátatea, autonomia, timpul pentru 
sine şi familie, spiritualitatea si dreptatea 
socială sunt principalele mobiluri pentru a 
adopta un astfel de trai.” Marea majoritate a 
oamenilor intervievaţi au spus cá duc o viata 
mai fericită de când au trecut la un stil de 
trai mai simplu.” Decizia de a urma calea 
simplităţii a condus pe termen lung la 
modificarea modului de a munci şi de a 
locui, aşa cum am văzut mai sus. O parte 
dintre obstacolele în calea vieţii simple erau 
legate de muncă şi de locuinţă. Să trăieşti 
simplu implică realocarea timpului de la alte 
activități şi de la muncă. Deplasarea la şi de 
la serviciu consumă mult din timpul 
oamenilor. Creşterea timpului alocat 
drumului către locul de muncă după ce s-au 
mutat într-o zonă mai ieftină, dar aflată la 
mai mare distanţă, i-a îndepărtat pe oameni 
de traiul simplu.“ Alexander şi Ussher oferă 
sugestii de reformă socială şi politică care ar 
putea încuraja noi adepţi ai simplităţii să se 
alăture mişcării: de pildă, o săptămână de 
lucru mai scurtă şi reglementarea politicii 
privind relaxarea programului. Ei speră ca 
rezultatele sondajului să ofere îndrumare 
decidentilor politici care sunt dispuşi să 
promoveze traiul simplu. Pe termen lung, 
probabil, guvernele ar putea gândi „o 


politică a traiului simplu“.% 


Sondajul evidenţiază un alt obstacol 
semnificativ în calea vieţii simple: 
capacitatea de a rezista tentatiei de a 
consuma. Posibilitatea de a avea răgaz în 
cadrul unui program încărcat reprezintă 
motivul pentru care mulți oameni evită 
simplificarea vieții; motivul de a munci mai 
mult este, în multe cazuri, alimentat de 
dorinţa de a cumpăra mai mult. Tentatiile 
care blochează calea spre simplitate sunt la 
fel de vechi precum lumea însăşi, iar cartea 
de fata a vorbit despre câteva încercări de a 
tempera sau elimina dorinţele lumeşti prin 
intermediul practicilor ascetice. Astăzi, 
aceste practici sunt considerate învechite, 
dubioase din punct de vedere etic şi politic, 
sau pur şi simplu radicale. Pentru cei mai 
mulți ele nu mai sunt interesante absolut 
deloc. 

Rezistenţa în fata tentatiilor consumeriste 
a devenit o provocare mai mare ca oricând. 
Disponibilitatea bunurilor ieftine distruge 
treptat rezistența la cumpăratul impulsiv. 
Substanțe precum zahărul si grásimile, care 
se găsesc în cantități mari în alimente 
ieftine, gata ambalate, creează dependență. 
Presiunea din partea societății de a avea mai 
mult şi mai mult este unul dintre factorii de 
propulsare a economiei capitaliste. Ideea că 


valoarea moralá a cuiva este determinatá de 
posesiile sale — „valorez exact cát am“ — e 
deja foarte răspândită. Aceste provocări nu 
sunt noi şi, în multe privințe, reprezintă 
motivul pentru care unii oameni alegeau să- 
şi simplifice viaţa în secolele trecute. Dar 
astăzi, bunurile, alimentele, semnele 
exterioare ale bogăției, produsele inutile de 
toate felurile sunt ambalate, li se face 
reclamă şi sunt disponibile astfel încât să 
satisfacă nevoia de simplitate a 
consumatorului. „To Keep Your Customers, 
Keep It Simple“ („Ca să-ți păstrezi clienții, 
nu renunța la simplitate“) este titlul unui 
articol publicat în Harvard Business Review 
în 2012.9! Întrucât fidelitatea 
consumatorului a scăzut masiv, mesajele 
tintite au devenit ultima armă în lupta de a 
păstra clienţii. Scopul nu este să îi facă 
fericiţi, ci să-i facă „aderenţi“. Aderenta se 
defineşte ca reuşita în procesul de 
convingere a clienților de a achiziționa, de a 
repeta achiziţiile şi de a vorbi altora despre 
produs. Ce îi face pe clienți să adere? 
Simplitatea.” Clienţii vor să se increada in 
informaţiile care li se dau despre produs şi 
vor să poată face o alegere rapidă şi bine 
informată dintr-o multitudine de produse. 
„Consumatorii vor de la vânzători pur şi 
simplu simplitate“, spune una dintre 


mantrele profesioniştilor de marketing.™ 
Clientii ar trebui sá navigheze si sá inteleagá 
informaţiile despre produse cu uşurinţă. 
Informaţiile clare ar trebui să-i îndrume pe 
clienţi să ia decizii de cumpărare simple. Cu 
cât sunt mai multe informaţii, cu cât este 
mai complicat mesajul, cu atât este mai 
complex procesul de decizie şi cu atât mai 
mică este probabilitatea ca cineva să 
cumpere produsul, arată cercetările de piaţă. 

Indicatiile strategice pentru vânzători 
sunt: determiná-i pe clienti să navigheze, să 
aibă încredere, să decidă, să cumpere şi să 
repete procesul, toate acestea în timp record. 
Cu cât sunt mai complexe produsele, cu atât 
mai simpli ar trebui să fie paşii de 
„adeziune“. Cu cât este mai mare „indexul 
simplităţii deciziei“, cu atât mai bine pentru 
produs.“ Simplitatea stimulează economiile 
de piaţă. Pentru a face deciziile de 
cumpărare cât se poate de simple, oare câte 
produse au cuvântul „simplu“ pe etichetă? 
Tesco, unul dintre cele mai mari magazine 
din lume, vinde o linie de produse de 
îngrijire a pielii numită „Simple“. Produsele 
sunt fără parfum şi nu conţin substanţe 
chimice agresive. Cu alte cuvinte, sunt 
simple. Marks & Spencer şi-a denumit 
magazinele locale „Simple Food“ (,,Hrana 
simplă“). Ei vând alimente, nu neapărat 


simple, si nu doar alimente. Revista 
americaná Real Simple are aproape opt 
milioane de cititori. Real Simple, care nu 
este în realitate deloc aşa, are prezentări 
ispititoare de alimente, produse de 
întreţinere, produse pentru casă şi produse 
care cresc starea de bine a oamenilor. 
Revista face cumpărăturile pe înțelesul 
tuturor. Simplitatea vinde. 

Exemplele de produse care au în titlu 
cuvântul „simplu“ sunt numeroase. O 
atenție specială merită Apple. Ken Segall, 
autorul cărților Insanely Simple („Incredibil 
de simplu“) si Think Simple („Gândeşte 
simplu“), este creierul din spatele campaniei 
„Think different“ („Gândeşte diferit“) care a 
propulsat Apple în top. Lui i se datorează şi 
adăugarea acelui „i“ la cuvântul Mac şi deci 
crearea moştenirii durabile a acestei 
minuscule. Mottoul folosit în Insanely 
Simple este genial: 


Simplificá, simplifică! — Henry David 
Thoreau 


Simplifică! — Apple 


Segall a înfrânt simbolul simplităţii 
americane cu propriile arme. Ar putea fi 
ceva mai simplu în peisajul american 
cultural decât o colibă lângă un lac? Da, un 
computer: chintesenta complexității 


tehnologice pentru profani. El a simplificat 
chiar si formula lui Thoreau înlăturând 
termenul redundant din motto. Numele 
celebrului autor al primului citat pare şi el 
excesiv de lung în comparaţie cu atât de 
concisul „Apple“ cu trimiterea lui la natură. 

„Fiecare dintre revoluțiile aduse de Apple 
s-a născut din credința companiei în 
simplitate“, scrie Segall.” Judecând după 
cuvintele autorului, simplitatea a căpătat 
rangul de religie în companie şi ne-a 
schimbat viaţa. Pentru Apple, 
adaptabilitatea e foarte importantă: „Pe 
măsură ce lumea şi tehnologia se schimbă şi 
pe măsură ce compania însăşi se adaptează 
la schimbare, lucrul care rămâne constant 
este religia simplităţii. Aceste valori permit 
Apple să transforme tehnologia în 
dispozitive cărora e prea greu să le rezişti.“% 

Acest gen de simplitate este cel care ne 
îngreunează capacitatea de adoptare a unui 
stil de viață mai simplu, dacă ne luăm dupa 
lista de provocări cu care se confruntă 
adepţii simplificării. Simplitatea companiei 
Apple se vede peste tot, de la sloganuri — 
vechiul iMac era „pur şi simplu uimitor şi 
uimitor de simplu“ — la designul de produs, 
structura companiei şi relaţiile cu clienţii. 
Segall se grăbeşte să afirme că simplitatea 
înseamnă munca grea. Din fericire, 


beneficiile culese fac să merite efortul: 
„Îmbrăţişând valorile simplităţii, tu vei fi cel 
care va promova schimbarea, care-şi va tine 
colegii activi şi care-şi va dovedi valoarea în 
companie zi de zi.““ Acesta este un 
exemplu perfect de simplitate corporatistă: 
coordonarea schimbărilor tehnologice si 
sociale în afara companiei în numele 
simplităţii şi gestionarea activităţii colegilor 
şi managerilor tot în numele simplităţii. 
„Religia simplităţii“ conduce la afirmaţii 
precum: „Simplitatea înseamnă putere, fie 
că e folosită de indivizi sau organizaţii.“ 
Zeul simplităţii, forța motrice a revoluţiei 
companiei Apple, rămâne până la sfârşit mai 
degrabă ceva evaziv. Nu ni se spune cu- 
adevărat niciodată care este natura 
Simplitátii şi atributele ei sunt necunoscute. 
Şi totuşi, omniprezenta sa divină se simte 
peste tot. În calitate de creator al tuturor 
lucrurilor, simplitatea este prezentă în tot 
ceea ce creează: 


Oameni de orice vârstă, religie, cultură şi 
credinţă politică preferă simplitatea. De fapt, 
nu doar oamenii o preferă. Această preferință 
celulelor vii. Când vorbim despre decizii de 
zi cu zi, cele mai multe forme de viaţă cad de 
acord asupra unui lucru: calea mai simplă 
este de departe cea mai atrăgătoare. 


Fie că esti o persoană, un câine, un peste sau 
o amibă, vei răspunde mai degrabă la soluţia 
mai simplă, chiar dacă răspunsul tău nu e 
conştient. Oamenii de afaceri care înţeleg, 
adoptă şi pun în practică simplitatea ajung să 
aibă mai mult succes decât cei care nu fac 
asta. 


Aceasta conceptie asupra simplitatii nu 
este specifică lui Segall şi companiei Apple. 
Însă metaforele sale mixte sunt relevante 
pentru tipul mai larg de viziune din 
domeniul afacerilor care ne modelează viata 
şi, în multe privinţe, gândurile şi ideile. În 
primul rând, metaforele folosite: simplitatea 
este „întipărită“, parcă cu ajutorul unei 
tiparnite, în „structura de bază“ a celulelor. 
Cu greu poţi concepe o viziune mai 
mecanicistă asupra vieţii. În acelaşi timp, 
toate formele de viaţă, de la om la amibă, au 
putere de decizie şi capacitatea de a fi sau 
nu de acord (preferabil să fie) cu soluţiile 
simple pe care Apple le oferă problemelor 
complexe. Acesta este secretul succesului şi 
al unei vieți bune. Astfel de afirmaţii sunt de 
fapt o serie de simplificări care justifică 
enunturi absolutiste de genul: „Adevărul de 
necontestat [este că] oamenii preferă 
simplitatea.“ Această „preferinţă 
înnăscută“ duce la o concepţie asupra lumii, 
a lumii afacerilor mai exact, care este binară 


— simplitatea buná versus complexitatea rea: 
„În afară de această idee minunată numită 
simplitate, există norul negru numit 
complexitate. Complexitatea poate fi 
puternică si seducătoare, aşa cá nu ar trebui 
subestimatá niciodată.“ 

Cineva s-ar putea gândi că Segall 
exagerează în scop retoric si cá isi alege cu 
grijă metaforele religioase din acelaşi motiv, 
însă lumea pe care o creează el, lumea lui, 
nu este guvernată de simplitate, aga cum 
pare el să creadă, ci mai degrabă de 
simplism: simplificări exagerate şi 
echivalări false. 

În lumea companiei Apple, simplitatea 
este preferată pentru că o avem cu toții, 
crede Segall, chiar dacă nu stim acest lucru. 
Este o lume în care lucrurile simple si 
drepte predomină, unde acestea vor 
„dezamorsa“, după cum spune autorul, 
inamicul atotputernic numit complexitate.” 
Este o lume în care simplitatea se 
transformă în simplism, deghizată in 
„fructul iubirii“ dintre „Creier şi Bunul 
simt", care sunt scrise cu majusculă în 
text.” Simplismul poate să se infatiseze 
drept gândire rațională, însă rămâne o eroare 
intenţionată de judecată care tinteste să 
încline deciziile în favoarea persoanei care 
enunță aşa-zisele adevăruri simple. Segall 


spune cá alegem simplitatea pentru cá aga 
suntem alcătuiți: nu ne putem  abtine. 
Aceasta este o problemă filozofică 
interesantă referitoare la liber-arbitru, însă 
nu poate avea ca rezultat o viata bună. 
Pentru Segall, Apple este aici pentru a ne 
simplifica viata, deoarece noi chiar vrem 
asta. Cu alte cuvinte, produsele Apple, care 
au toate un index al simplităţii foarte ridicat, 
ne fac să luăm deciziile mai simplu, până 
într-acolo încât iau ele deciziile în locul 
nostru, fără ca noi să ştim. 

Cât vom pierde în urma simplificării 
exagerate a vieții? Vom pierde mult... cu 
excepția celor câţiva care au de câştigat 
mult, chiar foarte mult, din simplitate. 
Aceştia sunt arhitecţii gândirii simpliste: 


Stilul meu de a bate palma în afaceri este 
simplu si direct. Tintesc foarte sus şi continui 
să fac presiuni după presiuni pentru a obţine 
ce vreau. [...] 

Pentru mine e foarte simplu: daca tot ai de 
gând să-ți foloseşti mintea, măcar fá-o la 
scară mare. [...] Una dintre cheile acestui fel 
de gândire este concentrarea totală. Aceasta 
este pentru mine precum o nevroză ţinută sub 
control, care reprezintă o calitate pe care am 
observat-o la multi oameni de afaceri de 
succes. Stapaniti de o singură idee, ambitiosi, 
hotáráti, au uneori aproape un comportament 
maniacal, insá toate acestea sunt canalizate in 


activitatea lor. [...] 

Nu afirm cá aceste trásáturi de comportament 
duc la o viaţă fericită sau mai bună, însă sunt 
extraordinare pentru a obţine ceea ce vrei.” 


În cartea lui Donald Trump, The Art of the 
Deal, gândirea simplă — definită ca gândire 
hiperbolică şi monomanie nevrotică — se 
află în slujba lăcomiei şi a măririi personale. 
Afirmațiile nefondate abundă, una dintre ele 
fiind cea potrivit căreia simplitatea gândirii 
la scară mare este o înzestrare naturală a 
celor puţini şi aleşi. Unii s-au născut 
máreti... punct! Sfaturile din această carte 
mai degrabă autobiografică despre cum să 
devii milionar nu sunt deloc originale. 
Totuşi, cartea evidențiază — simplismul 
periculos care a infectat politica actuală. 
Simplismul este un proces în doi paşi: mai 
întâi, creezi confuzie şi haos; apoi, oferi 
soluţii simpliste aflate în avantajul tău. 

Daniel Kahneman, laureat al premiului 
Nobel, a demonstrat că atunci când suntem 
confruntati cu o problemă complexă, adesea 
o înlocuim cu una mai simplă. În cele mai 
multe cazuri, nu suntem conştienţi de 
substituție.” Răspunsul dat unei probleme 
simplificate îşi are originea în cunoaşterea 
ancorate. Cunoaşterea ancorată, care nu e 
reflexivă şi e destul de limitată, reprezintă o 
sursă de adevăruri personale. Exploatarea 


acestei surse ne poate ajuta să uşurăm 
procesele cognitive, dar în general duce la 
prejudecăţi mentale. Ca răspuns la 
problemele mai simple, este preferat 
răspunsul simplu, dacă nu chiar simplist. 
Cercetarea lui Kahneman demonstrează că 
discordia din retorica politică are la bază şi 
alte scurtături cognitive. Experimente bazate 
pe silogisme au arătat că oamenii care cred 
într-o concluzie prefabricată vor accepta 
orice argument ce conduce la ea, chiar dacă 
argumentul se dovedeşte a fi lipsit de logică 
sau greşit.“ Dacă argumentul are la bază 
informaţii parţiale, nu se vor căuta 
informaţii suplimentare. În schimb, se va 
ajunge mai repede la concluzie.” 
Simplismul prosperă în mediul fertil al 
prejudecátilor cognitive si al sofismelor. 
Prin maniera sa extremistă şi prin 
manifestările belicoase, simplismul este 
dusmanul simplitátii ca mod de viatá, pe 
care o considerá nerealistá, retrogradá si o 
încălcare a libertăţii personale. 

Cercetárile psihologului Jacob Feldman 
au arátat cá, cu cát o explicatie sau o 
poveste este mai simplă, cu atât are mai 
puţin caracterul unei întâmplări reale şi pare 
mai curând ceva creat sau fabricat." Prea 
simplu pentru a fi adevărat. Însă tind să 
stârnească interesul structurile care sunt mai 


simple decât ne-am aştepta.” Teoria 
simplităţii, dezvoltată de Jean-Louis 
Dessalles, postulează că oamenii sunt 
„sensibili la picături de complexitate, adică 
la situaţii care sunt mai simplu de descris 
decât de explicat“.* Un exemplu de picătură 
de complexitate şi caracterul ei neaşteptat ar 
fi următoarea extragere la loterie: 1-2—3—4— 
5-6. Această extragere de numere 
consecutive este mai simplă pentru că e 
suficientă o cantitate mică de informații 
pentru a o descrie. O extragere la care ne- 
am aştepta mai mult, cu şase numere 
aleatorii, nu ar suscita acelaşi interes şi ar 
avea nevoie de o descriere mai complexă.“ 
Până la urmă, o extragere mai simplă ar fi 
mai neaşteptată, dar mai interesantă. Poate 
că extragerile care sunt atât simple şi 
interesante ar trebui să suscite îngrijorări 
privind posibile fraude. Cu alte cuvinte, nu 
orice lucru care se poate descrie în cuvinte 
simple este neapărat de încredere, oricât de 
atrăgătoare şi de satisfăcătoare din punct de 
vedere cognitiv ar fi descrierea sau 
argumentatia. Cei care aleg să trăiască o 
viata simplă tind să abordeze situaţii de 
genul extragerii 1-2-3-4-5-6 cu o 
precauţie mai mare. Rezistenţa la tentatiile 
lucrurilor care par prea simple la prima 
vedere este primul pas către o viata 


caracterizată de simplitate. 

Evitarea substitutelor sau a simplificărilor 
exagerate constituie o mare parte din viaţa 
trăită în simplitate. Rezistenţa la simplism 
nu este cea mai uşoară parte a unei vieţi de 
acest fel, căci suntem bombardati continuu 
cu idei  reductioniste  deghizate in 
raționament simplu şi temeinic destinat, de 
fapt, să ne atragă spre consumerismul orb şi 
spre măsuri excesive de protecție. Adepții 
simplificării voluntare nu sunt nişte 
escapisti,  individualişti cu nostalgia 
autenticităţii, aşa cum sunt infatisati uneori. 
Si nu sunt nici idealişti detaşaţi de realităţile 
vieţii economice occidentale. Din contră, 
mulți dintre ei sunt orăşeni care au adoptat 
un stil de viață guvernat de principiile etice 
ale bunávointei şi grijii pentru ceilalți si 
pentru planetă. În ciuda extinderii sale ca 
mişcare, traiul în simplitate rămâne în urma 
stilului de viață „mai verde“ anunţat cu 
mare pompă de mass-media. Ca mod de 
viata, acest stil oferă o paletă larga de soluții 
în vederea contracarării distrugerii mediului, 
a creşterii economice necontrolate, a 
sărăciei şi a anxietátii tot mai crescute față 
de situaţia politică curentă. 

Mişcarea simplităţii este încă un 
„electorat nemobilizat“, după cum arată 
răspunsurile din sondajul făcut de Alexander 


si Ussher.” Lipsa ei de vizibilitate pe scena 
politică occidentală provine probabil din 
stilul insuficient de radical al adepților săi. 
Adoptarea unui stil de viață mai simplu nu 
este ceva atât de greu. Probabil că uşurinţa 
cu care oamenii devin adepţii simplităţii 
subminează procesul de decizie care a 
condus la acțiunile simple. Există mai multe 
grade de implicare, dar adevărul este că o 
viaţă mai simplă începe cu o decizie simplă 
de a acţiona. Radicalizarea acelei decizii 
poate fi necesară pentru ca mişcarea să se 
facă remarcată şi să crească. Cei care îşi 
încetinesc ritmul de viata s-ar putea să nu 
fie conştienţi că sunt activi din punct de 
vedere politic.” Ei s-ar putea să nu aibă 
energia activiştilor generaţiei 768, dar 
deciziile şi acţiunile lor formează un efort 
global de salvare a planetei. Alegerea de a 
nu cumpăra produse inutile nu este semnul 
unei socializări slabe, ci un act politic de 
rezistență, de răzvrătire economică ce are 
loc pe culoarele supermarketului. Traiul în 
simplitate înseamnă şi alăturarea la o 
comunitate cu anumite valori coerente 
împărtăşite, dar nu numai asta. Tipologia nu 
mai este de ajutor când trebuie să înțelegem 
motivațiile oamenilor: sunt oare aceştia 
„adepţi conştienţi ai simplităţii“ sau 
„economi din precautie“?** Aceste două 


tipologii sunt creionate în primul rând 
pentru plănuirea campaniilor de marketing: 


În Germania, simplitatea voluntară reprezintă 
un segment remarcabil (de 14,496) din 
populaţie si în acelaşi timp un grup-tintà 
interesant atât pentru produsele etichetate ca 
verzi, cât şi pentru produsele care satisfac 
nevoile de consum scăzut (de pildă, produsele 
durabile sau cele care pot fi împărtăşite). 
Astfel, adepţii simplificării moderate se 
îndepărtează de curentul consumerist general 
şi se îndreaptă spre un model de consum mai 
sustenabil. Din punct de vedere 
antreprenorial, adeptii simplificárii moderate 
formează un grup interesant pentru 
companiile care pot transmite filozofia unei 
vieți simple prin intermediul produselor şi 
serviciilor oferite.® 


Volumul mare de studii care caută să 
stabilească profilul adepților simplităţii 
voluntare ar putea surprinde pe oricine nu e 
familiarizat cu acest domeniu de cercetare. 
Companiile şi producătorii muncesc din 
greu să atragă adepti ai simplităţii. De 
asemenea, aceştia caută „să transmită 
filozofia unei vieți simple“ prin intermediul 
publicităţii şi al produselor lor. Problema 
adevărată este că nu există nici o filozofie 
unitară şi necontestatá a vieții simple. Dar o 
astfel de filozofie ar putea să apară pornind 


de la neîncrederea în simplitatea pe înțelesul 
tuturor. 


12. Neoluddismul este un curent filozofic 
care se opune formelor moderne de tehnologie. 
Termenul luddism este adesea folosit peiorativ 
cu referire la persoanele tehnofobe (n. tr.). 

13. De la wild = sălbatic (n. red.). 


CONCLUZIE 
O VOCE SIMPLÁ 


Întrucât nu suport să arunc lucrurile si să 
nu le găsesc altă întrebuințare, aş fi 
deosebit de încântat dacă, în sfârşit, 
oamenii ar deveni din ce în ce mai 
conştienţi de nevoia urgentă de a se 
îndepărta de societatea în care se aruncă 
tot şi de a se orienta spre o economie 
preponderent circulară. — prințul 
Charles! 


Poate fi un semn că vremurile se schimbă 
când un multimilionar şi moştenitor al 
tronului Marii Britanii se declară apărător al 
austeritátii. Desigur, poate cá bogatilor le e 
mai uşor să fie austeri, însă acţiunile 
prințului Charles sunt o mărturie a acestei 
preocupări autentice pentru viitorul planetei. 
Site-ul său oficial se mândreşte cu multe 
cauze legate de protecţia mediului pe care 
Alteta Sa le-a susținut în Anglia sau în 
străinătate? În ultimii 40 de ani, el a 
promovat proiecte viabile din punct de 
vedere economic benefice societății şi 
mediului. Cu toate acestea, asemenea multor 
oameni cu mai puţine resurse care îi 
împărtăşesc îngrijorarea fata de mediu, 


printul Charles actioneazá incá in perimetrul 
economiei clasice. În multe privinţe, 
soluțiile pe care le  valideazá public 
perpetuează însuşi modelul care a dat 
naştere crizei ecologice. Oricât de benefice 
ar fi acţiunile şi politicile sustenabile, multe 
dintre ele sunt încă dependente de 
principiile creşterii şi dezvoltării economice. 
Chiar şi austeritatea domestică, prezentată 
de prinţul Charles ca „economie circulară“, 
este guvernată de aceeaşi idee a creşterii 
unidirectionale. Sustenabilitatea si 
austeritatea voluntară, dar selectivă au 
scopul de a îndruma economia globală şi 
domestică în direcţia corectă din punct de 
vedere etic. Cei mai mulți oameni nu sunt 
de acord cu ideea de încetinire sau regres al 
creşterii economice, iar poziţia prințului 
Charles fată de problemele de mediu nu e 
complet diferită de cea adoptată de multi 
economişti ecologişti. Reintrebuintarea, 
reciclarea completă şi eficienţa în utilizarea 
resurselor naturale sunt toate susținute de 
credința în neoliberalism şi de convingerea 
că economiile de piaţă — precum viata însăşi 
— se conservă, se vindecă şi se propagă de la 
sine. Ideea generală este că, având la 
dispoziţie stimulente economice de mediu 
noi şi o propagare mai inteligentă a 
prioritátilor si actiunilor privind 


sustenabilitatea, sistemul actual se va 
gestiona singur. Austeritatea şi 
sustenabilitatea, aceste cuvinte la modă, 
surprind tema deja obişnuită potrivit căreia 
consumerismul nestăvilit este rau pentru 
umanitate şi pentru mediu, în vreme ce 
capitalismul inteligent şi bine ghidat este 
bun pentru toată lumea. 

La fel ca simplitatea, noțiunea de 
sustenabilitate, ale cărei origini se găsesc în 
zorii secolului al XVI-lea, a fost acaparată 
de producători pentru a creşte valoarea de 
comercializare cu amănuntul a anumitor 
produse. Ea a fost, de asemenea, exploatată 
de economişti pentru a se lansa în noi 
speculaţii capitaliste.* Desigur, în cele mai 
multe tari occidentale, sustenabilitatea s-a 
tradus prin schimbări ale obiceiurilor 
cumpărătorilor şi prin adoptarea unui stil de 
viata mai conştient de problemele ecologice. 
Spre a da un singur exemplu, tot mai multi 
oameni cumpără produse locale pentru a 
reduce amprenta de carbon. Ca rezultat al 
creşterii nivelului de conştientizare legat de 
riscurile de mediu cauzate de 
consumerismul nestăvilit, numărul piețelor 
pentru fermieri a crescut în Statele Unite si 
Marea Britanie în ultimii zece ani. În plus 
fatá de contribuțiile de ordin ecologic, 
piețele locale sunt adesea prezentate ca o 


solutie la lipsa de produse si hraná mai 
sănătoasă din zonele defavorizate, aşa 
numitele ,deserturi alimentare“. Cu toate 
acestea, studiile au arătat cá pieţele 
fermierilor nu ţin cont de diferențele 
socioeconomice legate de alimentaţia 
sănătoasă.“ Ele rămân un fenomen al clasei 
de mijloc, dominată de albi, cu impact 
neînsemnat asupra echităţii alimentare. 

În plus, produsele create local, deşi se 
dovedesc a fi în general benefice pentru 
mediu, distrag atenția de la o realitate 
simplă: este uşor ca cineva să-şi producă 
singur hrana, chiar şi în spaţii foarte mici. 
Din fericire, agricultura urbană este în plină 
dezvoltare. Urbanistii sunt deschişi fata de 
ideea de a include ferme urbane în 
strategiile lor de planificare. Daca 
agricultura urbană ar fi încurajată şi ar 
deveni o parte din noul peisaj al oraşului, 
efectul asupra egalităţii accesului la hrană 
sănătoasă ar fi probabil pozitiv." 
Comunitățile suburbane, multă vreme 
privite ca bastionul ignoranței privind 
mediul, sunt studiate ca posibile zone 
oportune pentru agricultura etică a fermelor, 
pentru adoptarea unei  ecologii mai 
inteligente si pentru  „descreşterea“ 
economică planificatá.? Mişcarea „oraşului 
de tranziție“, o inițiativă ce urmăreşte 


diminuarea schimbárii climatice, devierea 
atenției publice de la consumerism şi 
stabilizarea economiei locale, cástigá din ce 
în ce mai mult teren. S-au realizat multe, dar 
sunt încă si mai multe de făcut. Grupul 
interguvernamental de experti in evolutia 
climei (IPCC) reunit in 2018 a tras un 
semnal de alarmă prin îndemnul sáu la 
schimbări urgente. 

Dacă unele dintre ideile principale 
grupate sub stindardul sustenabilitatii si al 
austeritátii se manifestă în viata simplă de zi 
cu zi, multi dintre cei care simplifică ferm 
lucrurile au criticat implementarea aşa- 
numitelor modele economice sustenabile 
care au la bază principiul creşterii 
economice. Descreşterea văzută ca model 
economic oferă mai multe direcţii viabile de 
urmat. Unul dintre textele ei fondatoare, 
cartea lui Nicholas Georgescu-Roegen din 
1971, The Entropy Law and the Economic 
Process („Legea entropiei şi procesul 
economic“), a deschis calea spre o 
răspândire mai largă a teoriilor despre noua 
creştere. Serge Latouche a fost unul dintre 
cei mai vocali promotori ai descreşterii. 
Partizanii acestei perspective se opun 
creşterii economice doar de dragul ei înseşi. 
Beneficiul proiectat al descreşterii nu este 
regresia economică gi — consumeristă 


nesfârşită, ci o societate alternativă 
sustenabilă din punct de vedere ecologic şi 
echitabilă din punct de vedere social. 
Potrivit lui Latouche, succesul descreşterii 
depinde în mare măsură de o anumită 
decolonizare a imaginaţiei de imperialismul 
economic. Eliberarea minţii de ideea de 
creştere văzută ca naturală şi inevitabilă ar 
permite apariția unor noi modele societale şi 
a unor noi legături cu lumea naturală.” 
Latouche are dreptate când sugerează 
termenul „a-creştere“ (a-croissance), format 
după modelul termenului „ateism“, pentru a 
transmite principalele idei din spatele 
mişcării.” Fiindcă, într-adevăr, descreşterea 
solicită respingerea credinței ferme in 
creştere. La nivel social, programul de 
descreştere se traduce printr-o creştere a 
modalitatilor de schimb considerate 
alternative, precum trocul sau cadourile. 
Astfel de desprinderi de modalitățile curente 
de schimb ar avea ca rezultat o creştere a 
dreptăţii sociale, a relaţiilor amicale şi a 
sentimentului de fericire. Mai mult, 
descreşterea ca fenomen global îşi propune 
să rămână atentă la particularitátile locale, 
fie ele ecologice, sociale sau economice. 
Deciziile privind ritmul şi beneficiile 
efortului de descrestere trebuie să fie 
relevante la nivel local. Obiectivul 


descresterii îl constituie prosperitatea pentru 
toti. 

Descresterea ca mod de viatá si concept 
economic a fost sustinutá de multi care 
aveau tendinta de a simplifica lucrurile si 
care duceau deja o viaţă simplă. În multe 
privinţe, ideea pe care o promovează este în 
acord cu simplitatea voluntară si alte 
mişcări similare. Este oare „descreşterea“ 
un alt cuvânt ce se referă la un vechi 
concept ce a călăuzit viaţa cinicilor 
Antichității, a călugărilor creştinismului 
timpuriu, a quakerilor şi shakerilor Europei 
şi Americii din zorii modernităţii, a 
filozofilor precum Rousseau sau Thoreau şi 
a multor oameni care trăiesc în comunități 
ce îmbrățişează simplitatea şi grija pentru 
mediu? Ideea de descreştere a remobilizat 
probabil forțele existente şi, în multe 
privințe, a dat un nou nume unei vechi 
practici, dar probabil pentru că este prost 
înțeleasă sau prea radicală, nu reuşeşte să 
strângă noi adepţi. Descreşterea are meritul 
de a capta obsesia lui homo economicus 
pentru creşterea economică, însă termenul 
în sine poate împiedica răspândirea şi 
acceptarea mesajului. Prin adăugarea unui 
prefix la obsesia pe care o combate, 
cuvântul „descreştere“ ar putea expune 
mişcarea la riscul respingerii ei imediate de 


cátre cei dependenti de crestere. Stindarde 
cu mesaje de tipul „traiului lent“ sunt mult 
mai uşor de acceptat direct. De pildă, 
succesul din ce în ce mai mare al „mişcării 
lente“ promovate de cartea lui Carl Honoré, 
In Praise of Slow (,,Elogiul lentorii^), 
confirmá ipoteza potrivit cáreia un mod de 
viata preambalat e acceptat mai uşor astăzi 
decât teoriile care sună academic: 


Rapiditatea şi lentoarea reprezintă mai mult 
decât descrierea unui ritm al schimbării. Ele 
sunt abrevieri ale unor moduri de a fi sau ale 
unor filozofii de viata. Rapiditatea este 
ocupată, obsedată de control, e agresivă, 
grăbită, analitică,  stresatá, superficială, 
nerăbdătoare, activă, urmărind o cantitate în 
detrimentul calității. Lentoarea este opusul: e 
calmă, atentă, receptivă, liniştită, intuitivă, 
răbdătoare, reflexivă şi interesată mai mult de 
calitate decât de cantitate. E vorba despre 
faptul de a face legături reale şi pline de sens 
la nivel uman, cultural, alimentar, la orice 
nivel [...] filozofia lentorii poate fi rezumată 
printr-un singur cuvânt: echilibru.” 


Acest pasaj din In Praise of Slow 
dezváluie reteta pentru succesul comercial 
al unei idei: se oferă „să facă mai mult“ si 
pregăteşte o întreagă filozofie a vieţii ce 
conţine deja elemente aflate în opoziție 
(corect şi incorect, bine şi rău) şi soluţii 


rapide la marile probleme. În mare parte, 
poate fi redusá la un singur cuvánt pozitiv 
general: în cazul de fata, echilibru. Mesajul 
este: prin încetinire, poti realiza mai mult, 
poti vedea mai mult, poti simţi mai mult si 
poti trăi mai plenar. În esenţă, traiul lent 
perpetuează mitul creşterii şi eficienţei, pe 
care îl face mai acceptabil. Descreşterea e o 
doctorie cam amară; în orice caz, nu este 
siropul dulce servit de diversele refrene ale 
„mişcării lente“. 

Ca teorie economică şi mod de viaţă, 
descreşterea nu a eliminat ideea de creştere 
din discursul politic, academic sau public, şi 
nici chiar din discursul celor care pretind că 
dau prioritate mediului şi vieţii simple. În 
realitate, se dovedeşte a fi dificilă 
combaterea creşterii din interiorul unei 
culturi care a sustinut-o timp de zeci de ani. 
Căutarea în altă parte a unor idei 
necontaminate de propriile noastre mituri i-a 
preocupat de multă vreme pe cei interesați 
de simplificarea lucrurilor.  Viziunile 
sincretice ale lui Thoreau şi a lui Merton, 
ambii influenţaţi de filozofia orientală, nu 
sunt decât două exemple. Noi paradigme ale 
descresterii si vieţii simple apar si din 
cosmologiile andine, idei care sunt integrate 
în constitutiile statelor Ecuador şi Bolivia. 
În ciuda diferențelor regionale, Sumak 


Kawsay în limba quechua, fandereko in 
limba guaraní, Suma Qamaia in limba 
aymara, Shiir waras in limba ashuar si 
Küme Mongen in limba mapuche transmit 
ideea de trai în armonie cu alţii şi cu natura. 
Traducerea lor în spaniolă este buen vivir 
sau vivir bien, care înseamnă „mod de viata 
bun“ sau „viață bună“. Ca şi traiul în 
simplitate, buen vivir acoperă un teritoriu 
semantic vast pe care nici un termen 
compus nu îl poate cuprinde. A fost cu toate 
acestea definit drept „viață plenară, ştiind 
cum să trăieşti în armonie cu ciclurile 
Mamei Pământ sau ale cosmosului, ale vieţii 
sau ale istoriei şi în echilibru cu toate 
formele de viata, într-o stare de respect 
permanent pentru ele“.!! Susţinătorii lui 
buen vivir se opun  acaparării lui 
Pachamama, Mama Pământ, atât prin 
discursuri antropomorfizatoare, cát si prin 
confiscári de terenuri orchestrate de lácomia 
corporațiilor internationale. Buen vivir 
actioneazá ca un element de contrapondere 
fatá de formele de colonialism economic si 
cultural atát vechi, cát si noi. Reciprocitatea 
armonioasă în care se află toate ființele vii, 
şi care stă la baza lui buen vivir şi-a făcut 
loc mai întâi în discursul anticolonial şi 
politic şi mai târziu în constituţii. Impactul 
dezvoltării economice asupra populațiilor 


indigene si asupra mediului a catalizat o 
miscare sociopoliticá a cárei voce se face tot 
mai mult auzită începând din anii 2000. 
Noua constitutie a Ecuadorului din 2008, 
inspiratá din principiile lui buen vivir, a dat 
drepturi naturii înseşi si a extins dreptatea si 
egalitatea socială. Criticii însă atrag atenţia 
asupra preluării ei de către guvernele 
socialiste în scopul îndeplinirii agendei 
proprii. Dar forţa ideii de buen vivir stă în 
caracterul cuprinzător al scopurilor 
urmărite. Întrucât e fondată pe 
interconectarea reciprocă a tuturor fiinţelor, 
această viziune asupra lumii sfidează 
categoriile intelectuale tradiționale. Pentru 
Eduardo Gudynas, „nu este vorba de un 
concept static, ci o idee în continuă 
transformare“.'* Ca set eterogen de principii 
politice şi sociale aflate în antiteză cu 
modernitatea occidentală, buen vivir nu ar 
trebui evaluată pe baza câtorva 
implementări, ci pe baza provocărilor pe 
care le aduce pentru imaginația dominată de 
politica centrată pe promovarea culturii 
europene. 

Cercetarea istoriei vieții simple dezvăluie 
faptul că forma sa ideologică este fluidă, 
interpretările sale sunt variate, iar 
manifestările, foarte diverse. Foarte 
asemănător cu buen vivir, traiul în simplitate 


uneşte o gamă largă de raportări, idei şi 
moduri de viaţă. În calitate de concept- 
gazdă, având o rezonanță amplă, viaţa 
simplă nu poate fi redusă la un set de 
principii statice, la câteva ambiţii márete sau 
la diferite expediente de ordin tehnologic. 
Viața simplă poate, cu toate acestea, să 
trezească imaginaţia adormită şi poate să 
slăbească forța obiceiurilor. Viaţa dedicată 
simplităţii ne învaţă cum să trăim pe pământ 
pe toti cei care vrem să ascultăm şoapta 
vieții rostită şi repetată de toate ființele 
acestei lumi. 


Multumiri 


Ideile reunite in cartea de fata au fost 
inspirate de alte cărți, de vieţi duse în 
simplitate şi de multe discuţii rămase 
anonime cu prieteni şi colegi. Pentru 
generozitatea lor intelectuală, aş vrea să le 
mulțumesc lui Christie McDonald, Virgine 
Greene, Gary Wihl, Philip Lewis, Eric 
Méchoulan, Barbarei Lebrun, lui Matthew 
Jefferies, Ursulei Tidd şi Lisei Guenther. Îi 
mulțumesc şi Susanei P. Johnson, redactor 
de carte cu-adevărat extraordinar, pentru 
citirea meticuloasă a manuscrisului. La 
editura Reaktion, îi mulțumesc pentru 
încurajare lui Ben Hayes şi apreciez în mod 
deosebit ajutorul oferit de Michael Leaman 
şi Amy Salter. Multumirile mele merg şi 
către Julia şi Nigel, care m-au lăsat să stau 
sub stejar şi să privesc vârfurile munţilor ore 
în sir. În clipele de ezitare, Kirk Smith a fost 
prezent pentru a-mi oferi limpezime în 
gândire şi susţinere. Îi mulțumesc. Nici o 
mulțumire sinceră, nici o pagină şi nici un 
singur cuvânt nu pot exista în absența 
emotiei autentice: mulţumesc, Patty! 

